
Ce e românesc în literatura noastră?) 


Dacă, după aceste constatări de ordin general, trecem la 
literatura română și încercăm să ne dăm seama întru cât se re- 
cunosc în operele literare trăsăturile pe care le-am numit carac- 
teristice pentru făptura noastră etnică, va trebui să ne spunem 
din capul locului, că cea mai puţin prețioasă din cele trei în- 
sușiri arătate este, din punct de vedere artistic, adaptabilitatea 
noastră. Studii literare mai nouă, care urmăresc mai de aproape 
influențele streine, au arătat că unele din cele mai impresionante 
imagini poetice și chiar bucăți literare întregi ale poeților noștri 
romanțici sunt inspirate de modele streine sau chiar imitate 
după ele. In ceea ce privește pictura și sculptura noastră, un 
critic de artă, (d-l Simionescu-Râmniceanu), exagerând de sigur, 
a formulat chiar paradoxul că ceea ce e mai original la artiştii 
noștri, e talentul de imitare, adecă tocmai lipsa de originalitate. 

Mult mai fecund pentru manifestarea artistică este, precum 
vom vedea, simțul pentru armonie, înnăscut Românului. Cât despre 
individualism, cel mai mare duşman al organizaţiei noastre so- 
ciale, el este cel mai bun prieten al artei, căreia îi place să se 
împodobească cu pietre solitare. 

Vom începe cu arta populară, fiindcă în popor găsim mai 
nealterate caracterele rasei și pentrucă poporul este și azi cel 
mai de seamă artist al nostru. Poezia populară merită atenția 
noastră în- primul rând și fiindcă de vre-o 80 de ani încoace, de 


*) Continuarea din Nr. 1, 

când ea a fost „descoperită“, a produs o influență neîntreruptă 
asupra poeziei culte. 

Măsurătorile de sânge care sau făcut în anii din urmă la 
Universitatea din Cluj, spre a proba, după metoda isoaglutininei, 
rasa, au arătat că în general indicele constatat la Români e mai 
mare ca al Slavilor de est și de nord și ceva mai mic ca al 
Italienilor ; în schimb el e aproape același ca al Bulgarilor și 
Sârbilor. De sigur, compoziţia sângelui nu este decât unul din 
elementele ce constituesc caracterul rasei, încât datele acestea 
nu ne pot proba decât ceea ce știm și din istorie, că Românii, 
Sârbii și Bulgarii au un substrat etnic comun. Peste acest sub- 
strat s'au așezat populaţii de rasă deosebită, Romanii (care au 
alcătuit o parte din strămoșii noştrii), Slavii (ca înaintași ai 
Sârbilor) și Slavii și Urali-altaicii (ca predecesori ai Bulgarilor). 
Comunitatea parţială de sânge și influența îndelungată din partea 
aceleiași culturi bizantine, precum și structura socială asemănă- 
toare, au făcut ca arta populară să semene atât de mult la noi, 
la Bulgari și la Sârbi. 

Aceleași amănunte decorative pe cari le întâlnim în țesă- 
turile, cusuturile, săpăturile în lemn, desemnele pe ouă încon- 
deiate și ceramică la Sârbi, Bulgari (une-ori chiar la Greci, 
Unguri și Ruși), se repetă adesea la Români, fără să putem pre- 
ciza centrul de iradiare; dispoziția acestor motive e însă cu totul 
alta: nicăieri ca la ţăranul român nu vom găsi atâta discreție 
în colori — cu o pronunțată preferință pentru negru — atâta 
măiestrie în combinaţia tonurilor calde cu cele reci și neutre, mai 
ales în așezarea ornamentului pe câmpuri mari, rămase necolo- 
rate și neornamentate, încât ochiul, privind, găsește totdeauna 
odihnă, iar impresia de încărcat, îmbâcsit sau strigător și insi- 
nuant lipsește cu totul; nicăieri varietatea motivelor nu este atât 
de bogată, proporţiile atât de armonioase și linia troițelor, a fur- 
cilor și a vaselor de lut ars nu este atât de ușoară, avântată și 
elegantă. Tot astfel danțurile, bogate în figuri ce presupun o 
elasticitate și virtuozitate mare, sânt în acelaș timp modele de 
euritmie. ; 

Am încercat adesea în cursurile mele de istorie literară, să 
fac o clasificare a poeziei noastre populare. Incercările mele au 
rămas însă infructuoase, căci dacă nu te mulțumeşti să aplici 

literaturii populare câteva etichete convenţionale, vezi că genu- 
rile literare se îngeamănă și împărțirea pe categorii e zădărnicită 
prin faptul că tipicul e prea puţin pronunţat și individualul iese 
mereu la iveală. 

Elementul predominant este cel liric, pentrucă lirica dă 
ocazie poetului individualist să se ocupe de personalitatea sa. 
Avem, firește, și poezii epice, așa numitele „cântece bătrânești“, 
ale căror subiecte ajung adesea până în mitologia păgână. Căsătorie 
între frate și soră — chiar dacă se pune în socoteala soarelui și 
lunei — metamorfoze și alte subiecte păgâne, adaptate crești- 
nismului, sânt rămășițe din timpuri străbune. Balada care de- 
scrie lupta decisivă între doi bărbați pentru iubita lor, reoglin- 
dește o concepție neatinsă încă de morala creștină: femeia pri- 
vește cu pasiune la încleștarea pe viaţă și pe moarte a bărba- 
ților care o râvnesc, fără să se înduioșeze de strigătul după 
ajutor al celui mai slab, căci ea va fi a celui mai tare. Din 
veacurile zbuciumate de stăpâniri turcești datează multe epizoade 
descrise cu vioiciune; mai târziu apar cântecele haiducești, în 
care poetul popular își exprimă toată simpatia pentru acești bri- 
ganzi cu sufletul de cavaleri. Dar spre deosebire de poezia epică 
a Sârbilor bunăoară, aceste poezii — care une-ori cuprind câteva 
sute de versuri — nu cresc niciodată în cicluri epice. Poetului 
român îi lipsește spiritul de organizare artistică și adevăratul 
talent epic. Chiar în cântecele sale bătrânești adesea se străvede 
urzeala lirică. 

Intâmplarea în sine îl interesează puţin pe poetul-păstor, 
care în sigurătatea lui duce un traiu sărac în evenimente și bogat 
în meditații și contemplări introspective. Sâmburele epic îi ser- 
veşte une-ori numai drept cadru pentru poezia sa și adesea 
întrerupe acțiunea în momentul când ea deşteaptă un răsunet în 
viața sa sufletească. Un exemplu clasic în privința aceasta e 
balada „Mioriţa“: Trei păstori își pasc turmele pe munții cărunți. 
Doi din ei, pizmuind avuția celui de al treilea, hotărăsc să-l 
omoare. Mioriţa favorită descopere stăpânului planul acesta mi- 
Șelesc. Ce sa întâmplat mai apoi, nu mai aflăm. Mersul luptei 
e indiferent pentru poetul popular, iar rezultatul ei abia îl bă- 
nuim ; toată atenția poetului se concentrează în plăsmuirea unei 
imagini panteiste a Morţii. Natura înconjurătoare serbează sosirea 

majestoasă a „crăiesii lumei“: păsările înalță imnuri de prea- 
slăvire, brazii stufoși sunt oaspeţii, luna și soarele nunii ce țin 
cununa mirilor. Şi totuşi moartea nu este nici pentru acest fiii 
fatalist al codrilor şi stâncilor pleșuve, deprins să înfrunte pri- 
mejdia și gata în orice moment să treacă hotarul suprem, o 
simplă alunecare din farmecul vieții în liniştea eternă, ci ea rupe 
în mod dureros legături intime cu cele pământești. Inaintea ochilor 
celui împăcat cu ideea morții, apare viziunea măicuţii bătrâne, 
„cu brâul de lână“, care îngrijorată aleargă prin munţi întrebând 
pe toți de fiul său. Ea schițează o imagină atât de frumoasă 
despre frumusețea fizică a fiului său, încât din acest chip de 
„Ciobănel tras printr'un inel“ răsare tot tragicul morţii fără vreme, 
a morții nedrepte care-l ajunge în floarea tinereții. 

Tocmai în aceste evocări cu cele mai simple mijloace, în 
versuri de 5 și 6 silabe, a unor imagini de o putere suggestivă 
atât de puternică, stă marele merit al poeziei populare române 
şi partea ei de originalitate Cu un instinct poetic care nu se 
găsește decât la uriașii artei, poetul întrebuințează descripția 
spre a crea atmosferă, încât poezia, desbrăcată de orice notă 
accesorie sau de orice umplutură, apare curată, cristalină, ca un 
strop de rouă, ca o lacrimă întrun ochiu întristat de copil. 

Sau luați „pendantul“ acestei poezii, o baladă care de astă 
dată nu sa născut pe culmile munţilor, în atmosfera plină de 
măreție prin care trece silueta grigoresciană a ciobanului, ci în 
fundul unei văi sărace, în care se strâng sărăcăcioasele case ale 
satului românesc în jurul unei biserici de lemn, ce străjuește 
din vârful unei înălțimi. Subiectul îl găsim răspândit la cele mai 
multe popoare: e subiectul Lenorei de Biirger. Dar cadrul în 
care este așezat, e de o originalitate rară, și motivul căruia îi 
servește e unul dintre acele „trouvaille“-uri poetice care rămân 
neperitoare. Ciuma trece pustiind. Din tot satul n'a mai rămas 
nici o vietate. Numai într'o casă, cu strașina căzută, cu cucuta 
crescută în curte și, pe pereții de bârnă, cu bureți, stă ghemuită 
pe vatră, o bătrână. Pe ea ciuma ma putut-o duce, căci ea avea 
de împlinit o misiune atât de sacră, încât și Moartea o respectă: 
avea să aștepte ca să se împlinească blestemul ce-l aruncase 
pe capul fiului ei, care o sfătuise să-și mărite tata după un 
strein. Stafia fetei, moartă în streini, iese din mormânt, petrecută 

până la cimitir de umbra fratelui său, și bate în poartă. Dar 
bătrâna crede că e Moartea și un nemărginit de trist „du-te, 
ciumă, du-te“ întrerupe grozava linişte a satului mort... Ca pu- 
tere evocativă și concizie, această poezie se poate asemăna cu 
cele mai frumoase balade ale cețoasei Edde. 

Nu e nevoie să citez și alte exemple, căci cele două poezii 
analizate ilustrează în deajuns până la ce înălțimi simbolice se 
poate ridica poetul popular. In nici una din literaturile po- 
pulare ale vecinilor noștri nu găsim asemenea capodopere. Nu 
mă voiu ocupa mai de aproape nici de poezia lirică propriu zisă, 
căci ea e destul de cunoscută la noi. Aș vrea să insist numai 
asupra unor trăsături ale doinei noastre, care mi se par în deo- 
sebi de caracteristice. Ca în poeziile lirice ale celor mai multe 
popoare, dragostea e motivul principal; mai rar însă se accen- 
tuiază atât de mult ca la noi dreptul tinereţii la iubire. Tipul 
de bărbat frumos e junele înalt ca un brad, cu talia subțire. 
La fete, mai mult decât ochii, ceea ce dau feții farmecul cel 
mai mare, sunt sprâncenele, sprâncenele îmbinate, care subli- 
niază, și sprâncenele arcuite, care ridică, ca un accent circonilex, 
expresia îeții. Acest amănunt mi-se pare caracteristic pentru pre- 
dispoziția Românului pentru tot ceea ce e decorativ. 

Două sentimente sânt cântate în deosebi în doinele noastre, 
şi la nici un alt poporatât de des: dorul și urâtul, două cuvinte 
intraductibile în alte limbi. „Dorul“, pe care îl duce ciobanul în 
singurătatea munţilor săi, dorul de părinți, de frați, de prieteni 
şi de iubită, și „urâtul“, acel sentiment vag și apăsător — și el 
copil al singurătăţii — pe care nu-l putem defini, dar care adesea 
ne copleșește în ore de izolare sufletească... 

In sfârșit nu putem să nu mai relevăm ca trăsătură carac- 
teristică a poeziei noastre populare, filosofia simplă și senină, 
cu o pronunțată notă de optimism, care nu isvorăște numai din 
suma de experienţe cu care viața a îmbogățit pe țăranul nostru, 
ci din însăși firea sa armonică, care după cele mai aprige lovi- 
turi ale sorții — și de ele n'a fost scutit Românul în cursul 
veacurilor! — își recâștigă echilibrul și, cu el împreună, încre- 
derea. Sentimentul religios și cel patriotic își găsesc mai rar 
expresia în poezia populară; cu toate acestea, religiozitatea și 
iubirea de pământ se simt ca un fel de ton fundamental al ei. 

Luaţi bunăoară colindele noastre și veți vedea că povestirea 
simplă și imaginile necăutate fac impresia argintului ce îmbracă 
o icoană, iar „florile dalbe“ sau alte refrenuri te alintă ca o 
mângăiere : 

Culcă-te 'mpărat ceresc 

In lăcaș dobitocesc, 

Culcă-te pe fân uscat 

De îngeri înconjurat... 

Desigur că miraculosul nu lipsește nici din produsele li- 
terare ale poporului nostru, iar fantasticul din basmele noastre 
corespunde gustului literar al oricărui popor rămas aproape de 
natură. Dar spre deosebire de literatura slavă, lipsește predis- 
poziția pentru misticism, goana după absolut. inta după care 
aleargă eroul basmelor noastre este totdeauna definită şi oricâte 
piedici îi sar pune în cale, voinicia și iscusința, tinereţea și 
credința, infrângerea instinctelor josnice și mila cu cei nevoiași 
fac totdeauna ca binele să triumie. Din filosofia de bătrân păţit 
și împăcat cu soarta a ţăranului nostru picură acea notă de umor 
sănătos, care înviorează produsele sale literare și potolește chiar 
satira sa, adesea crudă, dar totdeauna iertătoare. 

Deosebirea esențială față de literaturile popoarelor înve- 
cinate rămâne în tratarea subiectelor, în predilecția poetului 
popular român pentru anumite forme de expresie, în setea cea 
mare după claritate, caracteristică pentru popoarele romane: 
imaginea limpede cum e cristalul se iscă cu aceeași simplitate 
firească, cu care, se naște, la cea mai mică mișcare, cristalul 
întrun lichid saturat. 

% Fa *% 

Predilecţiile și aptitudinile poporului nostru se reoglindesc 
și în arta cultă. După ce o veche și strălucită cultură a fost 
nimicită în Peninsula Balcanică cucerită de Turci, ea s'a refugiat 
în Principatele Române, care au știut să-și păstreze oarecare in- 
dependenţă față de Musulmani. In mănăstirile noastre și la 
curțile domnești a continuat să dăinuiască arta bizantină. Pe 
păreţii mănăstirilor zidite de domni pioși și boieri cucernici, în 
manuscrisele slavone copiate de călugări și în brodăriile fine 
făcute de mânile albe și delicate ale domnițelor și jupâneselor, 


OBCU CLUJ 


— 105 — 


găsim arta bizantină în puritate mai strălucitoare decât pe muntele 
Atos. De la un domn muntean, Neagoe Basarab, ne-a rămas, 
de la începutul veacului XVI, o carte de compilaţie filosofică, 
împistriţată de idei originale, care, fiindcă era scrisă în limba 
care pe atuncea domnea în biserică și în administraţie, e recla- 
mată de Slavii de sud ca cea mai însemnată operă literară a 
vremii. 

Toate aceste manifestări sânt dovadă de înaltul grad de 
pricepere artistică a poporului nostru și a talentelor reale artistice 
ce s'au născut din sânul lui în toate clasele sociale și în toate 
timpurile. 

Dar şi în literatura cultă vedem că se potrivesc multe din 
constatările ce le-am făcut pentru poezia populară. Poezia lirică 
este genul literar care a ajuns la cel mai înalt grad de desvoltare. 
Eminescu e atât de mare poet iiric, încât lirismul îl împiedică 
de a reuși în roman. Şi tot liric e și romanul lui Vlahuţă și 
sânt romanele lui Sadoveanu, dramele și în parte chiar unele 
din baladele lui Alecsandri. Simţul de armonie și darul de a 
rotunji în mod artistic o bucată de vers sau de proză, sânt ca- 
racteristice pentru scriitorii români culţi, maeștrii ai schiţei și ai 
novelei sau ai essai-ului, chiar din momentul când aceste genuri 
literare își fac apariţia în literatura noastră. C. Negruzzi, înte- 
meietorul prozei române, ne surprinde prin maturitatea sa ar- 
tistică, prin telul cum știe să se concentreze în jurul unui sâmbure, 
eliminând totul ce nu e esențial și subliniind cu discreţie ceea 
ce este însemnător; iar Caragiale se alătură de cei mai mari 
maeștri ai schiţei din literatura universală. Umorul, care dă li- 
teraturei populare un farmec neîntrecut, e una din cele mai 
caracteristice note ale scriitorilor români de seamă. Descrierea 
caldă a pământului ţării, a cărui poezie scriitorul român o simte 
adânc, și o exteriorizează cu o putere de evocare cu totul 
remarcabilă, corespunde cu dragostea de natură ce-și găsește în 
poezia populară o expresie atât de puternică. Ca și aceasta, lite- 
ratura cultă e lipsită încă de opere literare de o compoziţie mai 
complicată: epopeea și chiar poemul epic lipsesc; romanul abia 
în zilele Aoastre se închiagă, iar drama e săracă, | 

Și felul cum s'a făcut marea schimbare, subt imediata în- 
râurire a culturii apusene, în întâia jumătate a veacului trecut, 

este interesantă. După poezia galantă și dulceagă dela sfârșitul 
veacului al XVIII-lea, care a găsit și la noi, în clasa suprapusă 
a boierilor încântați de versurile lui Anakreon, câţiva traducători 
și imitatori, se răspândiră în Principate, și mai ales în Muntenia, 
cam în. acelaș timp cu ideile generoase ale revoluției franceze, 
noua evanghelie propovăduită de Gheorghe Lazăr și sufletul în- 
viorător al romantismului. Exponentul noului curent deveni Eliade 
Rădulescu, care desvoltă o activitate uriașă pe toate terenurile, 
ca dascăl, scriitor original și traducător, întemeietor de societăți 
literare și al teatrului naţional, editor, gazetar și director de 
revistă. Cel ce a dominat întreaga mișcare, devenind centrul ei, 
era înainte de toate o personalitate. Crescut în școala lui Lazăr, 
el părăsi mai târziu preceptele învățătorului său cumpătat, căutând 
să impună întregii orientări culturale ideile sale. Cu o admirabilă 
adaptabilitate pentru cultura apuseană, el se sforțează s'o introducă 
la noi, stingherit din ce în ce mai puţin de simţul tradițional. 
Adevărat că din opera uriașă și multilaterală a lui Eliade n'a 
mai rămas aproape nimic și tocmai scrierile care lui i se păreau 
că au să-i asigure nemurirea, tratatele sale religios-filosofice, 
sânt cele ce au pierit întâiu. Dar oricât de desordonată, de neor- 
ganizată, de contradictorie și improvizată a fost activitatea lui, 
de sigur că mișcarea literară și culturală n'ar fi făcut în timp 
atât de scurt o săritură atât de mare la noi, dacă ar îi fost 
condusă, după planuri prevăzătoare și gândite până în cele mai 
mici amănunte, de spirite încete și chibzuitoare. Păcatul nostru 
este că și azi, după aproape o sută de ani, când vremea impro- 
vizațiilor a trecut, tot tipul Eliade dăinuiește la cei meniți să 
conducă destinele ţării. 

Chiar mai târziu, când Eliade încetase de a mai sta în 
centrul mișcării, el se plimba în toga-i albă pe Podul Mogoșoaiei 
din Bucureşti, ca un uriaș pe care nimeni nu-l mai urma, dar 
spre care toți se uitau ce respect. Asemenea îiguri, care ies din 
cadrele obicinuite prin puterea de muncă și prin scânteierile 
geniale ale spiritului lor, dar care tocmai fiindcă sunt indivi- 
dualități prea pronunțate, sânt sortite să treacă singure prin viață, 
urmate de tot mai puţini discipoli, am mai avut în timpul scurt 
care s'a scurs dela moartea lui Eliade încoace. Spre a nu vorbi 
decât de cei morţi, gândiți-vă la Hașdeu, care acum treizeci- 

patruzeci de ani trecea de cel mai mare învățat al nea- 
mului... 

Norocul nostru a fost că și în mişcarea culturală, sau ivit, 
în momentele cele mai primejdioase, spiritele cumpătate și cu 
intuiţia clară, care ne-au îndrumat pe căile sănătoase. A fost ca 
şi când moștenirea armonică a rasei latine a stăvilit exuberanța 
unei individualități de rasă tracă, ce începuse să ne ducă pe 
căi rătăcite. 

Romantismul a prins mai întâiu la noi prin ceea ce era 
exterior: prin forma patetică, care iubea gestul larg, fraza pom- 
poasă și cuvântul răsunător. Dar romantismul mai aducea ceva: 
dragostea pentru trecut, care începuse să fie prezentat în cele 
mai frumoase culori și să fie pus în antiteză cu prezentul prozaic 
și stricat. Tot direcția romantică accentuă tot mai mult înțele- 
gerea, deșteptată ceva mai de timpuriu, pentru produsele poetice 
ale poporului. 

La laşi, unde în anul 1840 se găseau câţi-va scriitori mai 
vechi, ca C. Negruzzi, și câți-va tineri de talent. întorși de 
curând din streinătate, strânși în jurul lui M. Kogălniceanu și 
V. Alecsandri, s'a născut gruparea fericită care ne-a dat „Dacia 
literară“. Progresiști în ideile lor, ei se opuneau totuși princi- 
piilor lui Eliade, care începeau să fie lipsite de critică Ei nu 
admiteau mai ales o imitație fără discernământ a literaturilor 
streine, ci prefereau operele originale, iar din cele streine admiteau 
dreptul de cetățenie numai celor ce se potriveau cu firea noastră. 
Kogălniceanu începu editarea cronicarilor moldoveni și ţinu fai- 
moasa lecţie de deschidere la cursul de istorie națională, ară- 
tând connaţionalilor săi că în admirația pentru Traian nu trebuie 
să uităm eroismul unui Ştefan cel Mare și faptele lui descrise 
cu atât talent de cronicari, în limba lor neaoşă și partumată. 
Bălcescu învie figura lui Mihaiu. Viteazul, Russo scrie Cântarea 
României și iuptă împotriva latiniștilor. EI, dar mai ales Alecsandri, 
deșteaptă prin căldura comunicativă a articolelor lor și prin imi- 
taţii izbutite, admirația pentru poezia populară. 

Astfel, în momentul chiar când literatura noastră era pri- 
mejduită“să devină o simplă contrafacere după modele streine, 
când limba noastră primea întreitul asalt al fonetiștilor, al lati- 
niştilor exagerați și al italieniștilur, gruparea dela lași a legat 


OBCU CLUJ 


— 108 — 


scrisul românesc cu scrisul uitat al cronicarilor și poezia cultă 
cu cea a poporului, două izvoare nesecate de inspirație pentru 
literatura națională, și de împrospătare a limbei amenințate de 
năvala neologismului. 

A doua grupare dela lași, cu un sfert de veac mai târziu, 
cea a Junimei, a dat un nou avânt acestor idei sănătoase. Titu 
Maiorescu, cea mai limpede minte și mai ordonată inteligenţă, 
prin lupta curajoasă împotriva romantismului în Știință, în contra 
retoricei ieftine care specula lipsa de critică a maselor, împotriva 
scriitorilor care ascundeau absența ideilor în dosul unor fraze 
patriotice, cerea profunzime și obiectivitate cercetătorului  știin- 
țific, directive sănătoase întemeiate pe un teren pregătit omului 
politic, şi opere de artă bogate în conținut şi muncite în mod cinstit. 

Impotriva lui Maiorescu s'a ridicat pe la sfârșitul veacului 
trecut, Gherea. Strein de neam, el aducea o mentalitate streină, 
care însă a găsit la noi adepți înfocaţi, ca tot ce e exotic. 
In deceniul dominat de criticul de la Ploești, s'a cetit la noi 
mai mult decât oricând și sau cetit scriitorii mari apuseni și 
ruși, pentru care Gherea știa deștepta interesul și admirația 
tineretului 

Şi este iarăși instructiv de urmărit procesul de schimbare 
aproape pe neobservate care s'a produs la noi de la socialism 
la poporanism. Interesul pentru durerile muncitorimei a devenit 
la noi — unde proletariatul fabricelor și atelierelor aproape nu 
exista — o vie preocupare pentru soarta ţăranului. În locul 
Rodicăi surâzătoare și a carelor trase de șase boi din pastelurile 
lui Alecsandri, în literatura noastră își face intrarea țăranul stors 
de vlagă de explotatorii lui, văzut cu ochii naturalismului ce 
stăpânea literatura universală. Dacă Nicolae lorga, care în tine- 
rețele sale a fost — ca cei mai mulţi intelectuali din generația 
sa — socialist, a devenit, ca director al Semănătorului, crit'cul 
tradiţionalist și naționalist, prefacerea aceasta n'a fost o schim- 
bare de mentalitate sau de concepție, ci o simplă deplasare a 
obiectivului preocupărilor sale. Grija iubitoare pentru „talpa ţării“, 
pentru țăranul căruia Spiru Haret voia să-i dea carte și edu- 
cație economică, culminează în cele două acte mari din zilele 
noastre, în reforma agrară și în sufragiul care, fiind universal, 
a devenit de fapt țărănesc. 

Astfel vedem — cu repercusiuni adânci asupra literaturii — 
cum instinctul sănătos al Românului, a trecut încă odată, pe la 
sfârșitul veacului trecut, pe lângă o răspântie ce ducea spre 
drumuri nefirești, ca să apuce calea unei desvoltări sănătoase. 

Se poate ca amestecul de sânge să îi fost în parte altul 
în Transilvania ; de sigur însă împrejurările istorice deosebite 
și mai ales influențele culturale și exemplele mediului ambiant 
au fost atât de diferite de cele din Ţara veche, încât nu trebuie 
să ne mire dacă aceste caractere de rasă, pe care le-am urmărit 
în literatura ei cultă, nu se potrivesc întru toate cu literatura și 
cultura din Ardeal, de o sută și mai bine de ani încoace. 

Un instinct sănătos a condus și pe Românul din Ardeal 
în eforturile grele de rezistență națională. Dar tocmai îiindcă 
sforțările sale se concentrau într'o luptă de conservare, s'au ac- 
centuat în firea lui trăsăturile de stăruință îndâriită, iar nevoia 
i-a desvoltat spiritul de organizare. Prin contactul cu compatrioții 
săi sași și cu stăpânirea austriacă (sau imitația ei ungurească), 
Românul ardelean sa învățat și mai mult să stăruie și să 
organizeze. 

Insăși mișcarea latinistă nu începe din momentul Unirii 
cu biserica apuseană, ci rădăcinile ei trebuie căutate în școalele 
germane (sau alcătuite după model german), în care pătrundeau 
tot mai mulţi copii de țărani români, învățând latinește. Şincai 
și Micul, înainte de a ajunge la Roma, poposesc la Viena, unde 
apar și „Elementele limbei valahe“, vestitoare a nouei evanghelii. 
Dar ceea ce a dus această nouă evanghelie la izbândă, a fost 
propaganda stăruitoare făcută prin tot felul de scrieri de popu- 
larizare, tenacitatea în lupta pentru apărarea ideilor nouă și fa- 
natismul cu care apostolii ei nu voiau să știe de transacții. 

Acest fanatism a dus apoi la exagerările școalei latiniste. 

Dar spiritul de organizare, mai desvoltat în Ardeal decât la 
ceilalți Români, se arată și în operele lor literare. 

Intâia lucrare științifică cu adevărat mare, care pe lângă 
erudiție și iscusință, cerea înainte de toate o bună împărțeală 
a lucrului și o muncă consecventă și neobosită de ani înde- 
lungaţi, este acel mare dicţionar al limbei române, Lexiconul 
de la Buda, apărut în 1825, ca rezultat al unei colaborări fericite 
de mulți ani între învățații timpului. Şi poate nu este neînsem- 

nător faptul că tot în Ardeal se lucrează azi, după încercări 
întrerupte la București și lași, Dicţionarul cel mare al limbei 
române. 

Intâia operă mare de structură epică, Ţiganiada, este scrisă 
în vremea aceasta de un alt Ardelean, Budai-Deleanu. Tot un 
Ardelean, Petru Dulfu, a fost cel ce a făcut, după aproape o sută 
de ani. a doua încercare pe acest drum. lar în ceeace privește 
epopeea națională, nici unul dintre cei ce au început-o în Ţara 
veche, nici C. Negruzzi, nici Eliade și nici Bolintineanu, n'au 
dus-o la sfârșit, pe când Aron Densușianu și-a terminat Ne- 
griada sa. Faptul e caracteristic, chiar dacă sântem nevoiți să 
adăugăm imediat că talentul poetului ardelean a fost prea mic 
pentru măreţia operei. 

Simţul epic apare de asemenea mai de timpuriu și mai 
desvoltat la scriitorii ardeleni. Mai întâiu la Slavici, în novelele 
lui din popor, apoi la Coșbuc, în balade, și acum în urmă, la 
Liviu Rebreanu, în roman. 

Suntem îndreptățiți dar să credem, că prin unirea pe veci 
a ţărilor românești, nu s'a completat numai țara, ci sa întregit 
și firea noastră etnică. Inteligența scăpărătoare, mlădioșenia firii 
şi marele talent de a-și exterioriza gândurile și simțurile al fraţilor 
din vechea țară, îngemănate cu stăruința răbdurie și cu talentul 
de organizare de care au dat dovadă Ardelenii, va face ca ge- 
nerațiile viitoare de Români să meargă sigure pe căile pe care 
simțul înăscut de orientare le va indica spre o desvoltare ar- 
monioasă și din ce în ce mai îniloritoare. 


Sextii Puşcariu. 

Indrumare 


De comori e plină viața ce ne-a dat-o Domnul nouă, 
Și ce darnică le' mparte ea cu mâinile-amândouă. — 
Du-te până-i simţi chemarea şi primește-i orice dar 
Căci îl vei căta odată și atunci va fi 'nzadar. 


Du-te, soarbe din parfumul florilor de primăvară, 
Strânge 'n suflet tot argintul stelelor în fapt de sară 
Și cu ochii plini de vraje, cu surâs în colţul gurii 
Fii răsunetul, oglindă frământărilor naturii. 


Să găsească fiecare notă dulce, tremurată 

Poarta inimii deschisă ca 'n lăuntru-i să străbată, 
Să rămână — ascuns acolo tot norocul tinereţii 
Dacă nu vrei să stai singur lângă foc în toamna vieţii. 


Ecaterina Pitiș 

Pastel 


Ascuns sub prunii din livadă 
Stă cuibul de plugar, 

Trei clăi, un petec de ogradă, 
Căsuţa: bulgăr de zăpadă 
Şi-alăturea un car. 


In adăpostul dintre roate 
Pândește-un căine sur; 

Ai casei se culcară poate — 
Amurgul e stăpân pe toate 
Şi-i liniște 'mprejur. 


Când discul lunii alb răsare 
Și-alunecă pe cer 

Vărsând argint cu 'mbelșugare, 
Căsuţa mică îmi apare 
Schimbată 'n juvaer. 


Ecaterina Pitiș 

Din istoria teatrului român în Brașov 


Int”un număr din „Transilvania“, care-i revista „Astrei“, 
am comunicat reprezentați teatrală din 9 Martie 1847, dată Si- 
biiului de Societatea Romandscăd cantătord theatiule; piesa fusese 
Preciosa lui Wolf (şi Komlosi), tradusă de un Butyân. 

Dela Sibiiu trupa, care trecuse și prin Orăștie, se îndreptă 
spre Brașov. 

Informaţiile relative la Braşov le extrag din colecția de afișe 
a lui Trausch, păstrată în biblioteca liceului Honterus. (Heft 
XXI—XXVIII). 


Duminecă în 1l Aprilie n. 1847 „soțietatea teatrală româ- 
nească“, a directorului losif Farkas, a dat 


1. Doi caimaci sau uituci. 
Joc voios într'un act, întors de Popovici în Arad. 


Persoanele au fost: Maior Vântos (actorul: D.!) Bocsa); 
Ileana, fiica lui (Mad. lacab); căpitanul Incalică (Farcaș) și Cor- 
nelie, fiiul lui (D. Maniul). 

După acest act s'a dat 


2. Căsătoriţii vii și morţi. 
Joc voios cu cântări întrun act, întors de Popovici. 
Persoanele: Mărian, proprietariul pământean (D. Venter); 
soția lui (Mad. Serecin); Petru Vărzariu, călțunariu (D. Bolog); 
Florica, soţia lui (Mad. D. Rosalia); Măria, fata de casă (Dem. 
Serenca); Andronic, argatul (D. Popovici). 


Din afișul acesta reese că trupa jucase (până Ia el) în 
trei seri. 

„Jocul voios“ (vigjătek) şi „întors“ (forditva) sunt ungu- 
risme, cari indică originea maghiară a comediilor traduse de 
Popovici. « 


1) D. = domnul. 

3. O piesă scrisă de o Nemţoaică fusese El/izena etc., care 
avusese oarecare răsunet. 
Afișul din 15 Aprilie 1847 o traduce așa: 


Elizena din Bulgaria, sau Pădurea Sibiiului. 
Joc romantic cu cântări în 4 acte; tradus din ungureşte de Bercean. 


Persoanele erau: Almaric, prințul Traasilvaniei (Serecin); 
Dobroslav, solul trimis în Bulgaria (Bocșa); Olfrida, sora lui 
(lacab); Esarco, încrezutul lui Dobroslav (Linca); Elizena, prin- 
țesa Bulgariei, mireasa lui Almaric (Rosalia); Boleslav, solul 
Bulgariei (Farcaș); Covar, un muntean (Venter); Siva, soția lui 
(Bolog); Socol, fiul lor (Bolog); Garbonov, Staclov, votri (*%* și 
Giurman); Ostroia (Popovici); Milentina (demoasela Serena); un 
șerb (Stoicici). Mai mulți soldați și vânători. 

Precum se vede trupa lui Farcaș dispuneă de multe per- 
soane cari știau românește. 


4. In 17 Aprilie n. 1847 s'a dat a doua oară 


Căciula sunătoare!). 
Comedie magică cu cântări în 3 acte. 

Muzica e întocmită de Şicaneder?), directorul teatrului Vi- 
den”) din Viena, tradusă în românește de Botta, cântările de 
Popovici. 

Persoanele au fost: Un duce din Ţara românească, ca 
pustnic (Venter); Sofronie, fiul său (Serecin); Abucat, mag pu- 
ternic (Bocșa); Zenomida, fie-sa (Rosalia); Macarie, pescariu (Bo- 
log); soţia acestuia (lacab); Mirina, Daira, Cafira, servitoare (Se- 
recin, Bolog, Serenca); Maimon, Pelan, sclavi (Linca, Giurman); 
Gebul, lussuf, Malacif, pustnici (Farcaș, Popovici, Stoicici). 


5. In 20 Aprilie n. 1847 s'a dat 


Șapte fete în uniformă. 
Joc voios cu cântări în 2 acte, după Angeli, tradus de Maniul, muzica de Glâtzer. 


Persoanele: Aurelian, obrist (Venter); Vincentie, fiul lui 
(Serecin); Victor, nepotul obristului (Popovici); Baionet, coman- 


3) Die Schellen Kappe. 
2) Schikaneder și Wieden. 

dant (Bocșa); Patrontaș, Pekuţ, invalizi (Farcaș, Bolog); lulia, 
Sofia, Lenca, Anuţa, Maria, Catarina, Elena, fete în uniformă 
(Rosalia, lacab, Bolog, Serecin, dra. Serena, **, **); Antonia, 
Ladislae, Grigorie, Dimitrie (Giurman, Linca, *,*, Stoicici).!) 


Braşovenii par a fi fost sgârciți; ori nu le va fi plăcut 
pronuncia ungaro-română, banato-română a trupei; pentrucă pe 
afişul piesei acesteia directorul Farcaș a tipărit nota că la cele 
două piese anterioare nu și-a scos nici cheltuielile, și că roagă 
publicul să-l părtinească, pentruca să poată reprezentă toate pie- 
sele făgăduite și cuprinsen abonamentul deschis; erau 12 piese! 


Se daseră în abonament: 
1. Etizena 
2. Căciula 
3. Șapte fete. 


6. Nr-ul 4 al abonamentului a fost Duminecă în 25 Aprilie 
n. 1847: 


Fiica regimentului. 


Joc voios cu cântări în 2 acturi, de St. Georges și Bayard. Din franțuzește. 
Tradus de Venter. Muzica „dela“ Donizetti și Malibran. Textul tr. de Popovici. 


Era întâia piesă franceză dată de Farcaș. 


Persoanele au fost jucate de: Lavilley, un obrist (Venter); 
Baroneasa din Valea-mare (Bolog); Serinda, o contesă (Severin); 
Alfred, fiul ei (Giurman); Petru, magistru de curte în ocol (Bo- 
log); Anuţa, fată de casă (lacab); Truillon, un sergeant (Bocșa); 
Maria, o marchitană (Rosalia); Naltul, un căprariu (Popovici); 
Antonie, un arendator tinăr (Serecin); Meran, judele satului 
(Farcaș); Rosa, Catarina, sătene (dra Serenca, **), Petruţ, un 
servitor (Stoicici); Negru, un sătean (Linca). Mai mulți soldați 
și săteni. 


7. Intro suspendare de abonament s'a dat, în 29 Aprilie n. 
1847, în, folosul d-nei Rosalia 


;) Uneori *,* însemnau un diletant. 

Conte Beniovscki. 
Dramă în 5 acturi, de Kotzebue, tradusă în rom. de Buttian.!) 


Persoanele: Guvernatorul dela Camciatca (Bocșa); Afanasia, 
cocona lui (Rosalia); Feodora, fată de casă (dra Serena); co- 
mandantul Cosachevici (Bolog); Conte Beniovski, Crusticov, Şte- 
fanof, Cudrin, Baturin (Serecin, Istratescu, Popovici, Giurman, 
Stoicici); Caserinov, neguțător (Farcaș); un ordonanți (Linca). 
Mai mulți esilați și soldați. 


8. Cu Nr-ul 5 din abonament s'a dat 


Cuconu lorgu dela Sadagura sau Nepotul salba dracului. 
Joc voios în 3 acturi, de V. Alexandri. 


Piesa lui Alexandri se dase și la Orăștie. 

In Brașov persoanele jucătoare au fost: Bocșa, Serecin, 
Venter, Rosalia, Popovici, dra Serena, Giurman, Istrătescu, Barbu, 
Bolog, Linca, Stoicici. 

Pe afiş Farcaș se plânge iarăși că publicul nu-l slujește, 
deci nici el nu va mai „slugări“; și anunță că va mai da numai 
trei reprezentații. 


9. Dintre cele trei piese, drepta 6-a în abonament, s'a dat, 
în 5 Mai n. 1847: 


Femeile viclene în Serail. 
Joc voios cu cântări în 2 acte, dela sold, tr. de Popovici. 


Persoanele: Mameluc, prințul insulei Granat (Bocșa); Isen- 
bart, nici Arap, nici Turc (Serecin); Pincerl, prietinul lui Isenbart 
(Bolog); Zulima, favorita lui Mameluc (lacab); Adina, prietina 
Zulimei (Rosalia); Gumiguti, paăzitoriul seraiului (Popovici); Hi- 
men, zeul femeilor prinse (Linca); Şarolta, o îranțeză; Sabina, o 
șvăboaie; Angelia, o engleză; Pulheria, o româncă; Laura, o ita- 
liană, (toate) femei în serail (Giurman, Serecin, Serena, Bolog şi 
*,%); Sullan, Opium, sfetnicii lui Mameluc (Venter, Farcaș); un 
păzitor (Stoicici), mai mulți armaţi de ai lui Mameluc. 


1) Egal cu Butyân pomenit la început. 

Pe afiş se află notița: „Cu adâncă umilință sânt silita 
înştiința că, nefiind în stare de a putea împlini nici cele trei 
representații ce făgăduisem, am hotărît a da la fiecare abonat 
bileturile ce mai restează îndărăpt.“ 


10. In 9 Mai n. 1847 s'a repețit 
Conu lorgu dela Sadagura. 


Deoarece supt Nr-ul 8 nu am dat numele actorilor, îl dau 
aici: Pitariu Enache Damian (Bocșa); lorgu, nepotul său (Ma- 
niul); slugeriu Gângu (Venter); Gahiţa Rosmarinovici, vaduvă 
(Rosalia); comisu Agamemnon Chiulafoglu (**); Zoiţa, femeea 
lui (dra Serenca); baronul Klaine Șvabe (Giurman); jupânul Ițic, 
zaraf (Istrătescu); un musafir (Barbu); litimie, servul lui Damian 
(Bolog). Mai mulți musafiri și țărani. 

Pe afiș, nota: „La sfârșitul acestei piese urmează un joc 
românesc național“; și: „D. Maniul luă rolă numai în favorul 
prietenilor săi.“ 


După aceasta urmează din 


Arderea amorului. 


Tragedie originală compusă de Maniul, şena din urmă a actului | și șena 1 
din actul IV. 


Persoanele: Câmpescu, boer și proprietarul moșiei (Bocșa); 
Joița, guvernantă de casă în casa lui (Rosalia); Miron, un tânăr 
boer (Maniul). 

Urmează rugarea celor doi beneficienți (Balog, Bocșa), cari 
doresc a fi sprijiniți de public, pe motiv că: „Grea este che- 
marea ce am îmbrățișat, însă dela generositatea Dvoastră atârnă 
ca să luăm nouă încurajare întru a ne mai săvârși în această 
artă. Deci, fiind aceasta și cea din urmă a noastră producere în 
Brașov, ne rugăm de deasă părtinire şi cercetare“. 


12—13. Actorii nu şi-au ținut cuvântul; reprezentaţia finală 


a fost cea din 13 Mai n. 1847. Şi anume în beneficiul lui Va- 
silie Maniul. S'a dat: 

Soldatul fugit. 


Joc original cu cânturi în 3 acte, de Sigligeti,!) tr. de Maniul. 


Persoanele: Contele Monti, italian (Venter); Camila, soția 
lui (lacab); Rosa, credincioasa ei (Serecin); Codreanul, colonel 
(Bocșa); St. Geran, un franţoz (lacab); un corporal (Barbu); un 
adiutant (Popovici); Mihai, soldat (**); notarul din St. Miclăuș 
(Bolog); Cărpătiana, o făuriță (Bolog); Grigorie, faur și Vlad, 
croitor, fiii ei (Serecin, Maniul); luliana, orfană (Rosalia); Ştefă- 
nică, lonică, servii făuriței (Popovici, lIstrătescu). Mai mulți 
oaspeți, țărani și vagabunzi în cafeneaua lui Zrini. 


După aceasta urmează din 


Arderea amorului. 


Tragedie originală compusă de Maniul, şenele 3, 4, 5 din actul 2 şi 7, 8,9 
din actul 3. 


Persoanele: Florescu, căpitan pensionat (Bocșa); Munteanu, 
judele Brăilei (Pădure); Bucherescu, director de poliție (Is- 
trătescu); Miron, un tinăr boer (Maniul); Amalia, soţia lui 
(Rosalia); Joița, guvernantă de casă, în casa ei (lacab); Au- 
relian, argatul lui Miron (Popovici). Mai mulți vânători și do- 
robanţi. 

„Domnii diletanți luară rolele în favorul beneficiantului.“ 

Apoi la urmă: „Cinstit public! Incredințat de dragostea şi 
bunăvoința Dvoastră, cu care vați arătat către ceilalți ai mei 
companioni, îmi iau îndrăsneală a vă ruga pentru o bună 
priimire şi deasă căutare. Al D-voastră adânc cinstitori Vasilie 
Maniul. “ 


Observ scurt că trupa a jucat şi piese ungurești. 
Exemplul trupei maghiare, scurta tradiție a diletantismului 


român în Braşov, generositatea locului și iubirea de „Ţară“ ne 
aduse la 24 Mai n. 1847 o reprezentație remarcabilă. 


Pentru o deplină lămurire dau afișul din aceiași colecție: 


1) Szigligeti! 

Brashov. 
(Cu învoirea deregătoriei locale). 
LUNI în 24 Maiu n. 1847 
Tinerimea română deletantă va avea cinste a produce în 
SALA REDUTULUI DIN CETATE 
SPRE 
FOLOSUL NENOROCIȚILOR ARŞI 
DIN 
Bukureşti 
REGULU. 
Tragedie în 5 Acte, din limba germană tradusă de d. |. Văcărescu 


Persoanele: 


D 


„A. Istratescu 
ad. D. Rozalia 


M. Atilie Regulu 
Atilia, a lui soţie 


EA 


Publiu, tribun al poporului 3 D. 1. |. Pădure 
Seran, în vârstă de 17 ani 95 D. P. C. Popazu 
Muţiu, în vârstă de 5 ani > D. T. Istratescu 
Bodostor, trimis al Cartagenei D. D. N. Teclu 
Miho, al lui rob D. |. Dimian 
Valeriu D. 1. Martinovici 
Anniu | senatori D. C. 1. Popazu 
Manliu D. N. Birt 
Secstu D. D. Alecsie 
Tulu | D. M. Petrașcu 
Crispu | cetăţeni D. 1. A. Navria 
Marcu D. Barbu 

Cenio, scriitoriu şi pri(s)tav D. T. Stoica 


Senatori, Popol, Lictori. 
Intâmplarea e la Roma. 
La urmă va fi un Tablou, aranjeruit de D. Istratescu. 


Preţurile: 


Scaun închis pă galerie: 30 cr. — Scaun închis jos 24 cr. — Parter 16 cr, 
Indărăpt 10 cr. argint. 


Bileturi se vor căpăta luni la canţelaria teatrului și sara la cassa teatrului, 
Inceputul la 7'/2 ceasuri. 


Până la acest afiș nu știam că vreo lucrare de loan Văcă- 
rescu S'ar fi reprezentat în Transilvania. Regul, piesă de Collin, 
scrisăn Viena cu tendințe antinapoleoniene, fusese o piesă pa- 
triotică; patriotică eră și pentru Românii tineri-brașoveni cari, 

dându-o, se caracterizau și pe sine. Erau tineri inteligenţi, pictor 
era Istrătescul, care „aranjeruia“ tabloul; Popazii, Teclu erau din 
prime familii, caşi Birt și Navrea, deşi aceștia veniau dinspre 
Scheiu. Dintre actorii lui Farcaș le-a dat ajutor d-na Rosalia. 


Diletanţii braşoveni, în afişele lui Trausch, revin abia în 
11 lulie 1852, într'o Duminecă. Era vorba de-a juca în folosul 
zidirii şcoalelor centrale, faptei strajnice a Brașovenilor. De astă 
dată ei au reprezentant Omul în codru negru, dramă în 3 acte, 
de „Boari și Frederic“, traduși de CA. 1. Crăciunescu. (Hejt XAVI). 

In acelaș an, 1852, în 15 August, diletanții români joacă 
două piese românești: 

1. Ștefu Nerodu seau Ce știi aceasta la ce e bună? 

O tradusese, pentru teatrul din București, de multișor, /. 
Neţiescu,!) din A. Kotzebue. 

2. Musa dela Burdujeni, farsă întrun act, de Costache Ne- 
gruzzi. (Heft XXVII. *) 

Tot în anul 1852, în 16/28 Decemvrie, s'a dat O soare la 
mahala, comedie în 2 acte de Cosfache Caragiale. 


Diletanţii variază: 


Coconu Anastase Scărlătescu Navrea 
Cocoana Măndica, soția sa Rosalia 
Anghiriţa, fiica lor Charlota 


Coconul Zamfirache, împeţitul Anghiriței Russ 
Musiu Jean, dascăl de ghitară şi amantul 


Anghiriţei ului 
Coconu Eftimie, un provinţial prietin al casei Fluștureanu 
Kir Stefan, un rachier bogaţ Orghidan 
loan, sluga lui coconu Anastase Emilian 
Necșiu za iu 


Emilian era (de sigur) arhitectul Ștefan Emilian, care-a 
trecut apoi la lași. 

Biletele le vânduse G. 1. Nica la „bolta“ sa. 

Lui Jorgu dela Saaagura (lași 1844) îi trebuiseră trei ani, 
ca să ajungă până la Orăștie; Soarelei lui Caragiale cinci, ca 
să vie din București până la Brașov. 


') Niţescu. 
2) Biletele le vindea Bucur Pop la „cancelarie“. 

Aşezându-se pe lucru entuziast diletanții nu încetară nici 
în 1853. 

In acest an, în 8/20 lunie, ei reprezentară: 

1. Preţioasele, com. 1 act, de Moliăre, tr. de /. D. Ghica. 

De mult fuseseră traduse de tinărul Ghica, cel care mai 
târziu a fost ministru, diplomat, azi cunoscut mai ales ca inte- 
resant corespondent al lui V. Alexandri. 

Rosalia jucă pe Madelona, Charlota pe Cati, Emilian pe 
Mascarilie, Fluștureanu pe V. de Jodelet. 


2. Doi țărani și cinci cârlani, com. | a., de Costache Negruzzi. 
Un Râtz jucă pe Leonescu, Emilian pe Miron, Angel pe 

Terente, Charlota pe Domnica și Rosalia pe Vochița. (Heft XXVII). 
In 24 Noemvrie 1853 diletanții au reprezentat 


. Nunta [ţărănească a lui Vasile Alexandri, jucând Angel, 
tie Rătz, Alesiu, Rosalia, Ucenicescu, Russ, și 


2. Actorul fără voe, de E. Winterhalder, jucându-l Bellissi- 
mus (intendent) și Fluștureanu. 

Autorul Winterhalder a fost un Neamț romanizat, amic al 
lui C. A. Rosetti, tipograf jidanofil; Ucenicescu va îi fost Uce- 
nescul, care fusese elev al lui Anton Pann, profesor de psaltire 
cântată, propusă și lui G. Bogdan-Duică (în casele unde azi locuește 
venerabilul preot 1. Prișcu, văr bun cu Duică); iar Bellissimus 
trebue să fie acel dascăl pe care eu l-am cunoscut bine, foarte 
bine, cunoscând și nuelele de crudă trestie galbenă, cu care el, 
mai târziu, corecta sburdălniciile copilărești ale subsemnatului! 
(Trausch, Fleft XĂVIIID. 


Heft-ul XĂVIII cuprinde și afişele din 1854. 

In 43 lanuarie 1854, sub directorul de teatru Carol Friese 
s'a putut da, de anul nou românesc, Musa dela Burdujeni. Mu- 
zica cântecelor o scrisese — Emilian! 

lar în 4/16 lanuarie sa dat Robert șeful bandiţilor, dramă 
în 5 acte, după Schiller, de A. Vasiliu. 

Hoţii lui Schiller, în Brașovul românesc, întrară așadar în 
forma unei prelucrări franceze, traduse de Vasiliu. 

Diletanţii cari au jucat Hoţii au fost: Navrea, Râtz, Fluș- 
tureanu, Rosalia, Cioflec,!) Verza, Russ, Popea, Toma, Alessiu, 
Ucenicescu, H. Costi, %*%, **, Montanescu, Zainga. 

Biletele se vândură la „bolta“ lui Nicolae Birt. 


Aruncând o privire înapoi pe teatrul acesta, ajutat de străini, 
îmbrățișat de diletanți inteligenți, printre care puține nume ne- 
cunoscute apar, putem zice că Brașovenii au fost și în această 
privinţă credincioși tradiției lor vechi: de-a privi mereu spre Bu- 
curești, dea primi dela ei ce 'n fiecare moment era mai nou, 
actual, ultim progres românesc, 

Intr'o eventuală istorie a teatrului român în Ardeal, dar is- 
torie de amănunt, afişele lui Trausch vor figura ca izvor bun. 

Dacă de această istorie s'ar apuca din vreme vre-un tinăr 
literat de talent, ar fi chiar la timp. 

In acea scriere Brașovul va avea un rol pe care-l văd în 
contururi clare, pe care, spre marea mea părere de rău, nu eu 
îl voiu scrie.?) 


G. Bogdan-Duică. 
Cluj, 13 Mai 1929. 


1) Dascălul primar? Cred că da. 

2) Afişele fiind arce, nu se găseşte vre-un Brașovean bogăţel să le 
fotografieze pentru „Astra“, Academie și câteva biblioteci universitare? Afară 
de cele citate mai sunt două de /oan Barac, despre care voiu vorbi abia 
într'o lucrare (terminată) despre acest pretins-poet român. G. B. D. 

Prefectura română a Ţării Bârsei 
din 1848 și 1849 


Literatura istorică a Ardealului prezintă foarte multe la- 
cune. Chiar și marea epocă a anilor 1848 și 1849, care a pus 
temelia independenţei noastre naționale și politice de astăzi, 
nu-și are încă istoria ei generală și sintetică.!) Cine mai ştie 
astăzi ceva despre marea mișcare națională dela 1848 a Româ- 
nilor din Brașov şi Ţara Bârsei, care a stat la început, putem 
zice, în capul întregei mișcări românești de atunci a Ardealului? 

Pricina de căpetenie a acestei regretabile lipse a istorio- 
grafiei noastre a format-o și o formează în primul rând raritatea 
documentelor scrise ale acelei epoci, care au fost distruse în cea 
mai mare parte în urma evenimentelor tragice de atunci și a 
persecuțiunilor care le-au urmat. 

Izbutind a scoate la iveală o serie întreagă de documente 
importante privitoare la activitatea națională şi războinică de 
atunci a Românilor acestui ținut, documente necunoscute încă 
până astăzi, voi încerca, nu a face istoricul ei amănunțit, ceeace 
ar recere prea mult timp, ci de a schița deocamdată în linii ge- 
nerale momentele ei mai însemnate. 

Brașovul, artera economică de căpetenie a celor trei pro- 
vincii ale „Daciei“ în curs de mai multe secole; oraşul care a 
scos de sub teascurile lui primele tipărituri ale slovei românești, —— 
ajunsese, mai ales începând cu veacul al 18-lea, nu numai un 
centru însemnat de cultură românească — aproape întregul lui 
comerț extern trecuse în mânile Românilor — ci şi un centru 
intelectual și politic din care se alimenta zi de zi idea uni- 
tății naționale, economice și politice a poporului românesc. 

Una dintre cele mai strălucite dovezi a rolului Brașovului 
din punct de vedere al susținerii legăturilor dintre Românii din 


1) Istoria noastră națională a suferit o mare pagubă prin arderea în anul 
1849 a arhivei Comitetului Naţiunei Române din Sibiu, în care se găseau toate 
rapoartele prefecturilor militare româneşti ale Transilvaniei. Gheorghe Barițiu, 
care a puflicat cele mai multe dintre documentele rămase ale revoluţiunii şi 
războiului civil dela 1848 şi 1849, scria în „Transilvania“ din 1875: „Din câte 
documente româneşti pe anii 1848-9 se află publicate... încă nu se poarte 
scrie istoria anilor 1848 și 1849, decât numai în mod foarte unilateral“. 

Transilvania, Ţara Românească și Moldova şi al promovării ideii 
unității lor naționale și politice, o găsim și în corespondența 
comitetului revoluţionar polon din Paris din prima jumătate a 
veacului trecut. Intr'o scrisoare a agentului din București a acestui 
comitet, din 10 Decemvrie 1838, adresată președintelui lui, prin- 
cipelui Adam Czartoryski la Paris, citim: „Idea unirii întregului 
popor românesc sub unul şi același schiptru preocupă toate min- 
țile. Idea aceasta este susținută foarte puternic (puissamment) de 
cătră Românii din Transilvania cari vin aici pentru a fi de folosul 
public şi a-și desface produsele lor industriale“) Cine alții erau 
în primul rând acești Români, decât harnicii, industrioșii şi ini- 
moșii Brașoveni, despre cari chiar și Simion Bărnuţiu era nevoit 
să scrie la 1848, că „au fost în totdeauna cei mai lucrători și 
mai înflăcărați pentru națiunea română“ ?) 

La pregătirea renașterii naționale a Românilor ardeleni, Ro- 
mânii brașoveni au contribuit cu mult mai mult decât se știa 
până astăzi. Alexandru Papiu llarianu, autorul celei mai bune 
istorii a acestei epoci glorioase, deși nu vorbește pe larg despre 
mişcarea naţională a Românilor din acest ținut, totuşi recunoaşte 
rolul lor covârşitor în opera de redeșteptare a românismului și 
şi de îndrumare a lui pe calea libertății și unității sale.?) 


1) „L'idee de la reunion de toutes les populations valagues sous un 
mâ&me sceptre occupe toutes les tâtes. Cette idee est puissamment entretenue 
par les Valaques de Transilvanie qui viennent ici pour s'utiliser et faire valoir 
leurs industries“. G. P. Panaitescu, Planurile lui Ion Câmpineanu pentru uni- 
tatea naţională a Românilor, în Anuarul Institutului de Istorie Naţională al 
Universităţii Cluj, vol. II din 1924—25, p. 95. 

*) Vezi scrisoarea lui Simion Bărnuţiu din 7 Aprilie 1848, cătră lacob 
Mureşianu, publicată în revista Transilvania, Nr. 4 din 1921. 

3) Vorbind despre marea importanță pentru românism a apariției în 
anul 1838 a primului ziar politic al Românilor ardeleni, Gazeta Transilvaniei, 
Papiu scrie: „Meritele Gazetei pentru cultura și deşteptarea națională nimeni 
nu € în stare a le putea descrie după cuviință. Redactorele Barițiu cu multă 
înțelepciune își știu alese de scaunul redacţiunei Brașovul, ai cărui locuitori 
români în toată Dacia superioară (Transilvania — N. Aut.) sunt cei mai 
culți, cei mai zeloși, cei mai avuţi, purtătorii negoțului oriental. Singur Între 
atari români și într'o urbe română de așa pozițiune putea să se facă Gazeta 
școala politică și literară a toată Dacia“. — A. Papiu llarianu, Istoria Ro- 
maniloru din Daci'a superiore. Viena 1852, tom. | pag. 217. 

Chiar şi punctele principale ale programului politic al Ro- 
mânilor ardeleni, stabilit în marea adunare din 3/15 Mai 1848 
de pe Câmpul Libertăţii dela Blaj, fuseseră formulate încă în 
consfătuirea dela Paști a fruntașilor Români brașoveni, la care 
fusese de față și Simion Bărnuţiu și în care se hotărise între 
altele și „proclamarea independenței politice și naționale a Româă- 
nilor de sub stăpânirea austriacă şi ungurească“. 

Vestea revoluţiunii dela Paris din 22 Februarie 1848 na 
provocat nicăiri în Ardeal o însuflețire mai mare ca între Românii 
din Brașov şi împrejurimi și mai ales în mijlocul tineretului lor 
universitar, pătruns de fiorii redeșteptării naționale și familiarizat 
cu ideile liberale ale veacului, desvoltate sub influința marei 
revoluţii dela 1789. Acești tineri se distinseră și înainte de 1848 
printr'o energie și mândrie națională neîntrecută, care contribui 
foarte mult la încurajarea și însufleţirea tinerilor români din ce- 
ce'elalte ţinuturi ale Ardealului, în cari Ungurii reușiseră să 
nimicească, prin sistemul lor de robire morală, până și ultimele 
resturi ale sentimentului demnității naţionale româneşti. Răpo- 
Satul cavaler loan Pușcariu laudă în memoriile sale foarte mult 
purtarea frumoasă și românismul deschis şi „pe față“ ai stu- 
denților români brașoveni dela universitatea din Cluj, care avu 
o influență bună nu numai asupra acelor studenți români, cărora 
le era rușine chiar și de neamul lor, ci chiar și asupra co- 
legului lor Avram lancu, căruia profesorii îi unguriră şi numele 
și-l înscriseră în matricolele școalei ca romano-catolic.!) 

Dar și dela un alt bărbat de seamă al istoriei noastre, dela 
învățatul vicar unit Ştefan Moldovanu avem mărturia, că studenții 


') „Când studiam eu la Cluj în liceu filozofia Avram lancu era student 
la drepturi tot în acel liceu și era înmatriculat sub numele Jânk Ăbrânâm, 
romano-catolic, ce era identic cu ungur. După-ce eu însă cunoscui pe fra- 
tesău, așa numitul popa Lepedeu, ce era de statură înaltă, și spusei colegilor 
mei români, că lancu e român, ortodox, a cărui îrate a studiat teologia în 
Sibiu pe când eu eram acolo, Brașovenii colegi, cum era Secăreanu, Costi 
loan (Const. G. loan), Lacea, Găitanu și alţii asemenea, toți oameni cu parale 
şi Români pe față, luară pe Iancu la trei parale până recunoscu că şiele 
român gr. or. Viaţa studenților dela Cluj însă avea o direcţiune cu totul beche- 
rească şi lăncu ca mulți alți Români nu a putut aci câștiga o educațiune mai 
poleită, până ce nu întră în societatea Braşovenilor români pe față“. — Vezi 
I. cav. de Pușcariu, Nofife despre întâmplările contemporane, Sibiu, 1913, p. 30. 

români dela Braşov „au ridicat vaza românismului la școala din 
Cluj“ şi că ei chiar și în tovărăşia unor „grafi și baroni ca Bor- 
nemissa, Eszterhăzy, Jozsika, etc.“ știau să rămână Români.) 
Acelaş lucru îl afirmă și episcopul Nicolae Popea în „Memo- 
rialul Mitropolitului Andrei baron de Şaguna“, lăudând purtarea 
dela Cluj a tinerilor români brașoveni, cari își afirmau româ- 
nismul lor „fără sfială, ba încă cu oarecare fală națională.“ 

Imprietinirea și colaborarea unor astfel de tineri entuziaști 
cu tovarăși. de studii din celelalte părți ale Transilvaniei, ca: 
Avram lancu, loan Buteanu, Petru Dobra, Vasile L. Popp, lacob 
Bologa, loan Pipoș și alții, nu putea să aducă decât cele mai 
bune roade. Aceşti tineri fruntași brașoveni, ignorați până astăzi 
de istoriografia noastră, au fost nu numai organizatorii și con- 
ducătorii însufleţiţi ai prefecturii și ai armiei naţionale româ- 
nești a Ţării Bârsei dela 1848 și 1849, dar și cei mai zeloși 
sprijinitori materiali și morali ai întregei mișcări naționale ro- 
mânești de atunci a Ardealului. 


Inceputurile mişcării naţionale din Țara Bârsei. Românii 
asediază primăria Brașovului. 


Marea răsturnare politică care cutremură la 1848 întreaga 
Europă nu numai că nu surprinse pe Români, ci putem zice, că 
la pregătirea ei a contribuit și progresul lor național din ulti- 
mele decenii. 

Incă de pe la siârșitul anului 1847 începuse a se simți 
apropierea unor evenimente mari. O atmosferă grea începu să 
apese întreaga viaţă politică și economică a monarhiei Habsbur- 
gilor. Guvernatorul Transilvaniei, contele losif Teleki, cerea încă 
în lanuarie 1848 informaţii dela „marele județ“ al Brașovului 
și Ţării Bârsei?) despre „cauzele stagnării comerciului cu Mol- 
dova și Valahia“?), 


1) S. M. O trăsătură caracteristică din viața lui Avram Iancu, în nu- 
mărul jubilar 1838-1888 al Gazetei Transilvaniei, p. 22. 

2) „Marele judeţ“ era în acelaș timp administratorul districtului și primarul 
oraşului Braşov. Pâna la 1848 el a avut toate atribuţiunile unui guvernator 
de provincie și chiar și dreptul de execuție capitală (jus gladii). 

3) Pentru aceasta și cele următoare vezi actelele secrete așa zise „pre- 
zidenţiale“ din arhiva orașului Braşov, neînregistrate și necercetate până astăzi. 


OBCU CLUJ 


— 127 — 


La sfârșitul lui Februarie guvernatorul ordonă confiscarea 
unei broșuri revoluționare ungurești apărute sub titlul „Inde- 
pendența Huniei“. 

Vestea revoluțiuniei dela Paris din 22 Februarie, și a revolu- 
țiunilor din Viena și Pesta dela 13 și 15 lunie, transformă miş- 
carea latentă de până atunci într'o însutlețire și agitație de ne- 
descris, atât a Românilor cât și a Ungurilor din Ardeal. Românii 
simțeau apropiindu-se ceasul desrobirii și măririi lor naţionale, 
iar Ungurii visau independența Ungariei și unirea cu ea a 
Ardealului. 

Magistratul săsesc al Brașovului, administratorul orașului 
și al întregului district, înspăimântat de „tristele evenimente 
dela Paris“, care au umplut de nădejde toate popoarele asuprite 
ale Europei, cere în 22 Martie 1848, dela guvernul Transilvaniei 
autorizaţia reînființării pentru paza orașului a „gardei civile“ 
care nu mai îuncționase din anul 1809. 

Mișcarea naţională a Românilor progresează din zi în zi. 
Proclamaţii ascunse circulă în popor. Guvernul Transilvaniei 
ia dispoziții pentru descoperirea și reprimarea lor. Românii bra- 
șoveni încep să pășească energic cu pretențiunile lor. 

La | Aprilie 1848 comitele Salmen, capul națiunei săsești, 
scrie din Sibiu „județului“ Brașovului, că „a aflat din izvor 
vrednic de credință, că dispoziția Românilor din acel ținut ar îi 
îngrijitoare“. Cauzele nemulțumirii lor ar fi următoarele: 

1. „Refuzul din partea Sașilor al primirei Românilor în 
funcțiunile magistratuale, în consiliul comunal şi în bresle“. 

2. „Nepublicarea unei ordonanţe a guvernului din anul 1847 
favorabile pentru Români“. 

3. „Impunerea Românilor din Săcele, cu ocaziunea obținerii 
dreptului pentru târguri săptămânale, cu o taxă „omagială“ de 
1662 fiorini, etc. etc.“. 

Marele judeţ sau „judele primar“, cum i-se mai zicea pe 
atunci, al Brașovului, loan de Albrichsfeld scrie în raportul său 
secret cătră șeful națiunei săsești din Sibiu între altele: 

„In timpul din urmă 2 jurişti valahi Secărianu și Gheorghe 
loan (Constantin Gh. loan) au petiționat pentru a fi primiți la 
secretariatul Magistratului. Primirea lor însă a fost refuzată cu 
considerare la legile țării în sensul cărora nu pot fi admiși în 

aceste posturi de cât indivizi aparţinători națiunilor și. confe- 
siunilor privilegiate. In contra acestei hotărâri ei au înaintat 
recurs la guvern și la înalta Curte. 





Casa părintească a lui C. |. SECĂRIANU și reşedinţa prefecturii 
româneşti a țării Bârsei în 1848 şi 1849. In această casă a locuit 
cât-va timp și Andrei Mureşianu. 


Amintind faptul că conducătorii din ultima dietă a Tran- 
silvaniei ai „națiunii surori maghiare“ ar fi fost dispuși de a 
face unele concesii Românilor, Albrichsfeld e de părere, că ar 
îi mai bine să se facă Românilor unele concesii de bună voe, 
decât ca acestea să fie admise mai întâi de Maghiari și impuse 
apoi națiunei săsești în contra voinţei ei. Mai scrie apoi că a 

făcut „Universităţii“ naționale săsești din Sibiu!) încă în De- 
cembrie 1847 propunerea, ca concesiunile făcute Românilor să 
fie primite de cătră națiunea (săsească) întreagă și să fie înain- 
tate apoi spre aprobare Principelui (Impăratului). „Aflând despre 
această propunere — continuă el — Românii s'au mai liniștit 
întru cât-va“. i 

Această liniștire era numai aparentă, căci Românii prindeau 
din zi în zi mai mult curaj. 

Pătrunși de fiorul libertății naţionale tinerii români dela 
universitățile din Viena și Pesta începură a se întoarce la ve- 
trele lor. Ei aduceau cu sine o însuflețită proclamaţie anonimă 
tipărită şi adresată „Fraţilor români“, care îndemna poporul ro- 
mânesc la scuturarea jugului său secular. Guvernatorul Teleki 
trimite în 8 Aprilie marelui județ al Brașovului traducerea un- 
gurească a acestei proclamaţii, în care poporul este provocat „să 
refuze imediat serviciile urbariale (robotele) și să se libereze cu 
forța brațelor lui“, ordonând urmărirea și arestarea răspândi- 
torilor ei. 

Poliția săsească găsește două exemplare din această pro- 
clamaţie în conacul din Turcheş (Săcele) la tânărul student dela 
politehnica din Viena, loan Juga, fiul fruntașului brașovean 
Gheorghe Juga, care ținea pe atunci domeniul Turcheș în arendă, 
însă toate încercările ei de a afla dela curajosul tânăr român 
despre autorii ei sunt zadarnice. 

Prin Brașov încep să circule foi volante manuscrise, cu 
niște versuri mai puțin violente ascunse însă sub titlul: „Cuvântul 
Sfintei Scripturi“ și sub motto-ul: „Cereţi și vi se va da vouă; 
bateți și vi se va deschide; Căutaţi și veți afla!“ şi cari imi- 
tează pe autorul imnului libertății noastre: : 


Deşteaptă-te Române! Și ce făptură doarme? 
Când vâjâe zefirul, cu aripi de libertăţi, 

Inalţă-ți trista faţă de tirănii pălită, 

Să-ţi cază o rază sfântă, să scapi de nedreptăţi! 


1) Saşii ardeleni formau până la 1848 o unitate politică autonomă cu 
teritor propriu (fundus regius), iar ocârmuirea lor purta numele „Universitatea 
saşilor“ (Universitas Saxonum). 

De-aveţi în oase suflet şi simţ de libertate 
La drepturi! ce natura în frunte ne-a înscris! 


La cereri pentru drepturi, la libertate sus! 
Pe calea ce ne-arată Scriptura şi Isus! 


Sub presiunea marilor evenimente ce se apropiau, condu- 
cătorii Sașilor din Sibiu se văd constrânși a promite prin ma- 
nifestul lor dela 3 Aprilie 1848 deplina libertate politică şi civilă 
a Românilor în „Țara Săsească“ (Sachsenland). Această fru- 
moasă promisiune, care pentru a avea putere de lege trebuia să 
primească și aprobarea dietei Ardealului și sancţiunea regelui, 
nu putu însă mulțumi pe înflăcărații tineri români, nerăbdători 
și dornici de acțiune. 

In zilele de 10, îl și 12 Aprilie mișcarea Românilor din 
Brașov și împrejurimi ia proporţii grandioase. 

Judele raportează la 11 Aprilie guvernului că Românii cer 
cu amenințări ca Magistratul să le satisfacă fără întârziere pro- 
misiunile ; ei cer primirea imediată a mai multor Români în se- 
natul Magistratului (consiliul județean) şi a altor 50 de Români 
în consiliul comunal de o sută (centumviral) al Brașovului. Foarte 
cu greu s'a putut în sfârșit învoi cu conducătorii Românilor, ca 
aceştia să prezinte pretențiunile lor în scris și printr'o deputa- 
țiune. „Spre seară — scrie Albrichsfeld — se adunară în piața 
orașului (în jurul primăriei) vre-o 600 de valahi — între cari 
foarte mulți Seceleni — sub conducerea tânărului advocat Con- 
stantin |. Secărianu, hotărâți să aștepte rezultatul petițiunei ce 
urma să fie prezentată în ziua următoare“. Albrichsfeld mai ra- 
portează că într'o adunare recentă a Românilor sar îi citit pro- 
clamaţii revoluţionare. 

Miercuri, în 1! Aprilie, 400 de Români pătrund sub con- 
ducerea avocaţilor loan Bran și Costache Secăreanu în Magistrat 
şi în fața „senatului“, în plină ședință, cer satisfacerea imediată 
a cererilor lor, fără a prezenta nici de data aceasta vre-o cerere 
în scris. Se încinge o dispută vehementă. Românii nu vor nici 
decum să cedeze. Li-se cere din nou petițiune scrisă. Saşii în- 
cearcă a-i linişti cetindu-le manifestul dela 3 Aprilie 1848 al 
„Universităţii“ din Sibiu. Ei îi învită la răbdare, cerându-le 

iarăși petițiune scrisă și promiţându-le împlinirea în curând a 
cererilor lor. 

„Spre seară se lăți vestea — raportează la 13 Aprilie 
judele. Albrichsfeld — că în aceiași noapte sau în noaplea 
următoare Românii cari așteaptă ajutor din Săcele, vor da 
năvală asupra orașului şi vor exopera cu forța ceea-ce li s'a re- 
fuzat. In urma acestor svonuri am luat toate dispozițiunile de 
apărare“. 





Primul prefect al legiunii române a ţării Bârsei, IOAN BRAN (POP DE 
LEMENY) cu familia, la 1866. 


Atât trupele împărătești cât și garda civilă săsească au fost 
nopţi dearândul alarmate și gata de război, cu toate că Românii 
erau încă aproape cu desăvârșire lipsiţi de arme și nepregătiți 
pentru un act desperat, care sar fi sfârșit, de sigur, cu pierderea 
conducătorilor lor, de cari vor avea în curând nevoe în acțiunea 
comună cu Sașii împotriva atacurilor insurgenților maghiari. 

Precum se vede și din documentele ce le publicăm, lipsa 
cea mare de arme și material de războiu a contribuit foarte mult 
la slăbirea acţiunei naţionale a tineretului românesc din Brașov 
şi țara Bârsei. Cu toate acestea ea provocă reforme adânci în 
administrația săsească a districtului. Incă în 19 Aprilie 1848 tură 

primiți spre practică la Magistrat următorii tineri români, cari 
toți terminaseră cursul de avocaţi dela „tabla regească“ sau 
curtea de apel a Transilvaniei din Târgul-Mureșului: Constantin 
I. Secărianul, Constantin G. loan, Constantin Panţu şi Vasile 
Lacea junior, cari depuseră în aceeași zi jurământul îndatinat. 
„Aceștia sunt — scrie Gazeta Transilvaniei dela 8/20 Aprilie 
1848 — cei dintâi Români, cari ca greco-răsăriteni neuniți dela 
Reformaţiune încoace întrară în folosirea drepturilor politice în 
acest district“. Tinerii acestia nu erau alții decât însuflețiții 
studenți români dela școalele din Cluj, despre cari am vorbit 
mai sus. 

Efectul mișcării naționale românești se simți în curând și 
în adunările consiliului sau „comunității“ orășenești. Cea dintâi 
adunare a comunității, după evenimentele dela începutul lui 
Aprilie, prezenta un aspect cu totul nou, ne mai pomenit până : 
atunci. „Gazeta“ dela 22 Aprilie st. v. 1848 o descrie astfel: 

„In 26 Aprilie se ținu aici o adunare a comunității publică 
ca niciodată... Intre altele se determină ca pe viitor comunitatea 
să nu se mai aleagă ea pe sine, ci să fie aleasă din și de cătră 
toți locuitorii câți au drept ae cetățean şi nu pe viaţă, ci a cincea 
parte să iasă pe fiecare an: iar cetățeni să fie toți câţi au moșie 
(proprietate) în preţ de 700 fiorini argint, sau și numai un venit 
sigur pe an. La postul de senatori să nu mai fie candidație, ci 
să se aleagă din comunitatea întreagă“. 

Acestea îură primele reforme liberale și democratice întro- 
duse de sași în administraţia ținutului Brașovului, de când ei 
primiseră acest privilegiu dela regii Ungariei dinainte de asta 
cu mai bine de 600 de ani. l)eși ei fură siliți la aceasta de 
Români, totuși nu trebue să uităm că și în mijlocul lor se înjghe- 
base în ultimele decenii, mai ales sub influența literaturii roman- 
tice germane dela sfârșitul veacului al 18-lea, un curent liberal, 
favorabil apropierii lor de națiunile conlocuitoare. Grupul Saşilor 
liberali câștigă o influență din ce în ce mai mare. Din el făcea 
parte însuși judele Albrichsfeld, despre care Gh. Barițiu ne spune 
în Istoria sa, că „era un om moderat și prevăzător și bine înain- 
tat în ideile veacului“. Numai acestei împrejurări trebue să mul- 
țumim, că cu toată ura dintre Sași și Români s'au putut totuși 
evita conflictele sângeroase dintre aceste două naţii, putându-se 

în cele din urmă stabili, cătră toamna anului 1848, chiar și o 
colaborare armată între Români și Sași contra dușmanului co- 
muni : Ungurii, cari începuseră deja războiul împotriva Austriei 
și cruzimile lor împotriva Românilor. 


Cauzele ridicării cu război a Românilor împotriva Ungu- 
rilor. Intemeierea și organizarea prefecturii militare ro- 
mâneşti a Țării Bârsei. 


N'a fost în Europa la începutul revoluției dela 1848 o miș- 
care mai pacinică, mai frumoasă, mai demnă și mai impunătoare 
ca marea adunare a Românilor de pe Câmpul Libertăţii dela 
Blaj, pregătită de mândra pleiadă a tineretului ardelean de atunci: 
jurişti, advocaţi, profesori, abia eșiţi de pe băncile universităților. 
Este cunoscută părerea reprezentantului armatei împărătești din 
Ardeal la această adunare, a generalului Schurter, care „declara 
în mod public“, că: „de când e a văzut mai multe adunări de 
popor prin Elveţia, Alsacia etc., dar adunare de popor atât de 
număroasă, care totuși să fie condusă întru atâta linişte, să do- 
cumenteze atâta cultură, atâta seriozitate, atât entuziasm nobil, 
ma văzut în toată Europa“.!) 

Adevărul acestei păreri mai mult decât favorabile pentru 
Români a generalului austriac este confirmat și printr'o scrisoare 
confidențială de atunci a comitelui Sașilor din Sibiu, Francisc de 
Salmen, nepublicată încă până acum. Geloși de succesul adunării 
Românilor, Saşii luară iniţiativa convocării unei adunări asemă- 
nătoare a poporului săsesc, pe ziua de 4 lunie 1848 la Mediaș. 
„De aceea, scrie „graful“ Sașilor, am fixat un termen atât de 
lung, pentru a putea pregăti până atunci spiritul poporului în mod 
demn și eficace pentru acest act important al vieții lui politice 
și pentru a da adunării o direcţiune mai sigură și neîndoelnică... 
Universitatea Naţiunei a putut cu atât mai puțin renunța la 
aceste motive, cu cât a socotit, că fafă cu adunarea poporală 
dela Blaj care a decurs întrun mod atât de exemplar, ar îi foarte 
îndoelnic,și periculos de a pune la cale o demonstraţiune, care 
fără de pregătirea necesară ar fi supusă tuturor eventualităților 
şi ar rămânea astfel din punctul de vedere al demnității şi al 


») Papiu, op. cit. II p. 231. 

amploarei sale, în mod desavantajos şi întristător cu mult îndă- 
râtul adunării dela Blaj.“!) 

Popor, care în lupta sa cu nenumăratele seminţii barbare în 
decurs de aproape două milenii a învățat să prețuiască pacea şi 
cultura, Românii încercară la 'nceput a convinge pe vrăjmașii lor 
despre marile nedreptăţi ce le suferiseră şi le sufereau încă în 
Ardeal, pe cale pacinică şi prietinească... Maghiarii și mai cu 
seamă conducătorii lor, răsfățați şi ameţiţi de delirul puterii și 
stăpânirii, care face pe oameni să-și piardă cumpătul, nu erau 
încă copți şi pregătiți pentru o astfel de „renunțare“ la pozi- 
țiunea şi la „drepturile“ lor câştigate, fie cât de de mult, prin 
uzurpaţiune și prin forță. Numai forța putea decide deci și la 1848 
și la 1849. 

Istoriografia noastră n'a dat şi nu dă nici astăzi destulă im- 
portanță — de cărţile de şcoală nici nu mai vorbim — faptului, că 
atitudinea războinică a Românilor dela 1848 și 1849 a fost pro- 
vocată de Maghiari. Până la măcelul dela Mihalţ din lulie 1848 nu 
li-se clintise Ungurilor nici un fir de păr din cap. Românii nu 
prinseră armele decât când văzură că nu mai au altă scăpare» 
Răzbunarea şi represaliile lor fură atunci însă groaznice. 

Cu toate promisiunile mari, şi frumoase pe care le făcuseră 
Românilor şi Slavilor în primele zile ale revoluțiunii, promisiuni 
care amăgiră pe mulți dintre conducătorii acestora, Ungurii nu 
numai că nu se ținură de cuvânt, dar săvârșiră cele mai crunte 
acte de violenţă şi tirănie față de popoarele care încercau să între 
în posesiunea drepturilor promise. 


Purtarea Ungurilor redeşteptă în sufletele româneşti simţă- 
mintele războinice strămoşeşti. Din lipsa de organizare, de arme 
şi de mijloace materiale Românii nu se găseau însă în situațiunea 
de a începe un război numai prin forţele lor proprii, precum în- 
cepură Ungurii războiul lor cu Austria, care dintr'o mare nepre- 
vedere politică încărcase în primele luni ale revoluţiunii garnizoa- 
nele din Ungaria şi regimentele ungurești cu arme, muniții, mate- 


1) Este interesant a şti că din cei 160 de fruntași români ardeleni aleşi 
de adunarea dela Blaj în deputaţiunile destinate a prezenta cererile Ro- 
mânilor în fața tronului și a dietei Transilvaniei (înşiraţi de Papiu în vol. II, 
pag. 298), mai mult decât 30 erau braşoveni. 

riale şi mijloace financiare.!) Pe lângă aceasta Ungurii mai aveau 
de partea lor şi cea mai mare parte a nobilimei puternice şi bo- 
gate a ţării. Prin forța împrejurărilor Românii nu putură începe 
războiul de eliberare decât cu sprijinul şi în alianță cu Austria 
şi cu armata ei împărătească din Ardeal compusă în mare parte 
din Români. 

Ce-i drept, nici Austria nu ne fusese prietină sinceră, dar 
Românii găsiră totuşi de multe ori la curtea din Viena scut şi 
apărare împotriva împilărilor ungureşti. Iosif II făcuse chiar încercări 
serioase de a emancipa pe Români, dar toate planurile lui fru- 
moase se năruiră în fața rezistenței turbate a aristocrației maghiare 
şi maghiarizate a ţării. 

Motivele care au determinat pe Români să lupte alături de 
Austriaci împotriva Ungurilor au fost foarte bine expuse în bio- 
grafia marelui bănățean Andrei Mocioni, publicată în „Istoria ge- 
nerală a oamenilor de seamă ai secolului al 19-lea“, apărută la 
Geneva între anii 1860 şi 1866 şi în care citim: 

„Alegerea pe care Românii au trebuit să o facă în 1848 
între cele două partide combatante şi deopotrivă dușmane româ- 
nismului, adecă între regimul imperial austriac şi între maghiaris- 
mul revoluționar, nu a fost grea. Românii, recunoscând că nu 
puteau să rămână neutri în războiul cu aceia pe cari îi considerau 
de tiranii lor seculari, nu putură trece în mod rezonabil decât de 
partea Austriacilor, mai întâi de toate, fiindcă Austria era partida 
acțiunii și a legitimităţii, şi a doua, pentrucă germanismul era mai 
puțin ameninţător pentru naționalitatea românească şi în sfârşit, 
fiindcă Românii voiau să dovedească printr'aceasta guvernului au- 
striac, lor atât de dușman, că „trebuia să respingă orice neîncre- 
dere produsă prin denunțările necurmate, care făceau să se creadă 
că Românii nu așteptau decât prilejul de a eși de sub stăpânirea 
0) intrun foarte judicios articol întitulat „Temeiurile puterii maghiare“ 
ziarul principal al Saşilor ardeleni, Flermanstădter Zeitung vereinigt mit dem 
Siebenbirgen Boten din Sibiu, dela 25 Noemvrie 1865, scrie între altele. 
„Istoria ne învață că Ungurii mau putut ţine piept nici cu Turcii și că au 
avut nevoe, de ajutorul Austriei ca să scape de suzeranitatea turcească.. 
Austria a fost aceea dela care au primit Ungurii și în 1848 şi în 1849, trupele 
armele, munițiile și toate mijloacele fără de care Ungurii n'ar fi putut face 


nici O ispravă... Factorii principali ai puterii cu cari Ungurii au reuşit a 
obține la 1848 și 1849 rezultate, îi luară deci dela Austria“. 

Austriei şi a se uni cu conaționalii lor din Moldo-Valahia sau Ro- 
mânia. Acest prepus a servit din nenorocire mult timp drept pre- 
text pentru persecuțiuni şi opresiuni nedrepte.“!) 

Austriacilor le fusese însă la început frică şi de Români, din 
cauză că mulți conducători de ai acestora simpatizară la 'nceput cu 
mişcarea revoluționară a Ungurilor, crezând în posibilitatea unei 
alianţe româno-maghiare împotriva Austriei şi Rusiei, şi din cauză 
că Românii din principate începură a-și îndrepta privirile spre 
Ardeal, încercând o colaborare cu fraţii lor de aici. De aceea 
Austria s'a opus planului înființării unei armate naționale româ- 
neșşti în Ardeal?) până când nu fu asigurată pe cale diplomatică din 
partea Rusiei și a Turciei despre reprimarea revoluțiilor românești din 
Munteniei şi Moldova și despre dizolvarea și împrăștiarea oș- 
tirei generalului Gheorghe Magheru din „Câmpul lui Traian“, dela 
sfâșitul lui Septemvrie 1848. 

Abia la 21 Octomvrie 1848 reuşi Comitetul Naţiunei Ro- 
mâne din Sibiu să obțină dela comandamentul general al ar- 
matei austriace a Ardealului de acolo, aprobarea și sprijinul orga- 
nizării şi înarmării proiectatelor legiuni românești din Ardeal. Cu 
toate că efectivul acestei armate naţionale fusese stabilit la aproape 
200.000 de oameni, comandamentul austriac nu se putu hotări să 
dea Românilor decât câte-va mii de puști vechi şi foarte puţină 
muniție. Românii fură nevoiți a-şi procura arme pe cale privată. 
Arma principală a oștirii naționale româneşti dela 1848 și 1849 
fu lancea fabricată de făurarii satelor, iar artileria lor se mărgini 
doar la legendarele [tunuri de cireş ale fruntașului român abru- 
dean și sprijinitor al revoluţiunii naţionale, loan Sterca Şuluţiu. 

Intre cele 15 prefecturi şi legiuni româneşti înființate atunci 
în Ardeal, una dintre cele mai mari și mai bine organizate fu 
Prefectura română a ţării Bârsei. Ni s'a păstrat până astăzi în 
arhiva bisericei Sif. Nicolae din Braşov ordinul de numire al pre- 
fectului și vice-prefectului ei, iscălit de membrul comitetului central 
din Sibiu, August Treboniu Laurian. Aceştia nu erau alţii decât 


1) Flistoire generale des homrmes vivants et des morts dans le XIX-eme 
siecle, par des 6crivains des diverses nations. Tome Ii, Genăve 1860-66. 


2) Neputându-se organiza încă independent, Românii brașovenii se în- 
rolară la 'nceput în garda cetățenească a Sașilor brașoveni. 

conducătorii mișcării din Aprilie 1848 a tineretului român din 
Braşov şi jur: loan Bran şi Constantin I. Secărianu. 

Laurian scrie în 14/26 Octomvrie 1848 din Sibiu între altele: 
„Vă trimitem şi 100 exemplare proclamaţiuni, 2 numere, una din 
8, alta din 9 Octomvrie. Vedeţi de le împărțiți mai ales cea dintâi 





CONSTANTIN G. IOAN, tribun al legiunei 
române a Țării Bârsei în 1848 și 1849, 


pentru chemare la miliție. Spuneţi şi cu gura la oameni, că acum 
s'a început războiul şi chiar spre apărarea și dobândirea dreptu- 
rilor Românilor. Moi acum trebue să ne batem, dară este mai bine 
pentru noi, să ne batem mai bine armați, mai bine deprinși, mai 
bine îmbhăcaţi și mai bine hrăniți. .. să nu vă uitaţi ce fac Saşii, 
guardia română e neatârnată“.') 


?) Dr. Sterie Stinghe, Documente privitoare la trecutul Românilor din 
Brașov-$chei, Brașov 1903, vol. IV, p. 31. 

loan Bran!) fu însă chiemat în curând în comitetul central 
din Sibiu, așa că toată organizarea și conducerea efectivă a le- 
giunei sau „guardiei“ naţionale româneşti a Țării Bârsei rămase 
în sarcina însuflețitului şi zelosului tânăr Costache I. Secărianu, 
căruia nu-i lipseau nici mijloacele materiale absolut necesare pentru 
acest scop. 

N'a fost uşoară organizarea prefecturilor militare ale Româ- 
nilor ardeleni dela 1848—49 în împrejurările vitrege politice şi 
sociale de atunci. Ca întotdeauna, aşa şi în anii cetei din urmă a 
lor răsmeriţe naționale, Românii ardeleni au trebuit să facă toate 
„prin ei înşişi“. 

Pentru acoperirea cheltuelilor de organizare Comitetul Na- 
țiunei Române din Sibiu a trebuit să facă apel la pungile totdeauna 
deschise ale fruntașilor neamului nostru de atunci. „Noi fraţilor — 
spunea un apel al Comitetului din 10/22 Octomvrie 1848, iscălit 
de Laurianu, Bărnuţiu, Bălăşescu, Micheş, Cipariu şi Bran — 
mavem case naţionale, noi mavem sume de bani strânse. Deci ne 
îndreptăm cererea noastră cătră buna voință a Românilor şi-i ru- 
găm frățeşte, ca fiecare să contribuiască spre ajungerea scopului 


') Ioan Bran s'a născut în anul 1811 în Zârnești, aproape de Brașov. 
Numele originar al familiei sale, care se trăgea din nordul Transilvaniei, fu- 
sese Pop de Lemen. Acest nume l-a şi întrebuințat mai târziu. El studiă la 
Blaj, Sibiu și Cluj, îndemnat mai cu seamă de fruntașul zârneştean și ruda sa, 
advocatul Nicolae Baiul (1790-1855) și cu ajutorul unei burse (stipendiu) pri- 
mite dela gremiul neguţătorilor români din Brașov. La 1837 se așeză ca advocat 
la Braşov, unde îu un apărător zelos al intereselor poporului românesc. După-ce 
în Aprilie 1848 încercă în zadar de a fi numit senator al magistratului din 
Braşov, luă parte la adunarea de pe Câmpul Libertăţii și fu unul dintre se- 

retarii ei. In Octombrie 1848 fu numit prefect al legiunii _române_—din__Țara 
Bârsei, iar după aceea membru a! Comitetului Naţiunei Române din Sibiu 
După revoluțiune fu numit inspector al „cercului“ Bran şi mai târziu con- 
silier de tribunal iar în 1854 consilier la curtea de apel din Sibiu. La începutul 
erei constituționale, în 1861, fu numit „căpitan suprem“ (prefect) al districtului 
Făgăraș. Meritul lui de căpetenie în această funcție fu întroducerea limbei 
românești în administrația judeţului în locul celei maghiare. A luat parte și la 
dieta Transilvaniei din 1863 și 1864 și în delegația trimisă de aceasta la con- 
siliul imperial. La 1866, după ajungerea lor la putere, Ungurii îl scoaseră din 
post. El se stabili apoi ca advocat la Braşov, unde a trăit până la vârsta de 
88 ani. Căsătorit cu o membră a îruntaşei familii Circa din Săcele, el fu în- 
temeietorul unei frumoase familii românești. 

celui sfânt, atâta cât îi va sta prin putință.... Aduceţi Fraţilor! 
această jertiă la altariul libertăţii; căci acum putem zice în adevăr: 
că ceea-ce dați vouă vă daţi!!“ 

Și din punctul de vedere al sprijinirii acţiunii politice şi na- 
ționale a Românilor dela 1848, Braşovul a mers în fruntea tuturor 
celorlaite ținuturi ale Transilvaniei. Jertiele unor case neguțătoreşti 
româneşti braşovene au fost atât de mari încât și-au pregătit ruina 
lor de mai târziu!), 

Intre cele 15 prefecturi militare românești ale Ardealului 
înființate atunci „Prefectura Terrei Birsei“ a fost una din cele 
mai bine organizate. Această organizare se făcu în linii generale 
conform indicaţiunilor primite dela Comitetul din Sibiu, care ti- 
pări pentru instrucțiunea militară a „gărzilor“ chiar și „cărţi de 
exercițiu “.2) 

Legiunea prefecturii țării Bârsei fu împărțită în mai multe 
tribunate, comandate -de câte un tribun şi un vice-tribun. Tribuna- 
natele fură împărţite în centurii, comandate de câte un centurion 
şi vice-centurion, numiți pe alocuri şi căpitani şi vice-căpitani. Cen- 
turiile fură împărțite în decurii comandate de decurioni. 

Prefectura avea şi un stat major. Prefecţii şi tribunii își aveau 
şi „aghiotanţii“ lor cari iscăleau une-ori ordinele în numele co- 
mandanţilor. Prefectura își avea și sigilul său propriu cu urmă- 
toarea inscripție cu litere latine: 


PREFECTURA TERREI BIRSEI:) 


') Această frumoasă atitudine națională şi patriotică a braşovenilor a 
fost relevată de Gheorghe Barițiu de mai multe ori în scrierile sale. Un că- 
lător ardelean scria în revista „Familia“ din Oradea, Nr. 30 din 1880, că a 
rămas foarte impresionat la Braşov „văzând laolaltă atâta public român 
elegant, pe fii şi nepoții acelor homâni brașoveni, cari au jertfit poate mai 
mult ca toți Românii transilvăneni la olaită pe altarul culturei noastre 
naționale“, 

2) Vezi scrisoarea Comitetului din Sibiu către vice-prefectul Legiuneş 
Media (a Mediașului) Ştefan Moldovanu, cu care îi trimite în 22 Decemvrie 
1848 cinciYeci şi una de astiel de cărţi, în revista „Transilvania“ din 1876, 
pag. 164. 

3) In mijlocul acestei inscripții era imprimată pe sigil zeița dreptății 
ținând în mâna stângă cumpăna, iar în mâna dreaptă ramura de măslin. 

Afară de aceasta vice-prefectul Constantin Î. Secărianu în- 
ființă şi un escadron de călăraşi 1), compus în mare parte din Să- 
celeni — pe atunci vestiți proprietari de herghelii de cai — în 
fruntea căruia el respinse de mai multe ori atacurile Săcuilor şi 
Honvezilor. 

Intre tribunii legiunei româneşti ai țării Bârsei amintim pe 
Constantin G. loan, prietinul nedespărţit şi mâna dreaptă a co- 
mandantului Secărianu, despre activitatea de atunci a căruia Gazeta 
Transilvaniei, Nr. 3 din 1867 scria între altele: „In timpul răz- 
boiului civil Constantin G. loan, ca unul dintre comandanții gardei 
naționale luă necurmat parte activă la evenimentele din castrele 
împărăteşti. Precum și familia şi firma Gheorghe loan așa şi el ca 
cel mai tânăr membru, sacrifică sume mari pentru înaintarea cauzei 
drepte și desrobirea politică a naţiunii“.?) 

Un alt distins tribun al acestei legiuni fu fruntaşul săcelean 
Nicolae Popea, viitorul secretar al lui Şaguna şi episcop al Ca- 
ransebeșului. Timp mai scurt funcționă ca tribun şi viitorul „căpitan 
suprem“ (prefect) din era constituțională al judeţului Cetatea de 


1) In Ardeal nu se mai formară atunci decât încă numai două trupe de 
cavalerie românești: una la Orăștie sub conducerea tânărului vice-prefect 
Dionizie Marțian, iar alta la Rășinari şi Săliște sub conducerea unui Italian, 
a căpitanului de cavalerie conte Alberti, 

) Constantin G. loan s'a născut în 12/24 iunie 1823 la Brașov din fa- 
milie veche şi fruntașe românească, fiu al marelui capitalist și filantrop bra- 
şovean Gheorghe loan. Școalele elementare și gimnaziale le-a urmat la Sibiu, 
Braşov și Odorhei, Dreptul l'a terminat la Cluj, iar cenzura de advocat a ob- 
ținut-o la curtea de apel din Târgul Mureşului. La 1848 fu unul dintre cei 
patru români primiţi în Magistratul Braşovului. După revoluţiune întră în ma- 
gistratură, ajungând după trei ani consilier la tribunalul din Sf. Gheorghe. A 
trăit apoi câtva timp retras la moșioara sa unde înființă şi o nouă întreprin- 
dere industrială. In 1861 Constantin G. loan fu ales membru al senatului 
judeţean al Brașovului și numit în această calitate președinte al tribunalului 
penal al districtului. In 1863-4 luă parte la dieta Transilvaniei ca deputat „re- 
galist“, numit de monarh. Se stinse încă tânăr, la 1867 în urma unei boli 
vechi contractate în campania dela 1849, lăsând tot restul averii sale jertfite 
pentru neam, școalelor româneşti din Brașov. 

Baltă şi deputat al dietei Transilvaniei Joan Puşcariu !), apoi profesorul 
Dimitrie Boeriu şi alţii. Intre „ofiţirii“ gardelor întâlnim tineri din 
familiile Iuga, Nica, Orghidan, Teclu etc. 

Scrisorile inedite ale vice-prefectului C; Secărianu, pe care 
le publicăm la sfârşitul acestui studiu şi faptele războinice ale pre- 
fecturii, despre care vom vorbi în capitolul viitor, sunt tot atâtea 
dovezi despre ceea-ce putu face voința și dorul de libertate al 
Românilor din Ţara Bârsei cu toată „descorajarea de obște“ ce 
dete peste capul lor „văzându-se restrânşi ... la o coadă de lemn 
cu un dărab de fier în cap, ce se zice lance, fără a avea în 
companie (centurie) batăr 30 de focuri“ şi văzând că „în lagăre 
lipsesc toate: mâncare, medicină, chirurg, feldcaplan (preot), ci și 
capul lucrului: arme de foc...“2) 


— Va urma — 


% 00 


') Intors din Ţara Românească, unde împreună cu lon Axente Severu 
şi alți ardeleni fusese unul dintre „comisarii de propagandă“ instituiți prin 
țară de către guvernul revoluționar de acolo, lon Pușcariu se stabili la 1 
Octomvrie 1848 ca profesor la școala „neguțătorească“ a capelei românești 
din Cetatea Brașovului. „Ca atare, scrie el, fui constrâns a mă înrola în garda 
naţională din Braşov, apoi din partea prefecturii din Braşov fui denumit de 
tribun-maior spre a conduce gloatele române acompaniate de grăniceri către 
Prejmer, spre a observa mișcările Săcuilor până ce aceștia aprinseră Her- 
manul“. seri I. Puşcariu, op. cit. pag. 22. 

2) Scrisoarea din 30 Decemvrie 1848 a comandantului legiunei C. Se- 
cărianu cătră marele jude loan de Albrichsfeld. 

Țară, Țara Bârsii și Ardeal 


Pornind dela numele revistei, ne vom ocupa de unele numiri 
proprii graiului nostru în legătură cu graiul străinilor împreună cu 
care locuim de veacuri pe aceste plaiuri, 

E un lucru știut că Românii din Sudul Transilvaniei, dar chiar 
și unii dintre Bănăţeni!), numesc Muntenia simplu „Țară“. Această 
denumire nu are nimic aface cu numele „Țară Muntenească“ sau 
„Țară Românească“ — numiri păstrate şi în cronici şi în scrieri 
vechi — care au înțeles politic-administrativ. Locuitorii dela munte 
sau din regiuni deluroase numesc „țară“ șesul care se întinde la 
poalele munților sau dealurilor lor. Așadară în această accepțiune, 
prin „țară“ nu se înțelege o unitate politică sau administrativă, ci 
un ținut care, geograficește, se piezintă altfel decât munţii şi dealu- 
rile, va să zică un „șes“ împreună cu așezările omenești de pe el. 
Astfel Moțul pleacă din munţii săi, „la fară cu cercuri și cu ciu- 
bară“, cum zice cântecul, și „cu teocuri de rășină să le vândă pe 
fărină“, „prin satele de la fară“ ?). Mocanii și Mărginenii coboară 
cu oile în „ară“, la iernat, negustorii brașoveni fac negoț în „fară“, 
eic. Locuitorii dela șes se numesc, în unele regiuni, „țărani“, iar 
pentru „agricultor dela fară“ se zice „gospodar“*), 

Mai departe, e inadmisibil ca odinioară Românii din Sudul 
Transilvaniei să fi numit Muntenia, şi ei ca și Moldovenii și Mun- 
tenii înșiși, „Țară Românească“, din care compoziție eliminând de- 
terminantul „românească“, să fi zis pe urmă numai simplu „ară“, 
deoarece aveau cunoștință că ei înșiși locuesc în țări românești 
ca „Țara Bârsii“, „Țara Hafegului“, etc. 

După aceste precizări, în legătură cu denumirea de care ne 
ocupăm, vom relata un fapt mai puţin cunoscut decât cele prece- 


6 


dente. Anume, întrebuințarea substantivului simplu „țară“ pentru a 


AZI 


desemna „ara Românească“ a avut atâta vitalitate încât a dat 


9 Cf. Romul S$. Molin : Din graiul Bănățenilor. (Glosar publicat în 
N. Rev. R., 1910, No. 13—14, pp. 191—196. 

2) Teofil Frâncu şi George Candrea: Români din Munţii apuseni 
(Moţii). București, 1838, pp. 60, 63. 

3) Prof. Dr. Gustav Weigand: Die Dialekte der Bukowina und Bessa- 
rabiens. Leipzig 1904, p. 98. 

naștere unui decalc în graiul Sașilor, care, traducând cuvântul ro- 
mânesc „ară“ prin corespondentul german „Land“, întrebuințau 
acest cuvânt cu înțelesul de „Țară Românească“, alături de numiri 
ca „Bleschland“ sau „ Walachei“. Mi s'ar putea obiecta că cuvântul 
german „Land“ are şi în limba germană comună accepțiunea de 
„Erdflăche, im Gegensatz zu Gebirge“ 1), ceeace nu se poate nega. 
Numai că trebue să ţinem seama de un lucru şi anume că o popu- 
lație germană poate desemna prin cuvântul „Land“ un şes care se 
întinde în țara proprie, dar nu un ținut din altă țară, şi dacă Ro- 
mânii considerau „ara Românească“ ca pe o țară a lor întocmai 
ca și ținutul Bârsii sau al Făgărașului, Sașii, ori câte legături eco- 
nomice au avut cu Țările Româneşti, nu le considerau ca ale lor. 
Din acest motiv susţinem că avem a face cu un împrumut din limba 
românească. La cronicarii sași braşoveni, începând cu secolul al 
XVIII-lea, se întâlnește destul de des cuvântul, „Land“ întrebuințat 
cu accepțiunea de „Țară Românească“. De pildă, Paul Sutoris rela- 
tează din anul 1612 următoarele: „Darum er auch die Wallachen 
unterrichtet hatte, sie sollten den Gelzi lassen und kein Schwert wi- 
der den Gabor aufheben, sondern zuriick in die Wallachei kehren, 
Als nun Getzi kam, gedachte man, er wiirde die Zeckel und das 
Land im Augenblick ihm unterthan machen“ ?), 

Sau Thomas Tartler: „Die Bloch sind wieder in das Land 
entronnen “ 3). 

La Nekesch-Schuller : „Diese (sic!) Jahr verreiset.... ein Mit- 
biirger unser Stadt... in das Land“)t. ș. a. Comentatorii cronicelor 
glosează chiar cuvântul „Land“ prin „Rumânien“ 5). 

Cu totul alt înțeles are cuvântul „țară“ în denumirea „Țara 
Bârsii“, care însemnează ținutul bine determinat din Sudul Transil- 
vaniei. Vechimea acestei denumiri — mai întâiu o întâlnim la anul 
1211: ferram Borza, apoi la anul 1218: terram de Burza, etc.S) 
— e o dovadă sigură despre existența unei vechi împărțiri admini- 


1 M. Heyne: Deutsches Wârterbuch, p. 542. 

2) Quellen zur Geschichte der Stadt Brass6. Vol. IV, p. 27. 

8) ib. p. 154. 

4) ib. 231. 

5) ip. 582, 599, V., 711, VII. 682, 702. 

6) Franz Zimmermann und Carl Werner: Urkundenbuch zur Ge- 
Schichte der Deutschen in Siebenbirgen, Hermannstadt, 1892. Vol. 1., pp. 11., 17. 

strative. Astfel de țări am avut, deja în epoca care ne interesează, 
afară de cele amintite, şi „Țara Maramureșului“, „Țara Severinului“ 
ş. a. Impărțirea și denumirea sânt ale noastre, nu le-am împrumutat 
dela nirenea, le-am moştenit și străinii le-au luat dela noi!). 

Este evident că numele „Țara Bârsii“ vine dela numele râului 
Bârsa. După W. Tomascheck cuvântul Bârsă ar fi traco-dac şi ar 
însemna „Birkenbach“, deci „părăul mesteacănului“. Melich, după ce 
renunță la părerea de mai înainte că Barcza ar fi de origine bul- 
gară, il crede şi el tot de origine dacă. Nu admite însă că noi am 
fi cei care am perpetuat acest cuvânt și l-am dat vecinilor noştri, 
deci și Ungurilor, ci susține că din vechiul unguresc Burcza și-au 
împrumutat Sașii Burzen-ul lor, iar din Borsza au făcut Românii 
Bârsa. Ori că însemnează „părăul mesteacănului“ ori „părul alb“ 
— considerând „Bârsa“ ca un dublet al vechiului indic bhurjas și 
al corespondentelor acestuia în celelalte limbi europene (cf. barză 
care vine, probabil, din albanezul bars, 9e „alb“, — noi am fost 
aceia care l-am păstrat, într'o frumoasă combinație cu cuvântul de 
origine latină „țară“, și l-am dat atât Sașilor cât şi Ungurilor”). 

Conștiinţa acestei împărțiri și tradiția acestor numiri erau atât 
de înrădăcinate în ființa noastră etnică şi aşa de strâns concrescute 
cu istoria neamului nostru, încât nici după atâtea secole stăpânirea 
străină n'a fost în stare să le înlocuiască, în graiul poporului, cu 
numele oficial de „Ardeal'3. De vei întreba, în postul Paştilor, pe 
0) Cf. Dimitrie Onciul : Românii și Ungurii în trecut. helaţiunile lor 
politice în desvoltarea Statului Român și a Românilor de peste munți. Scriere 
postumă, neterminată. Academia Rom. Mem. Secţ, Ist. Seria III, Tomul LX. 
Mem. 3 București 1925, p. 20. i 

2) Cf. N. Drăganu, Dacoromania, 1. pp. 135—145 și 553—4. 

3) Etimologia cuvântului Ardeal e incontestabil ungurească. După cun 
a arătat Drăganu în Anuarul Institutului be istorie națională de pe lângă 
Universitatea din Cluj, a. 1923, vol. II, pp. 233—246 (cf. şi Societatea de 
mâine, a. 1925, n-rii 4—5, 20, 21—22, 23—24 și 38, Dacoromania, IV., pp. 
768 și urm.), cuvântul nostru derivă din forma mai veche a lui Erdely, anume 
din Erdeel-Erdâei (erddelv, erdoelii) = „ţinutul de dincolo de pădure sau 
codru“. La originea ungurească a cuvântului nostru se gândise chiar Simion 
Dascalul, care era cu siguranță dintr'una din „țărișoarele“ românești dela 
noi. lată ce spune el despre Ardeal: „Ardealul, sau țara ungurească de jos, 
se chiamă țara peste munte“. (Letopiseţul Țării Moldovei până la Aron 
Vodă (1359—1595) întocmit după Grigorie Ureche Vornicul, Istratie Logo- 
fătul și alții de Simion Dascalul. Ediţie de Const. Giurescu. Comisia istorică 
a României. București, 1916, p. 110). 

nevasta unui pescar braşovean că unde-i este bărbatul, îți va răs- 
punde că „e dus cu peşte în Ardeal“. Precis nu-ți va putea spune 
de unde începe şi până unde ține fara aceea numită „Ardeal“, dar 
atâta îți spune că e dincolo de ținutul Braşovului şi de Țara Oltului 
sau a Făgărașului şi că orașele Sibghii, Sas-Sebeș, Vinţ, Aiud sânt 
în Ardeal. Dar nu numai Braşovenii au această concepție despre 
împărțirea ţării lor, ci şi locuitorii din celelalte „ţări“. Astfel lui 
Densuşianu i-a precizat unul din Câmpu-lui- Neag următoarele : „Pi 
la Sibii, pi la Săliște, noi îi zicem Ardeal, aici îi zicem Jii. La hăia 
dila Ardeal le zicem Coldani''!). Caracteristică e şi denumirea unui 
frumos joc „„Ardeleneasca'?) care se joacă în Țara Bârsii, în Țara 
Oltului, în Săcuime, etc., care numire vrea să zică că atunci nu se 
joacă ca pe la ei, ci ca prin „Ardeal', 

Se ştie că în graiul şi în scrisul străinilor, dar chiar şi în al 
Românilor cărturari, prin „Ardeal“ se înțelege întreg ținutul cuprins 
între Carpaţi sau chiar şi Bănatul, Maramureșul, Țara Oașului, etc. 
Astfel găsim în Paliia dela Orăştie (1582) următoarele: „,Batăru 
jismanu Voivădălu ardelului şi a ţăriei ungurești, şi cu ştirea și cu 
voia a toţi domnilor mari şi sfeatnici ai ardialului“ și „Eu Tordașu 
Mihaiu ales Piscupul românilor în ardeal'“'*). Intre cronicari însă 
Simion Dascalul definește astfel Ardealul: „Țara Ardealului nu este 
numai o țară însăși, ci Ardealul se chiamă mijlocul țării, care multe 
cuprinde în toate părțile, în care stă şi scaunul crăiei. lară pre la 
marginile ei sânt alte țări mai mici, carele toate de însă [de ea] se 
țin şi supt ascultarea ei sânt, întâiu cumu-i Maramureşul despre 
fara leşască, şi țara Bârsei, țara Haţagului, țara Oașului, şi sânt 
și alte holde multe, carele toate ascultă de crăia ungurească și se 
țin de Ardeal“ 4). i 

Traducerea corespunzătoare latinească a „Ardealului“ este 
„ Transilvania“. Din cronicele săsești reiese foarte clar că şi pentru 
Saşi denumirea aceasta, precum şi numele german „,Siebenbiirgen“, 
nu cuprindeau decât o mică parte din teritoriul botezat cu numele 





9 Ovid Densușianu : Graiul din Țara Hațegului. București 1915, p. 
226. Cf. şi Etymologicum Magnum Romaniae. col. 1517—1520, Drăganu, 
0. c. p. 241. 

:) Efpmol. Magnum Rom,, col. 1522—1530, 

3) Bianu-Hodoș: Bibliografia românească veche, pp. 93, 95. - 

4) 0. c. p. 711. i 

oficial de „Ardeal“. Aceste numiri nu se găsesc pe harta de la 1532 
a lui Honterus. Astfel vedem de pildă că ,,Burzenland“ nu făcea 
parte din Siebenbiirgen. Așa în Breve Chronicon Daciae găsim ur- 
mătoarele : „Turca Mahomel et waywoda Transalplinae], cum in- 
genti Turcarum et Walachorum exercilu ad obsidendam civitatem 
Brassoviensem veniunt, igne provinciam vastant; hinc per nemus 
Zeidinense Transilvaniam ingressi uxores, filias, iubagyiones nobilium, 
per quos evocati erant, abducunt'“!). La pag. 10: ,,1571.... ingenti 
ferrae motu ter guassatur Barcia, Ciculia et bona pars 'Transsilva- 
niae“'. În cronica lui Paul Sutoris : „,...verwiisten Burzenland durchaus 
mit Feuer, ziehen iiber Zeidner Wald auf Siebenbiirgen“ (p. 12). 
Același la pag. 28: „„zogen sie aus Burzenland in Siebenbiirgen'. 

Aceste câteva denumiri, atât prin originea lor, cât și prin ex- 
“tensiunea și trăinicia lor, sânt o strălucită dovadă a drepturilor 
noastre pe aceste plaiuri. 


Constantin Lacea. 


1) Quelien, IV., p. 7. 

O bservaţiuni morfologice în regiunea 
Brașovului ') 


BASINUL VLĂDENI 


Șesul Ţării Bârsei are o ramificație spre Apus, care prin 
posiția şi înfăţişarea ei, ca și prin problemele ce le ridică în le- 
gătură cu trecutul câmpiilor din regiunea Brașovului, prezintă cel 
mai viu interes. E ca un golf larg cu o deschidere de 8 Km. între 
Măgura Codlei şi înălțimile Crizbavului, pe unde Ţara Bârsei se 
întinde spre Apus pe o lungime de aproape 10 Km. Il numim 
basinul Vlădeni, după satul aşezat în fundul lui. Munţii Perşani, 
prin cate în literatura curentă se înțeleg înălțimile cuprinse între 
Zârnești și Racoș, sunt aproape curmaţi de această depresiune largă, 
în fundul căreia resturile lor privite din şesul Bârsei fac impre- 
siunea unor mici insule muntoase (Inselberge). Creasta aceea scundă, 
îngustată și sfăşiată de eroziune, formează hotarul între Țara Oltului 
şi a Bârsei. La picioarele ei se adună apele râului Amaradia, care 
curge spre Răsărit în dreptul axei basinului. Ajungând în lunca 
Bârsei, ea se abate spre NE şi se varsă direct în Olt lângă 
Feldioara. Dela început putem afirma, că între basinul Vlădeni şi 
între râulețul acesta modest nu poate fi o legătură genetică. 

Intrarea în golf e străjuită așa dar de înălțimi mai mari. La 
Sud, Măgura Codlei (1294 m.) se înalță peste platforma Poiana 
Mărului — soclul ei — cu vre-o 40( m. și dominează cu aproape 
700 m. câmpia din apropiere. Privit dinspre Țânţari, muntele acesta 
contrastează şi mai mult cu conturul aproape orizontal al înăl- 
țimilor domoale şi netezite dimprejur. Face impresia unei forme 
suprapuse, streină de vecinătatea, peste care se arcueşte. E ca un 
cap de sfinx uriaș. Mai departe, spre Apus marginea platformei 
Poiana Mărului, precis trasă, se menţine în jurul cotei de 900 m. 
presentând spre basinul Vlădeni un perete abrupt de circa 250 m. 
(Dealul Mare). 

La Nord, munţii Perşani propriu zişi se aliniază cu un po- 
vârniş foarte repede pe marginea Țării Bârsei, în direcția N E— 


1) V. Țara Bârsei No. 1, pg. 60, unde s'a indicat literatura privitoare 
şi la chestiunile tratate aci. 

S W, atingând maximum de înălțime în m. Crizbavului (1104 m.). 
Suprafeţele netezite ce încununează aceste înălțimi, nivelul lor 
constant, menţinut în jurul cotei de 1000 m. ne determină să le 
considerăm ca o continuare, peste depresiunea Vlădeni, a platformei 
Poiana Mărului. Eroziunea a acționat însă mult mai puternic aci, 
săpând văi adânci, despărțite prin picioare vermiforme, puternic 
povârnite, iar apele basinului făgărăşan, împinâgndu-şi isvoarele 
până aproape de marginea dinspre Ţara Bârsei, au provocat o 
aplecare a platformei spre Țara Oltului. Gârbova singură (991 m.). 





Fig. 1. Măgura Codlei şi terasa Vlădeni văzute depe dealul Cetățuei din Brașov. 
(Vederile sunt desenate după schițele autorului de d-l prof. V. Maximilian). 


mai păstrează în marginea apuseană nivelul vechiu, dominând cu 
ghebul ei de calcar, uşor de recunoscut, înălțimi scăzute sub 800 
m. Din vâriul Pleşiţei Țânţarilor (862 m.), ca în jurul unei țâţâni, 
munţii Perșani se abat spre Apus până în Poarta Tătarilor (767 m.), 
de unde ei se arcuesc apoi spre SS V, mărginind basinul Vlădeni, 
precum un țărm înalt închide apele unui lac. 

Dar ţinutul cuprins între hotarele arătate nu este în toată 
lăţimea și lungimea lui continuarea neîntreruptă a şesului Bârsei 
spre Apus. De sub Măgura Codlei şi din marginea platformei 
Poiana Mărului se desprinde o suprafaţă mai scundă, care se în- 
tinde ca un pinten lung de vre-o 4 Km. spre Nord până lângă 
Țânţari. De pe dealul Cetăţuei dela Brașov pintenul acesta se vede 
foarte clar, ca o formă de relief deosebită. Ea se poate urmări, 
cum vom vedea, în tot lungul golfului, având înfăţişarea unei firide, 
care la Țânţari dominează lunca Amaradiei cu 100 m. Linia ferată 

Braşov-Făgăraş o ocoleşte pe la Nord, căutând valea Amaradiei, 
ca să se îndrepte spre Apus. Şoseaua națională o taie însă dea- 
dreptul, urcă povârnișul ei cu oare care greutate, dar odată ajunsă 
deasupra înaintează ca pe şes. La Vlădeni coboară și șoseaua în 
valea Amaradiei. Dela 'Țânţari ne bate la ochi discordanţa între 
cele două maluri ale acestei văi. Firida, de care vorbeam, se stâr- 
șeşte aproape de linia apei, cu un povârniș repede deasupra unei 
terase. Pe malul opus vedem aceeaş terasă, ridicată cu 20 m. peste 
lunca Amaradiei, largă aci de 1 km. Pe vale în jos lunca se lăr- 
gește şi mai mult, confundându-se dela un loc cu lunca Bârsei. 
Terasa de pe malul stâng se abate spre N E, în lungul ei aşter- 
nându-se conuri de dejecţiune conjugate şi turtite, ce coboară din 
munții Crizbavului de pe la înălțimea de 640 m. Marginea ei re- 
tezată în formă de râpă, se poate urmări până la Feldioara. Ruinele 
vechei cetăți Marienburg împodobesc extremitatea în formă de pinten 
a acestei terase, înaintată până în lunca Oltului. Ea este contim- 
porană cu fragmentul de terasă rămas suspendat de cealaltă parte 
a luncii Bârsei şi Ghimbășelului, sub dealurile dintre Bod şi 
Sâmpetru și represintă nivelul cvaternar. In acest nivel s'au adâncit 
actualele văi, care străbat şesul Bârsei. 

Dela "Țânţari în sus, lunca Amaradiei se strâmtează din ce 
în ce și în acelaș timp nivelul ei se ridică tot mai mult față de 
terasa, în care s'a adâncit. Aceasta însă menţinându-se aproape 
orizontală, dela Vlădeni încolo își pierde individualitatea. Amaradia 
şi-a adâncit aşadară valea actuală cu lunca ei într'o suprafaţă mai 
veche, cvaternară, păstrată sub formă de terasă, care. se apleacă 
în josul văii mai puţin decât actuala luncă. In această privință se 
constată o deosebire esențială între Amaradia și celelalte râuri, care 
coboară în Ţara Bârsei din munţii dela Sud. Acelea apar în câmpie 
însoţite de terase, care scad treptat față de luncile actuale, până 
când dispar sub aluvinuile recente (Tărlungul, Ghimbășelul, Turcul, 
Bârsa). Denivelarea se datorește acolo înălțării munţilor. La Amaradia, 
diferența între luncă şi terasă crește în aval, denivelarea se dato- 
reşte după toate semnele scăderii nivelului de bază, care este lunca 
Oltului. Procesul de adâncire în acest ciclu nou este însă abia 
la început. 

Inaintăm spre Apus şi încercăm să desprindem notele ca- 
racteristice ale acestei interesante regiuni. Am spus, că munții de 

pe marginea nordică a basinului, începând din Pleşiţa, scad pe 
măsură ce înaintăm în interior. Acesta este încă un element, care 
ne surprinde, căci mergând în susul văii ne-am aștepta ca înăl- 
țimile mărginașe să crească, nu să scadă. Crestele acestea nu 
formează o linie neîntreruptă. Văi perpendiculare și-au împlântat 
isvoarele adânc în inima lor şi le-au despărțit în fragmente, de 
altiel perfect aliniate pe marginea bazinului. Amaradia Petrii a 
înaintat mai mult în munţii Perșani, adunând apele de pe o parte 
din clina apuseană a munţilor Crizbavului prin o vale îndreptată 
la început spre Apus, deci spre basinul făgărăşan și apoi cotită 
brusc spre Sud. E probabil că porţiunea superioară a acestei văi 
a tost captată de Amaradia Petrii în dauna părăului Veneţiei. Rama 
muntoasă astfel fragmentată presintă la început un povârniş mai 
repede, a cărui pantă de pe la cota 650 începe însă să scadă 
simţitor. Picioare prelungi, cu fețe boltite larg, se întind spre linia 
de maximă scădere, represintată prin valea Amaradiei. Ele nu for- 
mează o suprafață continuă, fiind despărțite prin văi late, adâncite 
la 10—30 m. Secţiunea transversală a basinului presintă astfel un 
profil concav, semnul caracteristic al acţiunii de umplere. Şi într'a- 
devăr jumătatea aceasta nordică a basinului Vlădeni este o depre- 
siune umplută cu material detritic. In cuveta formată prin îndoirea 
suportului cretacic s'au depositat sedimentele lacului pliocenic, care 
se prelungea în această direcție dinspre Răsărit. Straturile levantine, 
cu lignit, sunt acoperite de pături groase — circa 20 m. — de 
pietrișuri şi sol pleistocen. In părţile de jos, spre Amaradia, pie- 
trișul e mărunt, foarte bine rotunjit, cu multe elemente roșietice, 
în special cvarţ. Spre margine se găsesc bucăţi din ce în ce mai 
mari, păturile menținându-și grosimea până în rama muntoasă, com- 
pusă din conglomerat, care furnizează acel pietriș. 

Faţă de jumătatea nordică a basinului, acoperită de conuri 
prelungi ușor aplecate spre linia mediană a Amaradiei şi lăsând 
privirea liberă până în crestele de pe margine, jumătatea de Sud 
se prezintă — cum am spus — sub forma unei trepte, care des- 
prinzându-se din marginea plattormei Poiana Mărului, ajunge până 
în Amaradia, unde se termină cu un povărniș destul de repede, 
înalt de 30—80 m. Asimetria aceasta pronunțată între cele două 
maluri ale Amaradiei se menține până mai sus de Vlădeni. Inve- 
lișul vegetal o scoate și mai bine în relief. Deoparte, spre Nord, 


OBCU CLUJ 


— 151 — 


in orizont deschis se întind ogoarele Ţânţărenilor şi ale Vlădărenilor, 
de alta pădure deasă încununează spinările, coborând pe coastele 
mairepezi până în valea Amaradiei. Numai în dreptul văilor late- 
rale, ce se deschid ca nişte ferestre largi, putem privi spre Sud 
până în peretele abrupt al platformei de pe margine. 

Am arătat, că din Poarta Tătarilor, marginea nordică a ba- 
sinului îşi schimbă direcția arcuindu-se spre SSV. Pe o lungime 
de 15 Km. până dincolo de Vrf. Strâmbei (793 m.) de lângă Şinca 
Nouă, cumpăna apelor dintre basinul făgărăşan şi Țara Bârsei este 
scăzută sub 800 m. Creasta aceasta scundă despădurită în mare 
parte, („lazuri“), având numai ici şi colo câte un vârf ceva mai 
răsărit împodobit cu un pâlc de pădure, este în acelaş timp 
marginea bazinului transilvan, fiind dispusă paralel cu diferitele 
făşii de roci, ce ies la iveală aici de sub depozitele cvaternare, care 
acoperă Ţara Oltului. Ea se apropie tot mai mult de platiorma 
Poiana Mărului, a cărei margine dela un loc îşi schimbă de ase- 
menea direcția, abătându-se spre SV. Basinul Vlădeni e orientat 
acum dela SV spre NE, ca cele mai multe văi tectonice din cu- 
prinsul Țării Bârsei. Aspectul lui începe să se schimbe. Inălțimile 
de pe stânga văii devin tot mai bombate, cu marginea dinspre 
Amaradia din ce în ce mai înaltă, pentru că aceasta le retează mai 
scurt. Dela un loc ele ajung la nivelul celor de pe dreapta. Ogoa- 
rele dispar, valea e încadrată pe ambele maluri de pădure. Asi- 
metria acestora a încetat. Basinul se strâmtează din ce în ce, 
valea, care-l brăzdează pe la mijloc de asemenea. In lungul ei, 
peste desişul pădurei desfăşurat ca o panglică, privirea ni se opreşte 
pe coastele povârnite ale munţilor Făgăraşului, ce închid orizontul 
în planul din fund. Ne apropiem de munte. Şi totuş valea îşi 
păstrează aceeaş pantă foarte puţin înclinată, linia ferată ca şi şoseaua 
națională ni se par aproape orizontale. Căutăm părăul, ce curge 
pe stânga şi-l vedem strâmtorat întrun șențuleț îngust, puţin adânc 
şi încâlcit. Apa lui e înăbușită de tufişurile şi ierburile de pe 
margini. Se scurge încet, din bolboacă în bolboacă, zăgăzuită la 
fiecare cotitură de uscăturile îngrămădite de viituri. N'are înfăţişarea 
apelor de munte! In locul unei văi în formă de V, vedem și aici, 
aproape de isvoare, o vale cu talpa lată, o adevărată luncă năpă- 
dită de o exuberantă vegetaţie hidrofilă. Văile afluente au aceeaș 
înfățișare. Puterea erozivă a apei e aproape nulă. In unele din 

aceste văi apa nici nu curge printr'un șanț scobit, ci se strecoară 
abia printre rădăcinile ierburilor, care au năpădit mica luncă, brăzdată 
întrun sol gros, roşu, năclăit. Culoarea de un verde închis a acestor 
ierburi contrastează cu a împrejurimilor, punând şi mai bine în 
evideriță aceste văi ciudate. 

Părăsim şoseaua şi ne urcăm pe una din înălțimile de pe 
malul stâng al Amaradiei, în fața haltei Valea Homorodului. Uşor 
se poate recunoaşte, că toate aceste înălțimi, larg boltite, cu spinări 
netede, pe care poţi înainta fără să urci simțitor, până în creasta 
de hotar spre Țara Oltului, au format odată o singură suprafaţă, 
despărțită în urmă de văi, care în această extremitate a basinului 
sunt îndreptate direct spre Sud, formând !un unghiu ascuţit cu 
Amaradia, care curge în sens contrar, spre N E. Privirea cuprinde 
acum întregul basin. Observând înălțimile de pe dreapta Amaradiei, 
pe sub care am înaintat dela 'Țânţari încoace, constatăm că ele se 
„aseamână cu cele de pe stânga, unde ne aflăm. Aceleași spinări 
prelungi și turtite, ocupând însă o suprafață mult mai mare, se 
desfac şi din marginea mai înaltă și mai povârnită, din Sud, se 
întind spre Nord, dominând cu 30—80 m. acelaș fel de văi cu 
talpa lată, orientate aci în sens contrar celor de pe stânga. Puterea 
eroziunei e la fel de. slabă şi aici. Numai în adâncul văilor, spre 
isvoarele înfipte în povârnișul rămas neferestruit al platformei, se 
văd semnele unei eroziuni mai vii. Toate aceste spinări sunt ca 
şi retezate la aceeaş înălțime. Privite dela distanţă ele se confundă 
în acelaş nivel cu înfățișarea de firidă sub platforma Poiana Mărului. 
Din locul unde basinul se suceşte spre SV, acest nivel trece și pe 
stânga Amaradiei, formând o unică suprafaţă, brăzdată de Amaradia 
şi de afluenții ei. Această suprafaţă taie curmătura, în care s'a săpat 
tunelul liniei ferate Braşov-Făgăraş. Ea pătrunde de asemenea 
şi printre cele două vârfuri, Jneamen (748 m.) și Vrf. Satului (782 m.) 
“unde se află şeaua dinspre Perşani. 

Un interes deosebit ne trezeşte această suprafață având în 
vedere inclinarea ei. Am amintit mai sus că fâşiile prelungi. dintre 
diferiţii afluenți ai Amaradiei se apleacă prea puţin în sensul ape- 
lor. In lungul basinului înclinarea este şi mai puțin accentuată: la 
Țânţari, Dealul Frumos (Schâner Berg) are cota 631 m. Pe curmă- 
tura dela Culmea, deasupra tunelului, găsim cota 64C m. Şeaua 
dinspre Perşani însă e şi mai jos, coborându-se până la 610 m. 

Deci platforma ce ne preocupă este înclinată într'acolo, contrar 
cursului actual al apelor, care o drenează! Ne punem întrebarea: 
ce origine poate să aibă această suprafaţă curioasă şi ce ne poate 
spune ea cu privire la evoluţia morfologică a regiunei? 

Trebue să constatăm mai întâiu, că marginea sudică a basi- 
nului Vlădeni coincide în parte cu hotarul nordic al şisturilor cris- 
taline. Această coincidenţă ne îace să ne gândim la cauze tecto- 
nice, care au înlesnit formarea basinului Vlădeni şi a denivelării 
de circa 250 m. între platforma Poiana Mărului și nivelul descris. 
Caracterul tectonic al acestei deniveiări se poate deduce din însuşi 
aspectul morfologic al marginei platformei Poiana Mărului, aliniată 
în prelungirea povârnișului munţilor Făgăraș. Impresionant este 
cu deosebire capătul nordic al Măgurei Codlei, retezat pe aceeaşi 
linie. Reamintim că aci se găseşte și un isvor termal. Probe sigure 
de dislocări de straturi avem în basinul Şinca Nouă!) 

Dar şisturile cristaline nu ajung decât pe o mică porţiune din 
lungimea basinului, până în marginea lui. Ele sunt încadrate și 
aci, ca și în Răsărit, într'o ramă de conglomerat şi gresii, netezite 
la acelaș nivel cu platforma Poiana Mărului. Trebue să admitem 
prin urmare, că eroziunea a avut un rol important în scobirea ba- 
sinului Vlădeni, după ce conturul lui în Sud a fost în parte schi- 
țat prin mişcări de natură tectonică. Peretele de conglomerat al 
platformei este împins şi astăzi tot mai înapoi prin acțiunea de 
subsăpare, care îi menţine povârnişul repede, în unele locuri cu 
stânca la vedere. 

In interiorul basinului roca de bază o formează un complex 
de straturi de gresii, şisturi argiloase şi marnă, mai puţin resis- 
tente la acţiunea destructivă a intemperiilor şi eroziunei, decât con- 
glomeratul. Cu privire la vârsta acestor straturi părerile sunt dife- 
rite. Judecând după poziţia lor față de conglomeratul suprapus, 
socotit cenomanian, precum şi prin analogie cu alte regiuni, unde 
apare acelaş complex de roce, e probabil că gresiile şi şisturile 
amintite aparţin cretacicului inferior. In acest caz marginea nordică 
a basinului Vlădeni nu e de natură tectonică, așa cum sa pre- 
supus?) De subliniat este faptul, că basinul Vlădeni, cuprins între 


DV. N. 1 rev. Țara Bârsei, pg. 67. 
2) Wachner, A Persânyi hegys6g deli reszenek făldtani viszonyai. A 
m. k. f6ldt. Int. 6vi jelent. 1914. pg. 263. 


OBCU CLUJ 


— 154 — 


două făşii de conglomerat, coincide în interior icu presenţa gre- 
siilor şi marnelor, mai moi şi mai ușoare de denudat. Natura acestor 
roci a contribuit de asemenea în mare măsură la formarea ba- 
sinului. 

Notăm, că acelaș fenomen se repetă ceva mai la Nord, în 
basinul făgărășan, unde între conglomerat şi tuiul dacitic se află 
deasemenea o fășie de gresii şi marne uşoare de erodat. Prezenţa 
lor coincide și acolo cu o scoborâre de nivel şi cu formarea unor 
văi subsecvente adaptate „la natura rocilor. Veritabile „cuestas“ 
prind să ia ființă pe bordura basinului transilvan [în legătură cu 
structura specifică vechilor țărmuri. Fenomenul se poate observa 
la Sud de Perşani și la Sud de Șinca Veche. 

Gresiile și marnele de bază nu ies la iveală decât în jumă- 
tatea sudică a basinului Vlădeni, iar în jumătatea nordică numai 
în Apus. Ivirile acestea, rare şi împrăștiate, corespund cu suprafața 
mailînaltă, în care s'a adâncit Amaradia cu păraele afluente. La Nord 
de linia Vlădeni-Țânţari, în partea mai joasă a basinului, am amintit 
că se păstrează depozite levantine cu straturi de lignit. Lângă 
Vlădeni s'a început şi exploatarea acestora, dar lucrările s'au pâ- 
răsit. Gura minei e la cota 544 m. Până unde merg aceste depo- 
zite în adâncime, nu se ştie. Pe baza celor constatate se poate 
însă afirma, că jumătatea de Nord a basinului Vlădeni s'a născut 
prin îndoirea şi scufundarea suportului cretacic, de sigur în legă- 
tură cu mişcarea analogă din basinul învecinat al Bârsei. Jumă- 
tatea sudică şi partea apuseană a jumătăţii nordice represintă o 
treaptă nescufundată a aceluiaş suport. Am stâruit asupra slabei 
înclinări a acestei trepte. In cariera de lângă Valea Homorodului 
straturile de gresie și intercalațiunile subțiri de marnă sunt aproape 
orizontale. Acelaş lucru se poate observa pe valea Cerbului, la 
Sud de Valea Homorodului. Avem a face cu o platformă struc- 
turală? Nu se poate afirma acest lucru şi pentru motivul, că în 
alte secțiuni stratele apar înclinate. Un argument hotărâtor împo- 
triva caracterului structural al acestei platforme sunt şi depozitele 
de pietrișuri și solul roşcat, rezultat din discompunerea acestora. 
Un înveliş gros de astfel de sol acoperă toate 1ăşiile de dealuri, 
ce se întind ca nişte limbi spre mijlocul basinului. Pe lângă mar- 
ginile basinului el e provenit cum am spus din conglomeratul 
vecin. In unele locuri, elementele mai mici pot proveni și din gre- 

sia de bază. Dar sunt locuri în cuprinsul platformei, unde pietrişul 
apare în massă, ca o formaţie deosebită rezultată din transport şi 
depozitare, (d. e. Piscul Curat, lângă Valea Homorodului). Aceasta 
însemnează că suprafața ce ne preocupă trebue considerată nea- 
părat ca o terasă. E întrebarea cine a format această terasă 
cu inclinarea între Țânţari şi şeaua dinspre Perşani contrară cursu- 
lui Amaradiei şi cu o extensiune ce depăşeşte forța de acţiune a 
acestui râu și a afluenților lui? 

Am ajuns astfel la discutarea unei probleme de mare însem- 
nătate pentru cunoaşterea evoluțiunii morfologice a bazinurilor in- 
tracarpatice din regiunea Brașovului. Este vorba anume de presu- 
pusa legătură între Țara Oltului şi a Bârsei printrun vechiu curs 
al Oltului peste șeaua dinspre Perşani. Ideia a fost sugerată de 
nivelul coborit al acestei cumpene, precum şi de aspectul relie- 
fului, tocit şi şters în această parte a munţilor Perşani, față de 
relieful mai accentuat şi mai agitat dela Racoș. 

O mai veche scurgere a bazinurilor intracarpatice pela Vlă- 
deni se poate deduce şi din alte observaţiuni. Am amintit că înălțimile 
de pe marginea nordică a bazinului Vlădeni se apleacă dela Răsărit 
spre Apus. In legătură cu aceasta trebue subliniat faptul că valea 
Oltului între Augustin şi Feldioara are forma unei pâlnii ce se 
deschide spre Sud, indicând un curs de apă contrar celui de azi. 
Alături de acest coridor vedem albia pliocenică dela Aita Seacă 
orientată în aceeaș direcție și drenată de un râu cu cursul tot 
spre Sud. Privind apoi cu atențiune înălțimile Crizbavului obser- 
văm, că ele sunt brăzdate de văi orientate în aceeaș direcție și că 
apele ce străbat aceste văi se abat spre Răsărit numai după 
eșirea lor din munţi. Cea mai însemnată din aceste ape, părăul 
Crizbavului, a părăsit pe dreapta două terase, în tendința de aba- 
tere dela direcția primitivă, care era spre Țânţari. Mai observăm 
în fine că principalele trei bazinuri interioare comunică între ele 
prin largile breşe dela Reti și Sâmpetru, aşezate în dreptul exten-. 
siunii maxime a bazinurilor, unde după toată probabilittatea a avut 
loc şi maximul de [scufundare. In mod logic putem deduce că și 
comunicarea cu bazinul făgărășan a trebuit să se fi înșiruit pe 
aceeaș linie tectonică est-vestică, unde găsim: ramificația Vlădeni, 
făşia îngustă a înălțimilor de hotar scăzute sub 800 m., terasa cu 
înclinarea contrară cursului Amaradiei şi în fine enigmatica șea 


OBCU CLUJ 


— 156 — 


dinspre Perşani. S'ar părea că chestiunea este simplă şi că nu ne 
rămâne decât să tragem concluzia. Cercetări pe teren scot însă la 
iveală unele complicaţiuni. 

Şeaua dinspre Perşani mare numai un nivel scăzut ci și o 
lățime considerabilă de 2 km. E aproape orizontală, neprezentând 
decât neînsemnate variațiuni de nivel pe toată această lățime. Se 
vede clar, că formarea ei nu se poate atribui apropierii pâlniilor 
a două văi opuse, cum se nasc de obiceiu astfel de curmături. 
Pragul de stâncă nu se arată nicăeri, fiind acoperit de lut roşcat, 
peste care e așternut un sol bălan de pădure. Pietriș nu se vede. 
Privind la înălțimile de pe margini avem impresia că ele străjuesc 
întradevăr o porțiune din talpa unei văi trunchiate. Mai ales Vâriul 
Satului (782 m.) aşezat transversal pe direcția bazinului Vlădeni, 
ne face impresia că a fost modelat astfel de un curs de apă, care 
trecea peste șeaua Vlădeni în prelungirea văii Perşanilor. Nişte 
umeri vag desemnaţi pe coastele acestui masiv isolat par a ne 
indica şi vechile nivele ale acelui curs de apă. Pe dreapta, din 
Vrif. ]neamen (748 m.) se desface o ramificaţiune cu direcția N V 
spre valea Perșanilor. Un picior coboară din această ramificațiune 
paralel cu şeaua Vlădeni spre Apus, având aceeaș înălțime şi fiind 
compus din aceeaș gresie friabilă, pe care o găsim în cea mai 
mare parte a basinului Vlădeni. Ramificaţiunea principală atinge în 
v. Mlaca cota 670 m. fiind compusă din conglomerat, cu îrec- 
vente blocuri de porfir. In fine adăugăm că la 3 km. mai spre N. 
de vri. Mlăcei, deci în plin basin făgărăşan, găsim două înălțimi 
izolate, una cu cota 620 m. (Poiana Tâlharilor), alta de 699 m. 
(Chiciora), ambele din tuf dacitic. Ar urma aşadară că ve- 
chiul hotar între cele două basinuri vecine a fost altădată mai 
la Nord. Să nu se fi scurs dintr'acolo un părău spre Sud, afluent 
al Amaradiei, care să fi nivelat actuala cumpănă şi care să fi fost 
captat în urmă de părăul Perşanilor? E greu de admis, ca un pă- 
„răiaş aşa de scurt şi neînsemnat să-și fi putut săpa o vale aşa de 
largă între Jneamen şi Vrf. Satului, spălând pe o suprafaţă consi- 
derabilă conglomeratul suprapus gresiei de bază. Cum ne-am ex- 
plica în acest caz terasa Vlădeni, cu inclinarea ei spre această 
cumpănă de ape, care inclinare trebue să fi fost ceva mai accen- 
tuată înainte de instalarea actualei rețele hidrogratice? Dacă privim 
cu atențiune cele două maluri ale văii Perșanilor — relativ îngustă 

în zona conglomeratului — observăm că nivelul de 020 m. al ac- 
tualei cumpene se prelungeşte şi spre Nord, curmând ușor cape- 
tele picioarelor ce coboară din Mlaca, iar pe stânga fiind indicat 
prin umerii menţionaţi. leşind din zona de conglomerat, valea se 
lărgeşte” |deodată, primind de pe dreapta şi stânga două afluente 
subsecvente, împrimate în făşia de gresii mai puţin rezistente. Aci 
îşi ia nașterea de pe la cota 540 m. şi terasa, pe care o taie 
părăul Perșanilor în ciclul actual de eroziune şi care se racordează 
cu nivelul cvaternar al Țării Oltului. In fine, dacă ţinem să verifi- 
căm şi mai bine exactitatea acestor observaţiuni, n'avem decât să 
ne urcăm pe cornişa ce tiveşte marginea platformei Poiana Mă- 
rului, în fața curmăturei dinspre Perşani. De acolo avem o vedere 
admirabilă asupra basinului Vlădeni, asupra crestei ce-l desparte 
de basinul făgărășan şi asupra costișelor uşor aplecate, ce se pot 
urmări până în lunca Oltului, încinsă dinspre Nord de brâul de 
înălțimi ale podișului ardelean. Privind deschiderea dintre Vârful 
]neamen şi Vrf.[Satului nimic nu ne împiedecă a admite, că o vale trecea 
întradevăr pe acolo, ocolind puţin spre stânga vârful capişonat al 
Mlăcii. Nici nu bănuim că acea deschidere e traversată. de o cum- 
pănă a apelor. Şoseaua Vlădeni-Perşani, abătută spre Nord din 
valea principală a Amaradiei, urcă fără nici o cotitură, pentruca la 
un moment dat să dispară întrun pâlc de pădure. E locul, unde 
atinge punctul culminant (620 m.) şi de unde abătându-se spre 
stânga coboară în două serpentine largi cei 60 m. cu care sa 
adâncit în urmă valea Perşanilor. 

Dacă a existat întradevăr o veche legătură între Ţara Bârsei 
şi basinul făgărăşan peste curmătura dinspre Perșani în timpul 
când s'a format terasa Vlădeni — aşa cum reiese din considera- 
țiunile de mai sus — ne punem întrebarea: represintă oare această 
terasă nivelul levantin? Arcuitura conturului de Nord al basinului 
Vlădeni, caracteristică țărmului unui lac, ar putea fi invocată ca 
argument în acest sens. Dacă privim peste suprafața netedă a 
terasei Vlădeni spre povârnișul abrupt al platformei Poiana Mă- 
rului suntem ispitiți a crede, că avem în faţă o faleză, mărginind 
o terasă de abrasiune. Dar apele lacului levantin au ajuns la un 
nivel mai “înalt decât şeaua dela Vlădeni, după cum ne arată nu 
numai fragmente de terasă, a căror origine poate fi pusă la în- 
doială, ci mai ales resturi de sedimente păstrate în diferite puncte 


OBCU CLUJ 


— 158 — 


de pe marginea basinurilor din regiunea Braşov. Ar urma așadară 
ca terasa Vlădeni să represinte un nivel cvaternar, mai vechiu 
decât terasa Feldioara. Ceeace nu exclude posibilitatea, că până 
la acea dată basinul Țării Bârsei să fi fost ocupat tot de apele 
unui lac. E concludent în această privință nivelul de circa 620 m. 
pe care-l găsim aproape de jur împrejurul celor trei basinuri în- 
tracarpatice, pe linia de despărţire a şesului de munți. 

O altă obiecţiune, ce sar mai putea ridica împotriva admi- 
terii unui vechiu curs de apă dinspre basinul Tării Bârsei spre 
Țara Oltului peste şeaua dela Vlădeni ar fi lipsa oricăror urme 
ale acestui curs, fie ca sedimente, fie ca forme imprimate în relief, 
mai departe de actualul hotar, în interiorul basinului făgărăşan. 
Dar o astfel de obiecțiune nu se poate susține. Dela începutul 
cvaternarului și până la data formării terasei inferioare, forțele 
erozive și de excavare au acționat atât de puternic, încât ele au 
spălat şi înlăturat nu numai orice urme din depozitele pliocene în 
regiunea Perşani, ci au tăiat adânc, îndepărtând şi o bună parte 
din formațiunile mediterane, care mărginesc basinul transilvan. 
E neîndoelnic, că stratele de tuf dacițic se întindeau altădată mai 
spre Sud, peste făşia de gresii şi marne, acoperind şi o parte din 
zona conglomeratului. Resturi din acest vechiu înveliș se pot vedea 
pe drumul ce coboară dela Mlaca în valea Perşanilor, la circa 600 
m. înălțime. Tot în această periodă s'a golit şi o mare parte din 
depozitele pliocene ale basinurilor intracarpatice, 

In fine o ultimă întrebare în legătură cu probelema discutată 
aci: dacă a existat acea legătură mai veche pela Vlădeni, cum se 
explică întreruperea ei şi cum ne explicăm mai ales adâncirea pă- 
răului Perşanilor în regiunea isvoarelor lui, în contradicție cu ca- 
racteristica râurilor decapitate, care continuă să curgă de obiceiu 
pe suprafaţa vechiului nivel? Nici această obiecțiune nu e de ne- 
înlăturat, dacă ne gândim la adâncirea foarte grăbită a defileului 
dela Racoş şi dacă admitem o uşoară bombare a scoarţei în re- 
giunea Perșani, susținută prin presența tufului dacitic la 699 m. 
în vâriul Chiciorei. Odată acea legătură întreruptă, apele vechiului 
lac au fost silite să se retragă treptat din basinul Vlădeni spre 
locurile mai joase din interiorul Țării Bârsei, găsindu-şi arteră de 
scurgere în actuala vale a Oltului. Jumătatea de Nord a acestui 
basin, scufundată, a dus în adânc, conservând o parte din depo- 

zitele levanţine, peste care s'au aşternut conurile de dejecțiune ale 
Amaradiei şi afluenților ei, orientate în noua direcţie de scurgere 
a apelor. Jumătatea de Sud a rămas însă rigidă, păstrându-ne 
nivelul vechiu al văii prea puţin modificat. Răsturnarea de pantă 
efectuată ne-ar explica scurgerea domoală a apelor şi înfăţişarea 
văilor actuale în frumosul şi interesantul goli al Vlădenilor. 

Aceasta este interpretarea cea mai plausibilă, la care ne con- 
duce cercetarea formelor de relief din regiunea Vlădeni. Dar pro- 
blema vechei legături între cele două basinuri vecine, discutată aci, 
nu poate fi socotită ca soluționată definitiv, cât timp ea nu a fost 
privită şi la lumina constatărilor făcute în regiunea Racoşul de jos. 
Ultimul cuvânt în această chestiune ne rezervăm aşadară a-l spune 
după ce vom trece mai întâiu în revistă și formele de teren din 
regiunea actualului defileu al Oltului. 


* * 
* 


Basinul Vlădeni, cu creasta scăzută ce-l desparte de Țara 
Oltului, a înlesnit strânsele legături din trecut ale Braşovului cu 
Făgăraşul şi în deosebi cu Sibiul. Vechiul drum de ţară nici nu 
făcea ocolul de astăzi urmând ca şi calea ferată, valea Amaradiei, 
spre a ajunge, abătându-se spre Nord, şeaua dinspre Perşani, ci o lua 
mai deadreptul peste Piscul Curat şi valea Cumetrii, urcând pieptiş, 
creasta de hotar, pe care o trecea pe la Răsărit de Jneamen. E așa 
de lesnicioasă comunicaţia cu Țara Oltului, încât basinul Vlădeni 
a putut îi încorporat întrun timp la județul Făgăraș, deși orogra- 
ficeşte face parte din Ţara Bârsei. 

Cele două sate — Vlădeni și "Țânţari — adăpostite în acest 
basin, par a îi gemene. Sunt aşezate pe stânga Amaradiei, la 5 
km. unul de altul. In deosebi Țânţarii, clădit pe terasa inferioară, 
chiar la intrarea în basin, are un aspect pitoresc. Trecutul le e ase- 
mănător. Printre proprietarii lor vechi din sec. 16 se citează fa- 
miliile Mailat, în documente cu atributul de „boeri“, şi Furcă. In 
a doua jumătate a sec. 18, când s'au organizat regimentele gră- 
nicereşti, “Ţânţarii împreună cu Tohanul formau o companie, cu 
comandamentul în "Țânţari. Ca în toate satele noastre de foști gră- 
niceri, se văd şi aici bunele efecte ale educației ostăşeşti: satul e 
curat, ulițele aliniate, casele temeinice, după model săsesc. Şcoala 
e bine cercetată şi locuitorii se laudă că m'au analfabeți sub vârsta 

de patruzeci de ani. Indeletnicirea principală a locuitorilor este 
plugăria, pe care o practică întrun chip cam tradițional, ceeace 
se observă îndată, venind nu numai dinspre Codlea săsească ci 
chiar şi dinspre Crizbavul săcuesc. Ce e drept, nici pământul nu-i 
ajută. E mare deosebire între solul negru, afânat, al Codlenilor 
şi între pământul bălan şi lutos, amestecat cu pietriș, al cornurilor 
de dejecţiune cultivate de Țânţăreni şi Vlădăreni. Clima însăş e 
simţitor mai rece în acest golf bătut de vânturi şi de neguri. De 
aceea cerealele, ce se cultivă mai cu temeiu, sunt Ovăzul şi cartofii, 
care nu pot îndestuli traiul locuitorilor. Aceștia sunt siliți să re- 
curgă şi la alte resurse. Ţânţărenii au păduri mai multe, cu ex- 
ploatarea cărora îşi fac de lucru. Vlădărenii s'au specializat în 
arderea varului, meşteşug pe care l-au învățat dela '"Țânţăreni şi 
pe care aceștia l-au părăsit. Piatra de var o cumpără din Codlea, iar 
cuptoarele le au înşirate la vre-o 2 km. mai sus de sat. Aproape 
nu e cap de familie în Vlădeni, care să nu practice acest meş- 
teșug în timpul când nu e ocupat cu muncile agricole. Varul ars 
îl desfac prin satele din Ţara Oltului în schimbul făinei, porum- 
bului, etc. Uneori cumpără varul, plătindul scump, numai ca să 
poată face acest comerț de schimb, indispensabil pentru pro- 
curarea celor necesare traiului zilnic. Intro regiune unde aproape 
nu mai există analfabeți, vedem că se perpetuează forme economice 
caracteristice timpurilor patriarhale. In fine adaog, că atât Vlădenii 
cât şi Țânţarii au furnizat multă vreme braţele de muncă satelor 
mai bogate din ara Bârsei. Multe fete se angajau servitoare la 
Sași, iar flăcăii argaţi. Unii dintre aceştia căsătorindu-se în satul 
strein, rămâneau pe. loc. Pe calea aceasta s'a alimentat din spre 
Apus populația românească în satele săseşti. Acest curent de emi- 
grațiune e destul de puternic și aatăeii dar el e îndreptat mai mult 
spre Bucureşti. 


BASINUL ȘINCA-NOUĂ. 


Linia ferată Braşov—Făgăraş înaintează pe valea Amaradiei 
până la isvoarele ei. Tunelul dela Culmea se află la cota 594 m. 
şi e săpat, în curmătura ce desparte basinul Vlădeni de basinul 
Şinca-Nouă. Această şea asemănătoare cu cea dinspre Perşani, 
are înălțimea de 630—650 m. şi o lăţime de 1:5 km. Terasa ur- 

mărită în lungul Amaradiei se prelungește până aici într'o per- 
fectă continuitate. 

De pe frumoasele poeni dela Culmea avem o splendidă ve- 
dere asupra basinului Șinca Nouă. Pe stânga, în Sud, marginea 
platformei Poiana Mărului formează un intrând în dreptul văii 
Şincei. Alinierea ei mai departe cu marginea nordică a munţilor 
Făgăraş apare cât se poate de evidentă sub forma unei prispe, ce 
se poate urmări la piciorul munţilor până în valea largă şi adâncă 
a Sebeșului. Din prispa aceasta se desprinde începând cu muntele 
Strâmbei (1013 m.) în Apus, o culme, care scăzând repede sub 
nivelul de 800.m. se îndreptează spre N E în formă de arc. Peste 
dealul Strâmbei (793 m.) şi Vrf. Satului (782 m.) se leagă de șirul 
de înălțimi, ce separă basinul Vlădeni de Țara Oltului. Intre aceste 
două margini mai înalte şi între şeaua dela Culmea este închis 
basinul Șinca Nouă, tăiat adânc, transversal, de Valea Şincei. Are 
aşadară o tormă triunghiulară, care complectează forma de corna 
basinului Vlădeni. Legătura dintre aceste două basinuri ne apare 
evidentă, dacă ținem seamă de următoarele constatări: 1. Inălțimile 
ce le împrejmuesc, atât la Sud cât şi la Nord, sunt în perfectă 
continuitate în privinţa rocilor, din care sunt constituite şi a ni- 
velului, la care au fost netezite. 2. Aceleaşi roci — gresii cu in- 
tercalațiuni de marnă — le găsim în interiorul ambelor basinuri. 
3. In fine, nivelul de circa 640 m. al şelei dela Culmea îl găsim 
şi în basinul Şinca Nouă, unde dealul Măgurița, isolat de înălţi- 
mile mărginaşe, are cota 647 m. Solul ce acoperă faţa boltită a 
acestei înălțimi conţine pietriş. Credem că terasa dela Vlădeni se 
prelungea înainte vreme şi în basinul Şinca Nouă. Această terasă 
a fost însă tăiată și în mare parte înlăturată prin acțiunea erozivă 
a râului Şincei, care deschizându-și drum printre Vrf. Strâmbei şi 
Vrf. Satului şi-a putut adânci valea cu 120 m. sub șeaua dela 
Culmea. Micile părae ce-şi iau naştere de sub Culmea coboară 
această treaptă de 120 m. pe o distanță de 3 km. având deci o 
înclinare de 40o/,! Dar chiar şi Strâmba, care străbate basinul în 
lung, coboară foarte repede, cu o înclinare de 20%, pentru ulti- 
mii 7 km. în timp ce Amaradia, dela Culmea până la Țânţari, pe 
o distanță de 15 km. abia are o înclinare de 4,5%. Aceasta în- 
semnează, că firestuirea transversală a basinului Şinca Nouă de 
către râul cu acelaş nume s'a făcut repede, aşa încât afluenții 

acestuia n'au putut ţine pas cu el. De aci şi aspectul mai variat, 
cu un relief mai agitat, al basinului Șinca Nouă, față de liniile 
domoale, cu care ne obicinuisem în basinil Vlădeni. lati de 
sub Culmea arată tendința de năruire. 

Acţiunea de adâncire a basinului a avut o epocă de oprire 
de scurtă durată. Atunci s'a așternut conul de dejecțiune al Strâmbei 
peste terasa, care însoţeşte râul Șincei în tot parcursul lui prin 
basin. Această terasă are o înălțime aproximativă de 25 m. fiind 
tăiată în rocile de bază, acoperite cu un strat de prundiş de ci 
3 m. Ea se racordează cu nivelul cvaternar din Ţara Oltului. Stră- 
pungerea dintre Vrf. Satului și Dealul Strâmbei a avut aşadară loc 
înainte de formarea acestei terase. 

Din observațiunile sumare de mai sus deducem: bazinul 
Șinca Nouă este un mic basin intracarpatic şi a stat în legătură 
cu basinurile similare din Răsărit, formând extremitatea apuseană 
a basinului Vlădeni. A fost o vreme când după toate semnele pă- 
răul Strâmba ca şi râul Şincei, care nu drena întreaga platformă 
Poiana Mărului, se scurgeau spre răsărit, peste şeaua dela Culmea. 
Aceasta ne-o dovedeşte continuarea terasei Vlădeni peste această 
şea atât sub forma dealului isolat Măgurița cât şi sub forma unor 
umeri bine conservaţi pe marginea basinului. 


* * 
* 


Satul Şinca Nouă este o colonie a Şincei Vechi şi s'a înte- 
meiat pe vremea Mariei Teresia în condițiuni analoage cu ale for- 
mării Tohanului Nou. Locuitorii vechei silişti, refuzând să se în- 
roleze în regimentul grănițeresc şi să treacă la unire, şi-au părăsit 
gospodăriile şi satul şi au întemeiat noua aşezare pe valea ace- 
luiaşi râu, pe drumul ce duce prin Poiana Mărului în Ţara Bârsei. 
Mica şi interesanta bisericuţă de lemn, care le-a servit ca lăcaş de 
rugăciuni în legea străbună înainte de a-şi clădi impunătoarea bi- 
serică de astăzi, se mai păstrează încă, înegrită de vreme, pe sprân- 
ceana unui deal. Satul e de tip resfirat, întinzându-se în lungul 
văii pe o distanță de 4 km. la marginea de Sud a basinului Un 
mic cătun e pe cale de înfiripare pe valea Strâmbei. In timpul din 
urmă se observă tendința de a se lua în stăpânire şi înălțimile 
învecinate, clădindu-se pe locul fânețelor locuinţe statornice ri- 
sipite, după exemplul Poenarilor vecini. Hotarul comunei e destul 
de mare, “pentruca o muncă mai rațională să le asigure locui- 
torilor un traiu mai mulțumit. 

Platforma Poiana Mărului cu basinele Sinca Nouă şi Vlădei 

Dr. Aurel Mureșianu 


In 20 lunie s'au împlinit 20 ani dela moartea fiului lui 
lacob Mureșianu, a lui Dr. Aurel Mureşianu, proprietarul și di- 
rectorul ziarului „Gazeta Transilvaniei“, totodată întemeietorul 
primului cotidian și a celei dintâi gazete pentru popor din îosta 
monarhie austro-ungară. 

Această dată aproape a coincis cu serbările Unirii dela 
Alba-Julia. 

Soarta are adeseori astfel de potriveli. Poate anume ca să 
ne aducă aminte de oameni și de fapte pe care uneori, am fi 
dispuşi să le trecem cu vederea. Mai ales dacă reliefarea lor ar 
putea aduce vre-o micșorare celor pe care am dori să-i urcăm 
pe soclu de marmoră. 

Stegarul care timp de 32 de ani (1877—1909) a condus 
„Gazeta Transilvaniei“ nu poate fi dat uitării! El și-a cucerit 
dreptul la recunoștința neamului prin credința cu care a servit 
unui ideal, prin fapta sa de jertfă care stă la temelia unității 
noastre politice de azi. 

Oricâţi detractori ar fi avut sau ar mai avea, pentru lovi- 
turile pe care le-a dat, A. M. rămâne un simbol al bărbatului 
intransigent în convingerile sale naţionale. 

După o petrecere de Il ani în capitala Austriei, ca stu- 
dent al facultății de drepturi, apoi 4 ani ca practicant în cance- 
laria avocatului curții din Viena Dr. Edmund Markbreiter, apă- 
rând în acest timp, în numeroase articole, publicate în „Reforma“ 
lui Schuselka „interesele Românismului din monarhia austro- 
ungară, protestând energic contra îuziunei Transilvaniei cu Un- 
garia și contra întroducerii dualismului austro-ungar“ 1), — la che- 
marea tatălui său, frânt de boală și de greatățile materiale pe 
care le avea cu foaia, pus în fața alternativei: ori își întrerupe 
Cariera și se întoarce ca să preia el conducerea ori încetează 
G. Tr, A. M. se hotărăște, eroic, pentru înapoierea la Braşov. 

„A fost un moment greu al vieții mele, — ne spune A. M. 
în autobiografia sa — în care au concurat îndatorirea mea față 
cu națiunea, cu îndatorirea față cu familia și față cu mine însumi. 


) Vezi Arhiva Someşană No. 7, 1927 pp. 26—27,. 

Lupta, deși grea și decisivă pentru soartea mea, n'a durat mult. 
Mi-am zis, că interesul cel mai mare trebue să primeze pe cel 
mai mic, iar interesul naţional pretindea să se continue „Gazeta 
Transilvaniei“, care prin trecutul ei își câștigase atâta simpatie 
și încredere la poporul român... 

M'am decis prin urmare a-mi dedica toate forțele mele zia- 
risticei române și națiunei. Vedeam bine ce mă așteaptă. Vr'un 
bine, vr'un folos material, vre-o viață liniștită nu putea să mă 
aștepte. Am închis deci ochii un moment și am sărit șanțul re- 
dutei „Gazetei”, ca să apăr steagul în jurul căruia au luptat 
bărbaţii cei mai distinși din epoca redeșteptării noastre na- 
ționale“!), 

Și odată în „șanțul redutei“, A. M. nu Pa mai părăsit. Acolo 
a închis ochii. Cum se cade soldatului brav. 

Peste cinci ani, când se va împlini un sfert de veac dela 
trecerea sa la cele eterne, se va găsi desigur cineva care, răs- 
foind tot ce a scris acest fruntaș al vieţii noastre politice de 
dincoace de Carpaţi, să-i fixeze locul cuvenit în panteonul lup- 
tătorilor neamului. 

% 

Dăm cu acest prilej două scrisori inedite, aflătoare în po- 
sesiunea fiului său a d-lui Aurel A. Mureșianu. Una e alui 
către tatăl său lacob Mureșianu și a doua a lui Vasile Lucaciu 
către el. 

A. B. 


Viena, 21 lulie 1866. 
Iubitul meu tată ! 

Tocma în momentul acesta (1 oară) primesc depeşa ce mi-o ai trămis. 
50 de ore întregi i-a trebuit până a ajuns în mânile mele, precând 5 minute 
i-ar fi fost destul. Se vede cât de tare sunt ocupate droturile (firele telegra- 
fice) de corespondințe și cu deosebire din partea regimului. 

Se asecură că Deâk a fost în zilele aceste, ieri-alaltăeri, la Viena, a 
avut audienţi și nu se va întoarce fără rezultat oareşi care. Ei bine! poate 
Ungurii să capete toate, multe deacă nu chiar toate. Ce fac Românii? Unde 
este bărbatul lor în jurul căruia să se grupeze şi care să reprezinte voința 
lor, cum o face Deâk, pentru Unguri ? Oare sângele Românilor ce curge şiroaie, 
poate mai mult ca cel ungur, în războaie, — să curgă înzadar?! Aceste sunt 


1) Arh. Som., locul citat. 


+ 


OBCU CLUJ 


— 167 — 


întrebările ce un patriot adevărat, un român ce iubește semenii săi, — trebuie 
să și le pună. 

Spitalurile Vienei sunt pline de răniți români și de alte naţionalităţi, 
ei sufere greu, cei de acasă sufer şi mai greu și ce se întâmplă ca aceste 
suferințe să nu fie în daru? Este că oamenii se ocupă cu istoria lui Cola 
Rienzi și cu declarări că nu vor să știe de Fondul Șincaian ș. c. |. când în- 
trebarea cea mai arzătoare de vieaţă — este de a se rezolva?! Mă opresc, 
nu voiu să mai continuez — nu ştiu deacă lecsiconul din "Țară seau cel de aci 
trebuie mai înainte compus — zice că s'a făcut proiect de cătră D. G. B(ariţiu) 
ca să se publice articoli în foi streine ș. c. 1. în favoarea Românilor — ei 
bine, ce să afle streinii? — că Românii sunt ticăloși, împrăştiați în trup şi 
idei, n'au nici un corp central, nici măcar foaia din Brașov centrală susținută 
— cum era mai mult încă înainte de a se face acel fond Șinc(aian) nefericit?! 

Poate că acei mari Români așteaptă ca străinii să-i scoată din glod, 
precând ei rătăcesc fără păstori ca oile lui D-zeu?! — Deacă nu se cunosc 
ei, deacă ei ni se îndreaptă unii pe alții, deacă foile lor nu sunt susținute, 
ca să le poată fi de adevărat îndreptar — atunci Dzeu ştie, cine s'a îndura 
astăzi pentru dânşii, când toată lumea are destul a face cu necazurile ei în- 
săși şi nare când a se ocupa cu altele a altora!!! 

Nu știm cum pot vorbi unii oameni așa și cum de mai cutează ca 
răutatea şi laşitatea lor să o acopere cu dechiarări că nu vor şi nu a(u) voit 
să ştie niciodată de una şi de alta!!! 

Aşa înaintăm, aşa ne ajutăm unii pe alţii. 

Şi'n adevăr, ce-i mai bun lucru ca să nu voeşti a ști de nimic, să fii 
neutral, nici alb nici roșu, cosmopolit, naționalist pentru burtă şi pungă și 
poate glorie şi basta?!? 

(Restul scrisorii vorbeşte de chestii familiare). 


Al D-tale cel mai ascultător şi stimător 
Aureliu 


Domnul meu + 


Vei fi surprins de sigur, căpătând dela mine epistola aceasta datată 
din Brașov. Ce vânt m'a purtat încoace ? E vântul soartei, nu mă lasă liniștit, 
nu-mi permite realizarea scopurilor mele în modul care ți l-am manifestat. 
Fui silit de nou a părăsi Roma, re infecta, şi nevoind a rebate strada de 
atâtea ori percursă judecai că va îi mai avantagios pentru mine, de vom sus- 
cepe călătoria spre Oriente, ce am și făcut, îmbarcându-mă din Ancona spre 
Corfu, Syra, Constantinopole, Galaţiu, de unde percurrend România, am sosit 
în Braşov ieri 8 Aprilie. 

Primul meu cuget a fost, a vizita pe bătrânul erou al Românismului, 
pre D. laceb Mureșianu. 

Știi câtă venerațiune port cătră acei Români, cari prin activitatea lor 
neobosită, contribuiră la reînoirea naţiunei noastre, de unde vei pricepe ce 
am sânţit în conversaţiunile avute cu Părintele D-tale. Naturalmente vorbiam 

mai ales despre Națiunea noastră. Tot eram ureche şi inimă, spre a asculta 
și a primi cuvintele lui, espresiuni și doctrine câștigate în ani îndelungaţi de 
activitate. Mă sânțesc fortunat că avui ocaziunea aceasta pentru instrucți- 
unea mea. 

Amintii între altele şi relațiunile amicali ce îui ferice a avea personal- 
mente cu D-ta, în timpul petrecerii mele în Vienna. 

De aici voi pleca directe spre Cluşiu, şi de acolo în Gherla, se văd 
cum voiu putea compune treaba cu Episcopul meu. Mă crede că sum încâtva 
descurajat de prevederea adversităților ce-mi stau înainte, cari de nu le în- 
ving cu frumosul, ştii ce va să urmeze. 

Nice una dată nu ma înfricat aspectul venitoriului dubiu ca tocmai 
acuma, când sum aproape de decisiune ce poate fi fatale, sau cel puțin neaș- 
teptată. 

La timpul său Te voiu înștiința despre starea mea, ce va să-mi creeze 
conversațiunea cu Eppul meu. 

Adio! Domnul meu și amice preastimate, adu-ţi aminte de mine și 
iubeşte-mă ca pre un amic sincer şi devotat. 

Te rog să comunici salutările mele cele mai cordiali, D. Teclu. 

In fine, primeşte asecurarea celei mai destinse veneraţiuni, şi acel sincer 
amor de amic şi frate român, ce și cu ocasiunea aceasta declar 


Al D-tale sincer amic 


Brașov, 9 Aprilie 1874. Dr. Vasilie Lucaciu 
: teolog 

Cronica externă. 


Propaganda pentru revizuirea tratatului 
dela Trianon 


Timp de zece ani Ungaria se frământă în aceleași sbuciu- 
mări sufletești, în aceleași jalnice tânguiri, erijându-se pretutindeni 
în victimă nevinovată, eșită desmembrată și săracă din marele 
răsboiu. Este poate dintre puţinele țări din Europa, care în de- 
cursul timpului, a dat ocazie la multă prudență și bătae de cap 
conducătorilor învingători ai războiului mondial, cari au făurit 
actuala hartă geografică europeană. 

Fiind foarte bine cunoscute în țara noastră, prin mijlocul 
presei, toate problemele ungare în legătură cu noi sau cu celelalte 
State succesorale, ne vom reduce, în aceste rânduri, să discutăm 
în sens pur informativ și să arătăm în termeni preciși, programul 
și mijloacele de luptă ce desfășoară națiunea maghiară cu scopul 
de a-și câștiga cât mai mulți aderenţi în opinia publică mondială, 
pentru-ca astfel să fie mai ușor a cere în mod oficial, forurilor 
competente, o modificare sau revizuire a tratatului al cărui nume 
flutură pe buzele a mii și mii de maghiari. 

Astăzi, aproape fiecare individ ungur, dotat cu o tenace 
persistență și cu o veninoasă ură contra statelor succesorale, se 
simte dator să contribue cu întreaga sa persoană morală și ma- 
terială la refacerea „Ungariei Ciuntite“, căci dela copiii de școală, 
până la bătrânii încovoiați sub povara anilor și evenimentelor, 
cred în acelaș ideal. 

Din inițiativă particulară și încurajate în mod ocult de sus, 
există nenumărate societăți sau asociaţii, toate cu caracter ire- 
dentist, al căror program nu este altceva decât menţinerea veșnic 
aprinsă a flacării idealului lor. 

Astfel cea mai puternică asociație care le grupează pe toate, 
este aceea numită „Liga revizionistă ungară“ al cărui președinte 
este scriitorul Herczeg Ferencz. Expunând programul acestei Ligi, 
ne va îi suficient a da o idee clară asupra mijloacelor de pro- 
pagandă, întrebuințate pentru cucerirea inimilor tuturor cetățenilor 

săi și a streinilor ce din întâmplare, sau intenționat, se află în 
ţara lor, precum și în afară de fruntariile acesteia. 

Activitatea acestei Ligi se împarte în două mari ramuri: 
propaganda internă și propaganda externă. . 

Cea internă conține: organizarea ciclurilor de conferinţe cu 
subiecte iredentice; organizări de mari meetinguri, serbări și de- 
filări, şi propagandă prin presa ungară, răspândirea a diferite 
feiuri de broșuri, imprimate, etc., toate cu subiecte pentru cu- 
noaşterea amănunțită a chestiunei tratatului dela Trianon. 

Conferințe importante au fost ținute, până astăzi, de către 
Nagy Emil, fost ministru de justiţie, J6zan Mikl6s episcop unitar, 
Lukâcs Gyărgy, fost ministru, baronul Almâăssy Imre, Dr. Eckhard 
Tibor etc., etc. 

Pentru popularizarea propagandei și în provincie, s'au orga- 
nizat impozante întruniri publice și defilări, cu participarea a 
zeci de mii de persoane; mai însemnată a fost aceea ținută cu 
ocazia vizitei în Ungaria a lui Esmond Harmsworth, fiul lordului 
Rothermere, apoi cea dela Şopron, Seghedin, Gyr, Gyula, Mak6. 
Ultimele manifestări de această natură au fost cele dela 18 Nov. 
anul trecut, ținute în tot cuprinsul țării și cu care ocazie sar fi 
trimis la Liga Naţiunilor vreo 2600 de memorii. 

Urmează apoi rolul presei. Pentru ca nici un moment ideea 
revizuirei să nu fie uitată și nici diminuată, membrii ligei revi- 
zioniste inserează zilnic în presă articole cu acelaș caracter, iar 
săptămânal se examinează de câtre membrii comitetului ei, toate 
articolele cari au apărut în presa şi revistele străine cu privire la 
Ungaria, comentându-le și informând apoi publicul maghiar. Aci 
pare a îi locul să amintim că și în teatre, chiar dacă piesa n'are 
subiect iredentist, totuși aproape de fiecare dată se face aluzie, 
și aceasta dintr'o spontană iniţiativă a artistului interpret; ase- 
menea cinematografele înainte de a-și rula filmul obicinuit, zilnic 
reprezintă harta Ungariei de odinioară, alături de aceea actuală, 
apoi radio, predicile în biserici, serbări școlare etc. dau mereu 
noi prilejuri de propagandă a ideii revizioniste atât de mult în- 
rădăcinată în sufletul ungurilor. 

A doua ramură importantă a activității „Ligei revizioniste“ 
este propaganda externă. Nici un popor din Europa, învingător 
sau învins, nu desfășoară astăzi o mai mare activitate propa- 

gandistă în afară de hotarele ţării lui, ca cel maghiar. Mij- 
loacele lor și aci sunt diverse: publicaţii, filme de cinematograf, 
conferințe prin radio, conferinţe în ţara respectivă etc. 

Numai sub auspiciile ligei s'a publicat, în ultimul timp, șapte 
volume în limba engleză, italiană și franceză. Ele au următorul 
conținut: Situaţia minorităților ungare în țările succesorale, sta- 
tistica regiunilor locuite de populație compactă maghiară şi 
germană în țările succesorale, procesele verbale ale comisiunilor 
pentru delimitarea frontierei, doleanțele Rutenilor, problema 
ungară, răspunderile războiului. 

Câte un exemplar din fiecare carte a fost oferit diferiților 
bărbaţi de stat din Europa și America precum și multora din 
scriitorii ţărilor străine, dându-li-se pe calea aceasta prilej să-și 
formuleze material din chestiunea maghiară pentru publicaţiile 
lor. Amintim lucrarea „Tragedia dela Trianon“ a lui Robert 
Donald, președintele Asociaţiei ziariştilor englezi, care a fost 
tradusă în mai multe limbi și răspândită de ligă. Apoi „Chestiunea 
Ungară“, „Hormsworth în Ungaria“ care cuprinde toate discur- 
surile împreună cu fotografiile tuturor întrunirilor și defilărilor 
cu acea ocazie. 

Altă latură a propagandei externe este aceea de a căuta 
să cucerească simpatia anumitor persoane sau grupuri străine, 
cari la rândul lor să formeze comitete și asociaţii în țara din care 
fac parte, ca asttel să continue acolo opera de propagandă în 
favoarea Ungariei. Aceste comitete sunt încontinuu alimentate de 
către ligă cu material de propagandă. Unele deja funcționează 
— pe lângă fiecare există câte un secretariat al ligei — cum 
sunt cele din Italia, Anglia și Geneva și în curând se vor inaugura 
cele din Olanda și Franţa. 

Un serios concurs cu important efect mai prestează și „Aso- 
ciația maghiarilor de peste Ocean“, care dela întemeierea ei (1928) 
până acum, a publicat în ziarele americane din St. Unite, o serie 
de articole, toate în favoarea reviziirei tratatului dela Trianon; 
tot sub auspiciile susnumitei asociaţii în curând va apărea acolo 
şi o revistă engleză. | 

Astfel de mijloace ale propagandei maghiare sunt şi con- 
ferințele organizate sau de comitete, unde există, sau, indirect, de 
liga revizionistă: succesul lor în Italia ne este cunoscut, ase- 

menea cele dela Amsterdam și Haga ținute din 1927—28, sub 
influența cărora câte-va personalități olandeze ar fi venit la 
Pesta spre a-și culege materialul informativ la fața locului.., 
și de atunci nu arareori presa lor se ocupă de chestia ungurească. 

De mare importanță, poate partea cea care ar interesa 
mai mult publicul nostru, este legătura de strânsă colaborare, 
ce de azi înainte „Liga revizionistă“ ar dori să întrețină cu suc- 
cesorul trustului ziarelor Northlifie, lordul Rothermere. 

Analizând însă mesajul lordului către poporul maghiar, se 
poate vedea în mod clar, că acesta înțelege ca ineficace luarea 
unei hotărâri decisive pentru punerea în discuția forurilor com- 
petente a revizuirii tratatului dela Trianon, fără realizarea în 
Ungaria a anumitor principii din programul democratic al lui 
Kossuth Lajos ca: votul universal, reforma agrară etc. Lucru con- 
firmat de altfel și de faptul recent petrecut zilele trecute cu 
ocazia lansării unui apel al președintelui ligii revizioniste către 
toate partidele din Ungaria, prin care le cerea să adere la ideea 
revizionistă. 

La acest apel, singur partidul social-democrat maghiar a 
făcut rezerve, motivând că deși în principiu este pentru revizuire 
(aci partidul citează mesajul lordului Rothermere) totuși mar 
putea să participe la acţiunea intreprinsă de liga revizionistă 
de cât în cazul când aceasta ar avea posibilitatea să constrângă.... 
guvernul la realizarea votului universal, precum și la democrati- 
zarea statului ungar. 

Expunând în cele de mai sus pe scurt, felul cum știu ve- 
cinii noştri să lupte pentru câștigarea integrităţii lor teritoriale... 
credem că am reușit să oglindăm îndeajuns tenacitatea cu care 
persistă în acelaș unic scop. 

In numărul viitor al acestei reviste vom reveni dela început, 
tot ca informatori obiectivi, la cele 133 zile de dureroasă expe- 
riență comunistă de pe vremea lui Bela Kuhn, terminată prin 
ocuparea Budapestei de către armatele română, precum și la în- 
cercarea fostului rege Carol, de a-și reocupa tronul. 


Dr. Gheorghe Micu, 

Scrisori vechi 


Pesta în 23/11 Maiu 1861. 
Mult stimatul meu Domn. 


Trecură doue luni de când plecaiu din Vienna în dios 
cu scop 

a) de a încerca o apropiere și împăcare a bărbaţilor noștri 
conducători din Banat, fiindcă eu nu-mi poteam închipui o esen- 
țiale diferinția de interesse și păreri între ei; 

b) de a cerceta cu o cale și Transilvania — pre carea încă 
no văzusem — cu scop de a informa pe bravii noștri bărbaţi 
conducători de acolo despre unele încercări ce eu întreprinsesem 
în Paris și Turin spre clarificarea opiniunei publice în privința 
noastră. 

Iucât pentru întâiul scop pot zice, că deslegarea problemei 
încât atâta-mi a succes. 

In Temișoara am reconciliat pe toți bărbaţii națiunali, anume 
și pe retăcitul Cermena!) cu D-sa domnul A. de Mocioni. 

In Logoșiu am adus chiar și pe cei mai lâncedi români, 
dacă nu la înfocata îmbrățişiere a cauzei noastre, dar cel pocin 
la recunoașterea, că politica partidei naţiunali e mai motivată, 
mai nobile și naturale decât a lor. 

Va se dică românii din acele părți toți recunosc, cumcă 
scopul nostru al tuturor e unul același, adecă fericirea naţiunei prin 
desvoltarea şi consolidarea ei; prin urmare că diferinţia între noi 
nu e decât în privinția mediloacelor; fiindcă precând cei ce țin 
cu magiarii așteaptă înaintarea acestui scop cu toată încrederea 
dela generositatea magiarilor, crediend vertos, cumcă magiarii 
trebue să priceapă şi să reconoască, cumcă esistinția și desvol-: 
tarea lor politică e legată și condițiunată prin esistinția și des- 
voltarea noastră, — pre atunci noi, cei ce după tristele esperiinţie 
noaue și vechi nu potem conta pe îraţietatea și dreptatea ma- 
giarilor, decât încât am fi în stare a-i constrânge la aceasta, noi 
carii dela magiari nu pretindem grațiă seau concesiuni, ci drep- 
tate deplină, noi vorbelor lor goale nu credem de feliu, ci voim 
fapte reâli, cerând ca ei de sine se receadă dela suprematica 


1) Petru Cermena fost căpitan al cetăţii Timișoara. 

influinția asupra noastră, se încete a ne tot tutela, a tot dispune 
despre noi și sântele noastre drepturi națiunali. 

Facia cu gubernul austriac ambele aceste partide se află 
în asemenea deplină nencredere, și chiar pentru aceasta românii 
națiunali mai bucuros s'ar lipsi de partita magiară ultraistică, 
ce aţiinte totalea desfacere de Austria, decât de cea moderată 
ce vrea a se scuti și mai departe sub protepțiunea Austriei spre 
a ne — suprematisa. 

Incât pentru scopul călătoriei mele al doile — cugetul meu 
era a vă surprinde adunați la Sibiu precând adecă vă aflați 
acolo desbătând statutele reuniunei literarie; dar întârdiându-mă 
câteva dile peste calcul la Temișoara şi Logoșiu, adiuseiu la 
Sebeșiu chiar când Albaiulienii se înturnau dela Sibiu, și aşia 
conțielegându-mă cu ei, anume cu Acsente, Raţiu, D. Hodoșiu, 
Escellenția Sa Metropolitul etc. și cercetând faimoşii noștri munți 
— Zalatna, Abrudul, Roşia, Baia de Crișiu, Băiţia, etc., constrâns 
de scurtimea timpului, căutaiu a mă reînturna la Vienna venin- 
du-mi într'aceea și scirea cumcă mă aflu dispus la Pesta la tabla 
septemvirale. 

Deci ce era a Vă comunica mai pe larg cu cuvântul, în- 
treprind astădată a vă reporta pe scurt în următoarele: 

Respândirea de minciuni cât de necălite despre noi românii 
austrieci prin presa francesă și italiană cu scop de a îfalsifica și 
seduce opiniunea publică, fu causa de eu în începutul anului 
acestuia, precând mă aflam foarte morbos, din mai multe părți, 
anume și din partea Mocioneștilor fui provocat a mă apuca de 
resfrângerea acelora; anume și unii tineri ai noștri din Paris mă 
rogară a le da la mână arme, cu care se poată combate pe 
blăstemaţii de intriganți. 

In urma acestora pe la începutul lui feurariu ca reconva- 
lescente tramiseiu conceptul, deu care sub '/. vă alătur o copie 
verbale — la Paris, de unde în traducere francesă se espedă la 
Turin. Acest concept deveni în mânile lui Ubicini dela Siecle, 
carele pertraptându-l cu mai mulți bărbați de stat și publiciști, 
dede răspuns, cumcă în momentul de facia mar fi oportună pu- 
blicarea lui; dar totdeodată fui poftit a da documinte positive 
despre asupririle ce ne fac magiarii, ce eu și făcuiu, în urma 
căror descoperiri iar se ținură acolo consultări, apoi parte din 

conceptul denteiu, parte din datele mai tardiu tramise, se fabri- 
cară mai mulți articuli în Patrie, Presse etc. în contra portărei 
magiarilor; însă totdeodată din Italia, anume din partea cavale- 
rului Vegezzi-Ruscala!) ni se făcură câte și mai câte mustrări şi 
amerințări pentrucă au cutediat a păși în acest timp nenemerit 
— cum se dice — în contra magiarismului, despre carele ne 
spune, că s'a ingagiatu a ajuta surparea Austriei, — într'altele 
argumentând omul nostru așia: Românii nu pricep momentul tim- 
pului; ei deacă m'au pierit de asupririle seculari, mai rabde pu- 
cintel, mult anul acesta, și ajute cu totdeadinsul pe magiari a 
nemici pe neamicul nostru tuturor comun, carele deacă va fi 
trântit, românii de cel mic și neconsolidat dușiman al lor — prea 
ușior vor scăpa; căci tăria și consolidarea ltaliei, e tăria şi con- 
solidarea României. 

La aceste mustrări cu conscienția liniștită nu se potea 
tăcea, şi pentru aceea — anume pentru numitul înalt bărbat de 
stat se scrise traptatul sub “//. românesce, fiindcă dânsul scia 
această limbă foarte bine; iar în Paris se făcu o traducere fran- 
cesă și se comunică unor bărbați renumiți. Aceasta avu de ur- 
mare, cât emigrațiunei magiare și dintr'o parte şi din alta i se 
comandă serios și precis, ca ori și cum se liniştească scrupulii 
românilor; de unde apoi promanară?) repețitele espeptorațiuni a 
lui Horn, Tiirr?) etc, iar prin saloanele Turinului, câte și mai 
3) Cavalerul Giovenale Vegezzi- Ruscala (1798—1886) om politic, diplo- 
mat, publicist, filolog, etnografist, profesor. 

Pentru serviciile aduse românismului a fost numit cetățean de onoare 
al României, consul al României la Turin, prof. de 1. română la Universitatea 
de acolo și membru onorar al Academiei Române. 

„O jumătate de veac am întrebuințat cu îndărătnicie toate forţele săra- 
cului meu talent ca să susțin drepturile voastre și pentru ca să vă întrățesc 
cu Italienii“, — spune însuși într'o scrisoare pe care o trimite la 1882 lui 
Luigi Cazzavilan, directorului ziarului „Frăția Italo-Română“ din București. 

Ca să ne cunoască mai bine neamul, în 1831 a făcut chiar o călătorie 
în Transilvania. A avut legături strânse cu mai mulţi scriitori de ai noștri ca: 
Bărnuţiu, Papiu llarianu, V. Alecsandri. 

(Mai pe larg vezi articolul d-lui Aurel A. Mureşianu în „Universul“ dela 
15 lunie 1928. Un alt articol a apărut în Conv. lit. pe Sept.-Dec. 1927: „Un 
prieten uitaț“ de Alexandru Marc.) 

2) Porniră. 

3) Generali. Ultimul, cunoscutul ofițer italian în serviciul emigrațiunii 
de după 1849. 

câte înjurări în contra particularismului magiar! — tot de aci 
veni, că contele Teleky!) se arată cu cea mai mare simpatie 
câtre noi, încât întru adevăr semțiam că am perdut mult prin 
moartea lui. 

Până aci am ajuns. Acum semțim lipsa de a sci și opiniu- 
nile Dvoastre în această causă. Socot că cele făcute până acum 
și din parte-vă se vor aproba, precum se încuviinţiară ele de 
către toți bărbaţii noștri de încredere, căror aflaiu cu cale a le 
descoperi, 

Copiele alăturate mi-ar plăcea ca se remână în mânile mult 
stimatului nostru domn și frate Barițiu. 

Incât pentru mine, adecă persoana mea specialminte, eu în 
lunele lanuariu, Februariu şi Martiu fiind provocat dn partea 
mai multor cercuri alegătoare din Ungaria și Banat a primi can- 
didatura la dietă, după o consultare cu mai mulți amici, ne învoisem 
pentru cercul Oraviţiei montane din comitatul Carașiului, carele 
într'o adresă subscrisă de o mulţime de preuți, învățiători, me- 
seriași și antistie comunali, încă sub 12 lanuariu, cel dentâiu 
mă rogară în această privințiă. 

Intr'aceea domnii români ce stau în capul comitatului, audind 
aceasta își puseră toate poterile spre a-mi împedeca alegerea, 
anume amicul meu vicecomitele Faur?) însuși alergă acolo și 
aruncându-se el singur pe sine de candidat, cu autoritățile pu- 
blice sieși subordinate, folosindu-se de absinția mea și de o 
mulțime de apucături mișele, prin medilocirea unui număr mare 
de nemți, căror nici că le competea dreptul de alegere, triumfă 
asupra partidei mele, dar aceasta însă cu o di mai nainte, pre- 
vedind resultatul atâta mișelii, pe sub mână dede iute semnal 
cercului vecin Sasca, unde iar contrarii aveau candidatul său 
magiar a cărui alegere o țineau ca în palmă, —ca ei spre toată 
întâmplarea să mă aleagă, ce ei cu cel mai mare entusiasm și 
făcură — spre nespusa surprindere și supărare a contrarilor (!), 


') Contele Ladislau Teleky, unul dintre puţinii emigranți maghiari, care 
manifesta sentimente adevărat prietenești față de neamul nostru. 

A avut relaţii prieteneşti şi cu emigranții români. 

2) Ioan Paul Faur de Teiuș, fost prefect al jud. Caraș, și mai târziu 
membru al Curţii de Casaţie din Pesta. Originar din Oradea Mare, dintr'o 4 
familie de comercianți. 

a căror candidați în patru cercuri fură trântiți cu rușine de către 
partita naţiunale!! 

Aceste întâmplări neașteptate deschiseră ochii domnului 
Gozdu, carele până aci credea ca sânt, că românii sunt fericiţi 
a-i fi uneltele caprițiului seau ambițiunei lui! Acum el începu 
a vedea că e retăcit și s'a isolat de popor și de adevărații băr- 
baţi ai poporului! De aci înainte el plecă pe o cale mai curată 
naţiunale, unindu-se cel pucin cu cuvântul — mai în toate în- 
trebările națiunali cu noi. 

Deci acum v'ași roga, deacă ași afla ascultare, ca deocam- 
dată să-l mai și cruțiați! Cred că pentru astă dată îi va fi ajuns. 
Adevărat că n'a făcut mare stricăciune; dar vă pot asecura, că 
portarea lui cea nefericită n'a provenit atât din cuget rău, cât 
din consiliul unor ameni blestemaţi, carii apucaseră a se încuiba 
în inima lui; anume cea mai mare vină pică pe capul afurisi- 
tului netăreu de protopop din Logoșiu Marcu, carele folosindu-se 
de necunoștiinția betului om cu împrejurările și persoanele, (a)pu- 
case de-i turnase veninul său în cap și inimă! Altmintre fiți 
convinși că nu-l perdem din ochi și nu vom lipsi a-l judeca la 
timpul său cu toată stripteția. 

Eu îaciă cu cercul Oraviţiei eram oblegat a primi mandatul 
de obiegat, dar cu Sasca, unde în viația mea nu am fost și cu 
nimene nu stau în vreo referinția mai aproape — nici de cât; 
şi pentru aceea cu greu mă potui resoalve a intra în dietă, şi 
vă încredințiez, că în împregiurările p:esinţi, cu neîncrederea ce 
eu o nutresc în peptu-mi către magiari, numai nefericita mea 
transpunere cu oficiul dela Viena la Pesta mă constrânsă a mă 
acomoda unei necesităţi crude și dure! 

Deci acum mă aflu de 3 săptămâni aice, singur fără fa- 
miliă, carea se află într'o stare ce nu-i iartă a părăsi Viena. 
Mi-am concentrat toate poterile spre a studia persoanele și îm- 
prejurările; dar esperiințele tot pesimist mă lăsară ! 

Dintre oamenii noștri am pe Popa Georgiu întru toate fără 
reservă credincios „până la moarte“ — după cum se esprima 
ei deunădi într'o conferințiă; iar dintre ceialalți după greutatea 
cestiunilor, — când mai mulți când mai pucini! 

Puntul mai controversă între noi e al uniunei Ardealului. 
Ambele partide ale dietei uniunea Ardealului o pretind ca deplin 

legale, şi întru această părere sunt spriginiți de către cei mai 
mulți români. Eu însă cu Popa și Buteanu și Vlad, ba chiar și 
Gozdu — pretindem că nice legalitatea uniunei ne e perfeptă; 
dar deacă ea ar și fi deplin legale, dreaptă și justă până-i lumea 
nu S'ar potea dice; deci nice se poate forţia relisarea ei în contra 
oposiciunei națiunei române din Ardeal! 

Acum de curend — după nespuse frecări începură a se 
pleca și unii alții spre această părere, anume Sigm. Popoviciu, 
Dr. Maxim, los. Popu și mi se pare și Pascu și Deseanu; dar 
ceşti doi din urmă încă nu sunt verificați. Ori cum noi vom în- 
cerca nou amendament în adresa lui Deâk, și deacă nu ne va 
succede, ne vom reține dela votare. 

Noi adese ţinem conferinţie între noi. Eu de loc!) la înce- 
put propusesem, ca să tipărim un feliu de foi dela dietă spre 
informarea alegătorilor și a poporului peste tot despre cele ce 
se țin de noi; deci după multe dispute, la urmă fui însărcinat 
cu scrierea Programei, carea finindu-o alaltăieri o luarăm la des- 
batere. Deci după o luptă înfricoșată, unde eu avui a respinge 
cele mai cumplite atacuri din 15 părți, îi aduseiu pe toți până 
acolo, în cât se învoiră la toate, ci pretinseră numai atâta ca 
deocamdată să nu eșim pe îfacia cu tendinţia de a îi recunoscuți 
de națiune politică. 

Inşii aceia dintre noi, carii până acum se înfiora de idea 
națiunalităței române, precum de esemplu Misiciu și supremul 
comite Manu?) și Manasi, dechiarară răspicat, că în inima lor, în 
sufletul lor nu e mai înfocată dorințiă și tendințiă, decât a redica 
pe români la cel mai înalt grad de perfepțiune politică şi națiu- 
nale, dar însă ei pronunțiarea acestei aspirațiuni adi nu o află 
nici de cum cu cale și oportun! 

Eu din contră le diseiu și arătaiu, că nice când(n')a fost 
oportunitatea mai mare decât acum și că dumnezeu scie mai 
ajunge-vom cândva timp atât de, potrivit și ocaziune atât de 
bună. — Resultatul fu că fiind opiniunea mea în această pri- 
vinţiă deplin spriginită numai de Popa, se decise ca den Pro- 
grama mea, carea altmintre toată se acceptă, numai cuvântul 

:) indată. 

2) Iosif Manu de Sajd, comite suprem al Maramureșului (1860—75). 
Întemeietorul „Asociaţiunii pentru cultura poporului din Maramureș“. 

„Politică“ den punctui al doile să se șteargă, apoi pe temeiul 
acestei modificate programe deloc să se înceapă realisarea pla- 
nului — sub redactarea mea. Insă eu refusaiu Redacţiunea de- 
chiarând că deși mă supun la maioritate și voiu a contribui şi 
cu bani și cu lucrări la această întreprindere, dar fiindcă eu pen- 
tru convingerea mea personale, nu pot recede nici într'o jotă 
dela Programa-mi, drept aceia nici pot lua asupră-mi redacțiunea 
și responsabilitatea — faciă cu publicul român. Deci ne mai 
aflându-se altul între noi, carele să poată răspunde sarcinei unui 
redactore — afară de Popa, carele asemene refusă, — tot planul 
nostru se prefăcu în nemica/ Aici sub '///. alătur o copie din 
Programa mea, pentruca prin cunoascerea ei, să poteți judeca 
cam până la ce grad sa avântat ideia și sentimentul naţiunali- 
tăței în noi. | 

Aşia stăm astădată aice. Despre unitate și solidaritate în 
lucrare nu poate fi nice vorbă, ba chiar ne vom simți ferici, 
deacă unii din noi, anume părintele Protopop din Beiuș loanne 
Poppu și doară și cel din Oradiă Bica Simeon nu vor păși pe 
faciă în contra noastră celor — așia numiţi „Romanissimi“. 

Adevărul spunând, între 20 câți ne aflăm astădată la dietă, 
deplină încredere numai în Popa și Popoviciu Deseanu, carele mai 
deunădi fu ales la Radna, — pot avea între toate împregiurările. 
— Cu toate acestea însă cu mult stăm mai bine decât la 1848, 
Atunci eu însumi nu cutediam să merg mai departe, decât ce 
adi merg cești așia numiți ruginiți, și totuși treceam la toți de 
„fantast“, „utopist“ etc. etc. Astădi deci ei au ocupat situăciu- 
nea mea de atunci, iar eu am propășşit mai departe, și așia am 
toată sperianția, că în câţiva ani și ei vor ajunge unde mă 
aflu eu. 

Săptămâna trecută Martiu fui chiemat cu telegratul la Temi- 
șoara unde petrecui 4 ore la Mocioni desbătând cele de urmat 
faciă cu pretensiunile Serbilor etc. 

Dela Viena îmi veni scirea, că gubernul austriac nu se va 
învoi nicidecum a da magiarilor cele cer ei, ci va desface dieta 
și va căuta a paraliza opuseciunea lor prin concesiuni făcânde 
celorlalte paţionalități. Vom vedea ! 

Mă folosesc de ocasiunea aceasta spre a vă trămite aici un 
num roman bisantin de aur, pre care-l aflaiu nainte cu 5 săp- 

tămâni la Foen, între prețioasele Doamnei Laura de Mocioni, 
născută de Cernoviciu, și-l ocupaiu pentru Museul din Blașiu, 
Deci Vă rog a publica prin gazeta, cum că vi s'a trămis prin 
mine din partea numitei Doamne pentru acel Museu, și apoi a-l 
trămite cu ocasiune potrivită la locul destinăciunei. Preţiul de 
" afecţiune al lui e dela 50—80 de florini. Contele Csâky vedin- 
du-l, îmi oferi suma din urmă în favoarea Museului de aici, 
dar eu îi spuseiu că nu e de vândut, ci dar pentru Museul 
român ! 

Acest ban s'a aflat la Macea în comitatul Aradului într'o 
arătură, şi se pare a fi dela fiul lui Constantin cel Mare. 

Incât pentru Zarand, aici se făcuseră câte și mai câte com- 
binațiuni drăcești ; dar revenind eu aici, și spunând atât prin con- 
ferinţie cât și corifeilor magiari, cumcă se iea bine seama, că 
acolo au a face cu oamenii lui Horia și că Zarandul e una cu mor- 
ţii etc. etc. toate măsurile s'a procrastinat!) Acum iarăși le dic să 
împace treaba, restituindu-și pe Pipoșiu, și tot magistratul ales 
sub preșiedenţia lui până e încă timp, până causa se află în 
mânile lor, ca să nu remână românii acolo amărâți ! 

Cu acestia încheiând, remân cu multe sincere salutări 


Al Dvoastre pururea sincer stimătoriu 
V. Babeşiu?) 


1) Din lat. procastinare = a amâna. 
2) Scrisoarea e publicată cu câteva modificări ale ortografiei originalului 
ca: eliminarea lui u final, până (pt. pene) ş. a. 

Dela „ASTRA” 


Ziarele locale și cele din Capitală au uitat să înregistreze ciclul de con- 
ferințe organizat de „Astra“ Braşov, iarna aceasta. A fost o uitare vinovată. 

Noi ne facem datoria publicând, în resumat, fireşte, câteva din ele. 
Sintetizând acum, cele spuse atunci, am vrea să dăm posibilitatea a revizui 
cunoștințele despre acest ținut și celor ce n'au participat la conferințele 
Asociaţiei. 


Incepem cu a D-lui Nic, Orghidan, despre: 


BRAȘOVUL (Asezarea geografică) 


Fiind întâia conferință din ciclul cu subiecte despre Brașov 
organizat de. Despărțământul Astrei, conferențiarul arată în întro- 
ducere că cercetările locale, cu tot caracterul lor particular, pot 
prezenta aspecte de interes general. Vieaţa stabilește legături de 
interdependenţă și de înfluenţare reciprocă pe suprafeţe întinse. , 
Un fenomen pur local poate avea ecou la depărtări mari. Astfel, 
creșterea populațiunii românesti în câteva sate din cuprinsul 
Ţării Bârsei a avut ca urmare revărsarea surplusului acestei po- 
pulațiuni în câmpia Dunării și în stepele Dobrogei. Activitatea 
lui Coresi și a colaboratorilor săi din Brașov a avut o influență 
însemnată asupra desvoltării culturale a neamului românesc de 
pretutindeni. Până și în lumea anorganică se poate observa ade- 
seori repercutarea la distanțe mari și pe suprafeţe întinse a unui 
fenomen local așa d. e. scufundarea câmpiei românești la gura 
Siretului se resimte puternic în acțiunea erozivă a râurilor din 
Ţara Bârsei. Fără astfel de cercetări locale nu se poate concepe 
o cunoaștere temeinică a țării întregi. Regiunea își trăește vieața 
ei aparte, ca unitatate bine definită, dar încadrată întrun întreg 
și subordonată acestuia. 

Ţara Bârsei a trăit o vieaţă locală intensă primind și exer- 
citând în acelaș timp puternice și variate influențe pe o rază 
mare împrejurul ei. Ca nicăeri, cercetările locale pot contribui 
la urmărirea unor probleme de interes general. 

Printre diferitele probleme, ce se vor discuta în seria de 
conferințe cu privire la Brașov și împrejurimile lui, cea dintâi 
întrebare, la care e bine să se răspundă în legătură cu cadrul 

fizic al acestui oraş, este aceea privitoare la aşezarea geografică. 
Pentru un oraș ca și pentru țară așezarea geografică este ceeace 
pentru vieața efemeră a oamenilor era închipuirea celor vechi, 
hotărârea Parcelor. 

Brașovul a avut noroc în această privință. E aşezat pe 
drumul comercial, care unește pe linia cea mai scurtă podișul 
ardelean și inima Europei cu porturile dela gurile Dunărei. Acest 
drum, ferindu-se de dublul val al Carpaţilor răsăriteni și de pu- 
ternicul zid al munților Făgărașului, se îndreaptă în sensul re-, 
zultantei spre cotul Carpaţilor. Fatalitatea geografică a pus toc- 
mai aci un șes mare și frumos, Țara Bârsei. Inconjurat de toate 
părțile de munţi, acest șes formează o unitate geografică desă- 
vârșită. Mulțumită așezărei lui centrale și trecătorilor numeroase 
care se deschid radia! prin munții mărginași, șesul Ţărei Bârsei 
a fost în toate timpurile și un ținut de trecere și de mare ames- 
tec. Numai vaiul principal al munţilor, înspre Muntenia și Mol- 
dova, e străbătut de vre-o Il trecători. Prin aceste porţi de co- 
municațiune mica unitate a Ţărei Bârsei se leagă indisolubil, 
conformându-se cu marea unitate a României întregite. Trecăto- 
rile cele mai utilizate au fost a Branului, a Buzăului și numai 
în timpul mai nou a Prahovei. Pe căile acestea Brașovul a in- 
trat de timpuriu în legături cu piețele orientale și mulțumită unui 
comerț înfloritor a putut ajunge la mare bogăţie și prosperare. 
In 1720 avea 16.816 locuitori, în timp ce Buda, capitala Unga- 
riei și al doilea oraș ca mărime în țara întreagă, avea numai 
12.324 locuitori. 

Locul unde a fost clădit orașul, nu putea fi mai bine ales. 
Este pe linia de despărţire a șesului ării Bârsei în cele două 
jumătăţi ale lui și deși în marginea șesului are o poziţie domi- 
natoare a întregului seș. Valea care adăpostește orașul are o 
lungime de vre-o 6 km. numai, gura încă îi e largă de | km. 
având talpa netedă şi aplecată, cu scurgere uşoară. Izvoare multe 
alimentează un părău utilizat în trecut pentru scopuri industriale. 
La ieșirea în șes se bifurcă, cele două brațe ocolind dealul 
Cetățuei, care a servit pentru fortificarea orașului și pentru adă- 
postirea lui împotriva vânturilor reci dela Nord. Tâmpa cu po- 
vârnișul ei repede, împădurit până în vâri, ține umbră si ume- 
zeală, dar și adăpost. i 


-. 

Desvoltarea orașului a fost influențată și de schimbările 
politice, care au frământat această regiune a Europei. Deși la 
hotarul sudestic al fostei monarhii și cel mai îndepărtat oraş de 
centru, Brașovul a prosperat câtă vreme și-a putut împlini rolul 
de mijlocitor în comerțul dintre Răsărit și Apus. Abia în urma 
războiului vamal el devine adevărat oraș de margine, lovit în 
funcțiunea lui naturală. Atâtea alte orașe din cuprinsul fostei 
Ungarii i-au luat-o înainte. Războiul mondial i-a creiat o situa- 
ție nouă. Din oraş de graniță, răsleț și neglijat, ajunge dintr'o- 
dată în inima ţării, cu cele mai frumoase perspective de desvol- 
tare pentru viitor. 

In încheiere, conferenţiarul se ocupă de ideia ventilată în 
publicitate a mutării capitalei. Arată cusururile actualei capitale: 
e la 40 km. de granița bulgară, la o parte de centrul natural 
spre care gravitează țara, în plină câmpie (călduri mari în tim- 
pul verii, de unde vacanța forțată), gospodărie neglijată. Și cu 
toate acestea capitala nu poate fi schimbată. Braşovul, asupra 
căruia s'au îndreptat unele priviri, mar putea răspunde acestei 
chemări din cauza greutăților de aprovizionare, care îl vor îm- 
piedeca să ajungă un oraș de sute de mii de locuitori, cum tinde 
să devină orice capitală modernă. Ca așezare geografică ar îi 
fost foarte potrivit orașul Focșani pentru capitală, în 1859. Oa- 
menii noștri de conducere n'au fost destul de prevăzători atunci. 
Astăzi, degradarea Busureștilor este o imposibilitate materială și 
mai ales morală. Cu toate că întregirea teritorială a României nu 
s'a tăcut împrejurul acestui oraș, cum s'a întâmplat întregirea 
Rusiei în jurul Moscovei, a Austriei împrejurul Vienei, a Franţei 
împrejurul Parisului toate faptele premergătoare marei uniri 
au fost dirigiute după 1859 din București. Orașul acesta deve- 
nise capitala inimilor românești cu mult înaintea răsboiului de 
întregire 

Rămânând capitala acolo unde e, va trebui să se facă toate 
sforțările spre a se ridica orașul București la înălțimea rolului 
ce i s'a încredințat. O bună edilitate îi va putea da în scurt 
timp altă înfăţişare. Drumuri cât mai multe și mai bune îl vor 
lega mai «strâns de trupul țării. O cale de apă lar putea pune 
în legătură mai ușoară cu Dunărea și cu Constanţa. Apropierea 
muntelui și a mării lar înviora. 

Brașovul, așezat pe linia principală, care leagă ţara de 
capitală și de primul port maritim al României întregite, are 
viitorul în strânsă dependență de soarta acestor două orașe. Tre- 
imea Braşov, București, Constanţa simbolizează însuși viitorul 
României. 


ȚARA BÂRSEI, Consideraţiuni istorice!) 


Statul nostru de azi a ieșit din alipirea treptată în cursul 
veacurilor a mai multor ţinuturi românești. Multe au fost piede- 
cile cari au stat în calea unității de stat. Pe deoparte individu- 
alismul pronunțat, una din trăsăturile caracteristice ale poporului 
nostru, pe de altă parte configurația geografică a pământului 
strămoșesc, cu atâtea ținuturi separate prin munți înalți și păduri 
întinse. Mai adăugând la acestea şi desele invazii ale multor 
neamuri de oameni, atrase de bogăția pământului, vom înțelege 
fenomenul întârziat al închegării neamului nostru întrun singur 
stat sub o singură oblăduire. 

După potolirea năvălirilor barbare, au ieșit la iveală o 
mulțime de „Ţări“ românești. Unele erau atât de mici, că abia 
cuprindea valea unui râu. Intre astfel de „Ţări“, ca ființe deo- 
sebite întâlnim și Ţara Bârsei, care formând o unitate geografică 
bine definită şi-a avut multă vreme viața şi istoria ei proprie: 
Pe acest unic teritoriu natura a clădit cele mai puternice întărituri. 
Alături de munţii cu piscuri în formă de turle cari îl străjuesc, 
la Vest, Sud și Est, stau „burgurile“, ca cele dela Rin, produsele 
muncii omeneşti. Imbinarea urmelor străvechi, de cari sunt legate 
amintiri străbune, cu clădiri și instituții mai noi legate de sbu- 
ciumările înaintaşilor noștri, a dat un deosebit farmec acestui 
ținut, care, a atras pe om încă din timpuri străvechi. 

Morminte străvechi de 2000 și mai bine înainte de Hristos, 
obiecte de bronz, bani aflaţi în pământ și resturi de olărie, măr- 


') Resumatul conferinței D-lui 7, Moșoiu. 

_turisesc că întemeietorii neamului dacic s'au așezat aici. Romanii 
şi-au întins brațul lor puternic și asupra Țării Bârsei. Avem 
urme directe de ocupaţie și administrație romană: Castrul dela 
Brețcu și cel dela Râșnov, situat pe țărmul drept al Bârsei. 
Acesta din urmă, după situaţia pe teren și dimensiuni corespunde 
unui castru de ofensivă, în fața căruia se află, pe o înălțime la 
Vest de Holbav, urmele unei cetăți de defensivă, care închidea 
drumul spre ţara Făgărașului. Valurile de pământ dela gura 
trecătorilor, Timișului și Şanţului, precum și ruinele cetății dela 
Podul Dâmbovicioarei, arată că aceste curmături erau ușor de 
străbătut. Dintr'o interpretare a hărții lui K. Peutinger se constată 
existența unui drum peste Bran spre inima Daciei, dealungul 
căruia s'a descoperit și un val de pământ lat de 2 m. In apro- 
pierea comunei Zârnești sau mai găsit stele funerare, vase, mo- 
nede şi cărămizi cu inscripția legiunei XIII-a Gemina. 

Prima amintire despre Ţara Bârsei se face la scriitorul 
roman Eutropiu (sec. IV-lea d. Hr.). El amintește provincia 
dacică „Burziao“, din care numire sar deduce proveniența no- 
menclaturei, Burza, Burtzia sau Terra Barzia, sub care apare în 
documentele vechi "Ţara Bârsei. Păstrarea acestei numiri, până 
în vremea Ungurilor, presupune existența unei populaţii, care a 
transmis-o. Considerând toponimia, această populaţie a fost 
română-slavă. 

Ungurii cucerind Ardealul pământul l-au împărțit, o parte 
a reținut-o regele sub numele de domeniu regal, cealaltă parte 
a dat-o nobililor. Un ţinut din domeniul regal a fost și Ţara 
Bârsei, pe care regele Andrei al II-lea la 1211 îl donează cava- 
lerilor Teutoni, cu condiţia să apere trecătorile contra Cumanilor. 
Pentru paza acestora au ridicat, pe ruinele cetăților dace și ale 
castrelor romane, castele sau „burguri“ : Kreuzburg la Prejmer, 
Schwarzburg la Codlea, Marienburg la Feldioara, Rozenau (Râșnov) 
Târzburg la Bran, Cetatea Neamţului la Podul Dâmbovicioarei 
şi Brassovia-burg (Kapellenburg). După alungarea Teutonilor în 
1225 "Ţara Bârsei intră în posesiunea regelui. Dintre cetățile de 
apărare, la cea mai mare importanţă se ridică Târzburg (Bran), 
care devine centrul administrativ al întregei Ţărei Bârsei. Oare- 
care supremație începe a câștiga Braşovul pe vremea Angevinilor, 
cari dau privilegii orașelor pentru a combate oligarhia nobililor. 

Existenţa Braşovului se constată înainte de venirea Teutonilor, 
In numirea Brassov transpiră reminiscențe slave. Unii istorici 
dau ca an al întemeierii lui 1188, alții 1203. Se știe pozitiv, că 
la 1252, exista Brașovul şi că dela această dată Terra Burza se 
mai numea și Provincia Brassoviensis. Intr'un document din 1355 
se întâlnește numirea de Corona pentru Brașov. Legenda spune, 
că pe locul unde s'a întemeiat cetatea s'a găsit coroana, care îi- 
gurează în emblema orașului. Ca așezare rurală, se întindea mai 
mult spre Nord, astiel că biserica Sf. Bartolomeu ocupa o poziție 
centrală. Prin sec. XIV-lea, locuitorii s'au retras în căldarea în- 
conjurată de munţi, pentru a se apăra de invaziile turcești, și 
desele inundații ale apelor din Țara Bârsei, cari nu aveau albiile 
adâncite. Acest teritoriu, cu nivel scăzut era brăzdat de două 
șuvițe de apă, cari pe măsura ce s'au lăzuit coastele Scheiului, 
au cărat prundișul și nisipul provenit din denudare pe care 
depunându-l au înălțat nivelul locului. Prima așezare s'a făcut 
pe locul mai ridicat dintre cele două văi, unde s'a deschis strada 
Domnilor, numită mai târziu a Căldărarilor, apoi str. Vămii şi 
str. Neagră. S'au creiat pieţe, numite după felul articolelor cari se 
desfăceau. După această strămutare sa simțit necesitatea de a 
se zidi o biserică monumentală. Concepută în stilul gotic, cu 
dimensiuni uriașe, zidirea ei a durat 40 ani, 1385—1425. Orașul 
“fiind situat la marginea ţării, expus atâtor năvăliri, trebuia să 
fie fortificat. In 1395 au început să se ridice ziduri duble, bastiuni 
şi turnuri, la terminarea cărora au lucrat timp de 3 veacuri. 
Imprejurul zidurilor, apărate de diferitele bresle, au săpat gropi 
adânci umplute cu apă. Brașovul în forma cea nouă a primit și 
un castel de iemn care arzând în 1529 a fost construit din piatră 
în forma actuală. La toate aceste lucrări Brașovenii au avut aju- 
torul locuitorilor din Țara Bârsei, obligaţi de rege să care piatră 
Şi nisip. 

S'a ridicat Brașovul în fruntea celorlalte comune prin pri- 
vilegiile comerciale și industriale primite dela regele Ludovic cel 
Mare. In anul 1377 aproape toată Ţara Bârsei ajunge sub domnia 
Brașovului. Mult s'au luptat Brașovenii ca să stăpânească și ce- 
tatea Branului, așezată pe drumul comercial care lega Brașovul 
cu cetățile dela vaduriie Dunării. Cu toate intervențiile făcute 
pe lângă regele Matia Corvinul, care le preţuia „jertfele și cre- 


OBCU CLUJ 


— 187 — 


dința neclintită“, abia sub urmașul acestuia Vladislav pot ajunge 
în posesia cetăţii râvnite. In 1498 regele pune zălog pentru 1000 
îlorini împrumutați dela Brașov domeniul Branului, compus din. 
satele Apața, Crizbav, Bacitalău, Cernatul, Turches, Satulung, 
Purcăreni, Tărlungeni, Zizin, Satu-nou, Tohan și Zârnești. In 
timpul frământărilor urmate în Ardeal după dezastrul suferit de 
Unguri la Mohaci, Brașovul ca aliat al împăratului pierde stă- 
pânirea peste Ţara Bârsei. Abia în 1651 cumpără dela G. Râkocy 
Il-lea principele Ardealului întreg domeniul Branului, adică 
aproape toată Ţara Bârsei. Locuitorii dominiali pe lângă zeciuiala 
și taxele cuvenite erau obligați la fel de fel de prestații. Oare- 
care îmbunătățire a soartei iobagilor s'a făcut în vremea dom- 
niilor luminate ale Mariei Tereza și Iosif II-lea, prin așa nu- 
mitele urbarii cari le fixează contribuţiile. Anul 1848, aduce des- 
ființarea iobăgiei. Brașovul se împacă cu comunele de pe dome- 
niul Bran, dându-le în posesiune liberă jumătate din munţi cu 
pășunile și din livezile stăpânite de el prin uzurpare. Prin re- 
forma agrară de după războiul mondial și cealaltă jumătate a 
intrat în patrimoniul comunelor. 

Pe scena Ţărei Bârsei s'au desfășurat multe evenimente 
istorice, pregătite prin luptele de ofensivă și defensivă purtate 
aici, cari au fost stâlpi de lumină pe cărările trecutului nostru. 
Tradiţia istorică ne spune, că pe aici ar fi trecut descălicătorul 
Negru Vodă. Basarab |, care ia atributele suveranității, prin păr- 
țile acestea alungă pe Carol Robert. La Brașov se întâlnește 
Mircea cel Bătrân în 1395, cu Sigismund aliatul său, plănuind 
alungarea lui Vlad și cruciata împotriva Turcilor. Numărul ex- 
pediţiilor în şi din Ţara Bârsei crește în timpul luptelor pentru 
domnie dintre Drăculești și Dănești, cari cereau alternativ spri- 
jinul Brașovenilor și al Ungurilor. Domnii sprijiniți de Turci 
participă la expedițiile acestora în Ţara Bârsei. Prima expediție 
turcească se face la 1432, la care ia parte și Alexandru Aldea: 
Domnul Munteniei. Vlad Țepeș a făcut dese incursiuni în Ţara 
Bârsei, pentru a pedepsi cu asprimea-i cunoscută pe Sașii din 
Brașov care sprijineau pe un rival al său la domnie. După de- 
zastrul dela Mohâcs (1526), Ţara Bârsei devine teatrul luptelor 
dintre partida maghiară în frunte cu |. Zapolia și partida germană 
sprijinită și de Braşoveni. Petru Rareș domnul Moldovei câștigă 

biruința dela Feldioara (1529) asupra împăratului german. Nicolae 
Pătrașcu, fiul lui Mihai Viteazul, năvăli 1600, ca să readucă la 
ascultare orașul Brașov. Voevodul Radu-Șerban, chemat de orașul 
Brasov prin protopopul Mihai vine împotriva lui Moise Săcuiul 
care în lupta de lângă Brașov pieri. Tot în Ţara Bârsei surprinde 
Radu Şerban în 1610 pe rivalul său Gabriil Bathory, Voevodul 
Ardealului și dușmanul neîmpăcat al Brașovului și-l fugărește. 
Seimenii răsculați împotriva lui Constantin Basarab, baricadează 
drumul "Ţării Bârsei, pentru a împedeca pe principele Gheorghe 
Râk6cy II lea, care venea în ajutorul Voevodului. In 1690 Turcii 
împreună cu Constantin Brâncoveanu și Emeric Th5k6ly, pre- 
tendent la scaunul Ardealului, înfrâng pe generalul imperial 
Heissler lângă Zârnești. La Râșnov au poposit cohortele suedeze + 
ale lui Carol. a! XIl-lea înfrânte de Ruși. Prin pacea dela Car- 
lovitz din 1699, Ardealul fiind încorporat la Austria se deschide 
„seria luptelor dintre Austria, Turcia și Rusia, dintre cari cele 
mai multe s'au desfășurat pe pământul “Ţării Bârsei. Despre gro- 
zăviile invaziilor tătaro-turcești din 1737 și 1787 în urma cărora 
Ţara Bârsei a fost pustiită cu foc și sabie se mai face și azi 
amintire în popor. Trecătorile spre Ţara Bârsei au îost și în 
cursul războiului de întregire teatrul unor lupte aprige, dar 
rodnice. 

Importanţa și avântul regiunei se datorește și așezării geo- 
grafice, în urma căreia a putut comunica ușor cu alte centre. 
Situați dealungul drumului vechiu, locuitorii au participat din 
vreme la comerțul ce se făcea pe acest drum. Cu toate că erau 
iobagi, nu-i puteau opri de a face comerț. Traiul simplu și cum- 
pătat, precum și satisfacerea trebuințelor prin produsele indus- 
triei casnice, le-a dat posilbilitatea să aibă prisos, de vânzare, 
format din produsele economiei de vite. Astfel se explică bună- 
starea economică a locuitorilor români, care se oglindește și în 
rolul cultural, pe care l-a jucat Ţara Bârsei în frunte cu Bra- 
ovul, în trecutul nostru. De aici au plecat cele dintâi cărţi 
tipărite în românește, aici a apărut prima foaie românească în 
Ardeal, aici au fost mândre școli româneşti. Locuitorii pe lângă 
că au avut mijloacele externe, n'au fost lipsiți nici de forțe interne 
necesare progresului. Sufletul celui care cutreieră regiuni cu pri- 
vilişti diferite și străbate orizonturi mai largi, e mai vioi și mai 


OBCU CLUJ 


— 189 — 


cuprinzător decât al aceluia care n'a ieșit din orizontul îngust 
al. satului. | 

A mai dat viață regiunei și avuţia naturală în pășuni 
întinse. În legătură cu ele s'a desvoltat o viață pastorală intensă, 
însoțită de transhumanță spre Baltă și Bărăgan. Pe lângă dis- 
poziţia spre păstorit, transhumanţa a fost determinată și de îm- 
prejurările locale şi condițiile geografice. Clima munţilor de Sud 
şi Est e mai domoală, mai însorită și mai bogată, în ierburi, 
cari încolțesc mult mai de vreme. Inainte ca graniţele să fie 
șterse de pe hartă, Ţara Bârsei servea de legătură tainică între 
cei de „dincolo“ și „cei din ţară“. Mocanii bârseni cu turmele 
de oi ca oaste, au cucerit și civilizat stepele din preajma Dunării 
și Mării Negre. Au tras drumuri nouă prin împărăţia ierburilor, 
au făcut fântâni, au ridicat tărle iar cu prisosul populației au 
colonizat un întreg colț de țară, creind asupra lui drepturi in- 
contestabile. Prin periodicele călătorii până în cele mai depărtate 
ținuturi românești, mocanii au croit hotarele Statului, care avea 
să cuprindă pe toți fiii neamului nostru. 

Acum munţii Tării Bârsei, de pe spinarea cărora a dispărut 
cordonul cu pajura mohorâtă, parcă surâd mai vesel în bătaia 
soarelui. Cât vezi cu întinsul ochilor sunt numai munţi românești. 
O nouă epocă de desvoltare nestânjenită se deschide pentru 
locuitorii Țării Bârsei. E vorba numai să-și păstreze sufletul echi- 
librat și oțelit şi în ameţeala gloriei, precum l-au avut în de- 
primarea luptelor seculare. 

REVISTE 


Arhiva. — Anul XXXV. No. 2. Ches- 
tiunea originii lui Iuga Ologul Koriato- 
vici e reluată de d. C. Kogălniceanu. 
luga, Domnul Moldovei în 1399-1400, 
era fiul lui lurie Koriatovici (v. și Re- 
vista Istorică, 1928, No. 7-9. p. 320.) şi 
al unei fiice a Margaretei Muşate. Des- 
pre domnia lui puține lucruri se ştiu. 
Cronicarul Urechia ni-l înfățișează ca 
întreprinzător, energic şi războinic. E 
răsturnat de Alexandru, fiul lui Roman 
Î. la 1400. luga „e luat“ de Mircea cel 
Bătrân, desigur nu prizonier, ci oaspe. 
Dela 1404 i-se pierde urma și lui și 
urmaşilor lui. 

Informaţiuni nouă asupra spătarului 
N. Milescu aduce d. Ioan Hudiţă, pu- 
blicând câteva documente privitoare la 
relațiunile lui G. Ștefan cu Franţa, „din 
vremea în care era servit de Spătarul 
Milescu.“ 

Un articol semnat: Dr. P. Caraman, 
despre: „Motivele românești în literatura 
semipopulară cehă“. D. Th. Holban con- 

_tinuă cu „Boierii lui Mihai Viteazul“, 
amintind pe Mitrea, Cezar, Dan, Nica, 
Danciul şi Vintilă, toți vornici. Despre 
Alexandru Hâjdeu scrie d. Lucian Pre- 
descu în articolul: Farnilia Hâjdeilor. 

* 


Dacoromania. Anul V. 1927-1928. 
Un studiu bine documentat al d-lui 7. 
Mușlea despre Scheii dela Cergău și 
folklorul lor. Cergăul, sat de bulgari 
românizați, aproape de Blaj. Jirecek 
crede că sunt prizonieri aduși pe tim- 
pul lui Ștefan al V-lea. Autorul se ocupă 
cu populația de azi a satului; 720 de 
suflete, majoritatea luterani, restul uniți. 
Ocupaţia: agricultura. Portul la fel cu 
al Românilor de prin acele locuri. Scheii 
păstrează încă o umbră de conştiinţă 
naţională. 


Se citează câteva obiceiuri rămase 
încă în viața lor. Foarte bisericoşi, fac 
distincție între popă (luteran) şi preot 
(unit). Cantorul se chiamă jupân, iar 
cârsnicul goju. Interesantă onomastica 
Scheilor şi sărbătorile cu obiceiurile le- 
gate de ele, la Anul Nou, Bobotează, 
Rusalii, Crăciun, apoi la nuntă. Super- 
stițiile la fel cu ale Românilor, dar mai 
puține, ca şi descântecile. 

Cântecele lirice și satirice ca cele de 
pe Târnave. Baladele sunt slab repre- 
zentate, iar dintre povești puţine atrag 
atențiunea prin ceva deosebit. 

Asupra Românilor mau exercitat a- 
proape nici o influență. 

In concluzie: un sat de bulgari pe 
punctul de a fi complet desnaţionalizat. 


Cu terminologia calului se ocupă d-nii 
Sever Pop şi Ştefan Pașca (peste 260 p.) 

Etimologii aduc d-nii: Nic. Drăganu, 
Alexe Procopovici, Ctin Lacea, Sextil 
Pușcariu, G. Domenico Serra, Leo Spit- 
zer, Th. Capidan, Ctin Daicovici, Dr.V. 
Bologa, Emil Petrovici şi Eugen Herzog. 

Despre cel mai vechiu zodiac româ- 
nesc (1620) scrie d. N. Cartojan. 

La p. 601 o necesară „Contribuţie la 
Bibliografia românească“ veche de d. A. 
Filimon. 

Și de data aceasta Dacoromania — în 
partea ultimă — ne dă cele mai multe 
și mai bine scrise pagini de Cronică şi 
Dări de seamă. 

* 

Moldova Literară. — Anul Ili. No. 
3-4. D. Lucian Petrescu transcrie Ms. 
190 al Bibliotecii Universităţii din laşi, 
cuprinzând programul de organizare al 
bibliotecii, alcătuit de B. P. Haşdeu, 
Interesant, dar lipsit de actualitate. 

Câteva amintiri despre loan Adam și N. 
Beldiceanu de același. Restul, literatură. 

Doina Basarabiei. — Anul 1. No. 1. 
In afară de paginile literare, d. 1. Con- 
stantinescu-lași vorbește despre Basa- 
rabia arheologică şi artistică, iar d. 
Th. Inculeţ transcrie o jalbă a răzeşilor 
din Perieni către Sărdărie — 16 Dec. 
1816 — împotriva unor puternici ai zilei. 


L. C. 


* 


„Presse Medicale“. Anul 32 (1929) 
No, 20, (Paris). 


P. Desfosses: /Fizionomia practică- 
Fruntea. 


Autorul acestui articol stabilește anu- 
mite raporturi între conformațţia frunții 
— fizionomia — şi temperamentul, pre- 
cum și anumite manifestări ale vieții 
intelectuale ale omului. 


Fruntea este limitată sus de păr, 
pe margini de către tâmple, iar jos de 
rădăcina nasului și sprâncene. — O 
frunte bine proporționată este aceea 
care face a treia parte din înălţimea 
totală a feţii. 


Fruntea mare, deschisă, indică o 
persoană inteligentă, de o concepție 
bună, capabilă de sfaturi bune. Se vede 
această formă de frunte la antici ca: 
Homer, Platon etc. iar dintre geniile 
moderne la Newton, Montesquieu, Pa- 
steur etc, 


Fruntea foa;te desvoltală, coinci- 
zând cu un masiv facial puţin desvoltat, 
dă ansamblului figurei un aspect triun- 
ghiular cu vârful în jos: este tipul zis 
cerebral, pe care-l găsim la oamenii 
cari posedă mari facultăți intelectuale, 
la artişti, poeţi şi uneori şi la nervoși, 
emotivi, capricioşi. Exemplu de acest 
tip este Shakespeare. 


O frunte prea bombară în sens ver- 
lical denotă puțină inteligență ; o frunte 
bombată în senz orizontal tradează pe 
omul care se mânie curând. 


Fruntea joasă este aceea pe care 
părul capului coboară prea jos; aceas- 
ta-i apanajul vivacității de spirit, dar 
și al neconstanţei şi precipitărei în ju- 
decată. 

Fruntea strâmtă ieste aceea pe care 
părul capului înaintează prea mult din- 
spre tâmple spre linia mediană, dimi- 
nuând lărgimea. Această frunte este in- 
diciul indivizilor gurmanzi şi materialiști. 

Fruntea brăzdată de multe încreți- 
turi indică un om gânditor, plin de 
griji. — Deaceea obicinuim a zice unui 
om absorbit de gânduri: „descreţeşte-te“. 
Fruntea încrețită, înainte ca vârsta să 
îi imprimat urmele sale, tradează un 
temperament melancolic sau neliniști 
cauzate de afaceri sau ambiţii nesatis- 
făcute. Incruntarea sprâncenelor denotă 
energie. 

Fruntea fără iîncrețituri e a oame- 
nilor fără griji, a celor cărora viața le 
surâde. Fruntea senină anunţă o linişte 
spirituală, și blândeţă a caracterului. 

Atunci când încrețiturile frunţii nu 
au o direcție verticală avem frons rugosa. 
a Latinilor, care indică tendinţa la mâ- 
nie şi neîncredere. Când aceste creţe 
se limitează numai la spațiul dintre 
sprâncene e un bun semn de preocu- 
pare şi atenţie. 

Pentru unii autori încreţiturile ori- 
zontale la partea superioară a frunții 
sunt un semn de religiozitate; în mij- 
locul frunţii denotă spirit filozofic; la 
partea inferioară, deasupra sprâncenelor, 
ele ar revela reflexia. 

Latinii vorbiau și de frons aspera, 
fruntea aspră, fruntea energică, fruntea 
care nu rosește niciodată și care ar îi 
un semn de imprudenţă. 


Fruntea neegală este compusă din 
numeroase mici ridicături separate prin- 
trun fel de excavații ușoare; aceste 
ridicături sunt datorite contracţiunilor 

musculare obicinuite şi indică, tenziune 
a spiritului, uneori chiar inclinarea la 


înșelare. 
Dr. V. S$. 


+ 
Reviste primite la redacţie. 
Arhiva. — Anul XXXVI. No. 2 și 3, 
Cele trei Crișuri.— Anul XNo. 3-4, 5-6. 
Dacoromania. — Anul V. 1927-1928. 
Doina Basarabiei. — Anul |. No. 1. 
Klingsor. — 6 lahr, luni 1929, Heft 6. 
Luceafărul. — Anul |. No. 2. 
Moldova Literară. — Anul II. No, 3-4. 
Scrisul Nostru. — Anul |. No. 4. 
Tribuna Banatului. — Anul IV. Seria 
II. No. 7-8. 


* 

Cărţi primite la redacție. 

1. Iuliu Gross. — Markus Fronius. 
Leben und Schriften. Kronstadt 1925. 
p. 312. 

2. luliu Gross. — Der Burzenlănder 
Prediger und Ueber den Pietismus von 
Markus Fronius. Kronstadt 1926 p. 77. 

3. Iuliu Gross. — Quellen zur Ge- 
schichte von Brașov-Kronstadt. 1. Heit. 
Kronstadt 1926. p. 188. 


4. — Schriften des lohannes Honte- 
rus, Valentin Wagner und Markus Fro- 
nius. Kronstadt 1927-1929. 


* 


Dela „Astra“. — In ziua de 30 Maiu 
€. Dr. V. Stinghe, la o șezătoare orga- 
nizată Pe Tocile, a vorbit despre „Tu- 
berculoză“ ; Ing. B. Măzgăreanu, la Sa- 
tulung, despre „Lupta popoarelor pen- 
tru cucerirea aerului“, şi tot acolo, Ing. 
V. Micu, despre „Calendar“. Conferin- 
țele au fost ținute în numele „Astrei“. 

Pentru biblioteca „Astrei“ au donat: 
D-na Sevastia Gh. Duşoiu: 18 vol. 
operile complete ale lui Victor Hugo, 
precum și colecția pe 2 ani a revistei 
Les Annales. D-l ing. Pop: Povăţuito- 
rul tinerimii (1826) de Gh. Lazăr. 


% 


Redacţia mulţumeşte tuturor celor 
ce au spus un cuvânt bun cu pri- 
lejul apariției primului număr din re- 
vista „Țara Bârsei“, fie direct prin scri- 
sori, fie prin alte reviste. 

